മുക്കുളത്ത് മണ്ണിടിച്ചിൽ: 15 ഏക്കർ കൃഷി നശിച്ചു : Deepika.com Nattu Visesham\nTuesday, August 11, 2020 9:33 PM IST\nമുക്കുളം: കൊക്കയാർ പഞ്ചായത്തിലെ മുക്കുളത്തിന് സമീപം മണ്ണിടിച്ചിലിൽ 15 ഏക്കറിലെ കൃഷിയും മരങ്ങളും മണ്ണിനടിയിലായി. വെമ്പാല ടോപ്പിൽ ടൂറിസ്റ്റ് കേന്ദ്രമായ മതാമ്മ കുളത്തിന് താഴ്ഭാഗത്ത് മലയിടിഞ്ഞ് താഴേയ്ക്കു പതിക്കുകയായിരുന്നു. സംഭവത്തിൽ ആർക്കും പരിക്കേറ്റിട്ടില്ല.\nതിങ്കളാഴ്ച രാത്രി 11 ഓടെയായിരുന്നു സംഭവം. പടിഞ്ഞാറെപീടികയിൽ ഷൈൻ മാത്യു, വെട്ടിക്കൽ ജോർജുകുട്ടി, സിബിച്ചൻ, പൊട്ടംകുളം ജോണി മാത്യു, പുറപ്പന്താനം ജോൺസൺ, പടിഞ്ഞാറേപ്പറന്പിൽ നിധിൻ എന്നിവരുടെ ഭൂമിയാണ് നശിച്ചത്. കൂറ്റൻ കല്ലുകളും മണ്ണും താഴേക്ക് ഊർന്ന് സ്ഥലത്തെ മരങ്ങൾ ഉൾപ്പെടെ മണ്ണിനടിയിലായി.\nമുക്കുളം, ഇളംകാട്, കൊടുങ്ങ എന്നിവിടങ്ങളിലെ താമസക്കാർ രാത്രിയിൽ വലിയ ശബ്ദം കേട്ടിരുന്നതായി പറയുന്നുണ്ട്.\nആനയിറങ്ങി കൃഷിയിടം തകർത്തു\nഎരുമേലി: സോളാർവേലി തകർത്ത് എത്തിയ കാട്ടാനക്കൂട്ടം വയോധികയുടെ കൃഷിയിടം തകർത്തു. പഞ്ചായത്തിലെ പാക്കാനം വാളിപ്ലാക്കൽ ലക്ഷ്മിക്കുട്ടിയുടെ കൃഷിയിടത്തിലാണ് ആനയിറങ്ങിയത്. വാഴ, കപ്പ, ചേന, ചേന്പ് തുടങ്ങി പറമ്പിലെ കൃഷിയെല്ലാം ആന ചവിട്ടിമെതിച്ചു. ഓണക്കാലം ലക്ഷ്യമിട്ട് നടത്തിയ കൃഷിയാണ് ആന നശിപ്പിച്ചത്. പ്രദേശത്ത് വന്യമൃഗങ്ങൾ ഇറങ്ങുന്നത് തടയാൻ വനംവകുപ്പ് സൗരോർജ വേലികൾ സ്ഥാപിച്ചിട്ടുണ്ടെങ്കിലും ഫലപ്രദമല്ലെന്ന് പരാതിയുണ്ട്. അടുത്തിടെയും ഇവിടെ കാട്ടനയിറങ്ങി കൃഷി നശിപ്പിച്ചിരുന്നു.


5 Years Of Thattathin Marayathu: Is The Team Planning A Surprise? - Malayalam Filmibeat\nവിനീത് ശ്രീനിവാസന്റെ ഹിറ്റ് സിനിമകളിലൊന്നായിരുന്നു തട്ടത്തിന് മറയത്ത്. യുവജനങ്ങള്‍ക്കിടയില് അത്രയധികം തരംഗമായി മാറിയ ചിത്രത്തിലെ ഡയലോഗുകള് 2012 മുതല് ഇന്ന് വരെ പറഞ്ഞ് നടക്കുന്നവരുണ്ട്. ആത്മാര്‍ത്ഥ പ്രണയത്തിന്റെ തീവ്രമുഖഭാവങ്ങള് തുറന്ന് കാണിച്ച സിനിമ ഇന്നും മലയാളക്കര നെഞ്ചോട് ചേര്‍ത്ത് തന്നെയാണ് പിടിച്ചിരിക്കുന്നത്.\nനിവിന് പോളി, അജു വര്‍ഗീസ്, ഇഷ തല്‍വാര് എന്നിവര് പ്രധാന കഥാപാത്രങ്ങളെ അവതരിപ്പിച്ച സിനിമ തിയറ്ററുകളില് റിലീസ് ചെയ്തിട്ട് അഞ്ച് വര്‍ഷം പൂര്‍ത്തിയാകുകയാണ്. അതിനിടെ തട്ടത്തിന് മറയത്തിലെ കൂട്ട്‌കെട്ട് വീണ്ടും ഒരു സര്‍പ്രൈസ് ഒരുക്കാന് പോവുകയാണ്. ജൂലൈ 8 ശനിയാഴ്ച നിങ്ങള്‍ക്ക് ഒരു സന്തോഷ വാര്‍ത്തയുണ്ടെന്ന് അജു വര്‍ഗീസ് തന്റെ ഫേസ്ബുക്കിലുടെയാണ് വാര്‍ത്ത പുറത്ത് വിട്ടത്.\nഅഞ്ച് വര്‍ഷം പൂര്‍ത്തിയാക്കി\nതട്ടത്തിന് മറയത്ത് എന്ന സിനിമ തിയറ്ററുകളിലെത്തിയത് മുതല് കേരളത്തിലെ യുവാക്കള് പ്രണയത്തിന്റെ മറ്റൊരു തീവ്ര മുഖം കണ്ടെത്തി കഴിഞ്ഞിരുന്നു. സിനിമ റിലീസായിട്ട് ഇന്ന് അഞ്ച് വര്‍ഷം പൂര്‍ത്തിയാക്കുകയാണ്.\nസിനിമ അഞ്ച് വര്‍ഷം പൂര്‍ത്തിയാക്കിയതിന് പിന്നാലെ ഒരു സര്‍പ്രൈസ് ഒരുക്കിയിരിക്കുകയാണ്. അതെന്താണെന്ന് ജൂലൈ 8 ശനിയാഴ്ച വൈകുന്നേരം വരെ കാത്തിരിക്കണം.\nഅജു വര്‍ഗീസ് പറയുന്നതിങ്ങനെ\nതട്ടത്തിന് മറയത്ത് റിലീസ് ചെയ്തിട്ട് അഞ്ച് വര്‍ഷം പൂര്‍ത്തിയാക്കിയ സന്തോഷം ഫേസ്ബുക്കിലുടെയാണ് അജു വര്‍ഗീസ് പങ്കുവെച്ചത്. ഒപ്പം സിനിമയുടെ കൂട്ട്‌കെട്ട് മറ്റൊരു സര്‍പ്രൈസ് ആരാധകര്‍ക്കായി പങ്കുവെക്കുന്ന കാര്യവും അജു പറയുന്നു.\nവിനീത് ശ്രീനിവാസന് സംവിധാനം ചെയ്ത സിനിമയാണ് തട്ടത്തിന് മറയത്ത്. കേരളത്തില് ഹിറ്റായ പ്രണയ ചിത്രങ്ങളിലൊന്നായിരുന്നു തട്ടത്തിന് മറയത്ത്.\nചിത്രത്തിലെ നായകന് നിവിന് പോളിയായിരുന്നു. പുതുമുഖ നടിയായിരുന്ന ഇഷ തല്‍വാറായിരുന്നു നായികയായി അഭിനയിച്ചത്.\nചിത്രത്തിലെ ആയിഷയും വിനോദും എന്ന കഥാപാത്രങ്ങളെയായിരുന്നു നിവിനും ഇഷയും അവതരിപ്പിച്ചിരുന്നത്. വിനോദിന് ആയിഷയോടുള്ള പ്രണയത്തിന്റെ തീവ്രതയായിരുന്നു സിനിമയുടെ ഇതിവൃത്തം.\nസിനിമയിലെ പല ഡയലോഗുകളും ഹിറ്റായിരുന്നു. കോളേജുകളിലും മറ്റും ഇന്നും മുസ്ലിം പെണ്‍കുട്ടിയെ സ്‌നേഹിച്ച വിനോദ് എന്ന ചെറുപ്പക്കാരന്റെ ഡയലോഗുകള് മുഴങ്ങി കേള്‍ക്കാം.\nRead more about: movie news malayalam movie malayalam nivin pauly thattathin marayathu മലയാളം സിനിമ നടന് നിവിന് പോളി ഫേസ്ബുക്ക് മലയാളം സിനിമ തട്ടത്തിന് മറയത്ത് അജു വര്‍ഗീസ് വിനീത് ശ്രീനിവാസന്


എറണാകുളത്ത് 133 പേര്‍ക്ക് കോവിഡ്\nഇതില് 128 പേര്‍ക്കും രോഗം പിടിപെട്ടത് സന്പര്‍ക്കത്തിലൂടെയാണ്\nAug 11, 2020, 10:24 PM\nകൊച്ചി: എറണാകുളം ജില്ലയില് 133 പേര്‍ക്കുകൂടി കോവിഡ് സ്ഥിരീകരിച്ചു. ഇതില് 128 പേര്‍ക്കും രോഗം പിടിപെട്ടത് സന്പര്‍ക്കത്തിലൂടെയാണ്. അഞ്ചു പേര് വിദേശം, മറ്റു സംസ്ഥാനം എന്നിവടങ്ങളില് നിന്നും വന്നതാണ്. 70 പേര് രോഗ മുക്തി നേടി.\nഫോര്‍ട്ട്കൊച്ചി, മട്ടാഞ്ചേരി, ആയവന, ചെല്ലാനം, പാലാരിവട്ടം, വെങ്ങോല മേഖലകളിലാണ് ഏറ്റവും അധികം രോഗം സ്ഥിരീകരിച്ചത്. ഫോര്‍ട്ട്കൊച്ചിയില് 17 പേര്‍ക്ക് രോഗം സ്ഥിരീകരിച്ചു. മട്ടാഞ്ചേരിയില് 10 പേര്‍ക്കും, ചെല്ലാനത്ത് 11 പേര്‍ക്കും രോഗം സ്ഥിരീകരിച്ചു. വെങ്ങോലയിലും 11 പേര്‍ക്ക് സന്പര്‍ക്കത്തിലുടെ രോഗം സ്ഥിരീകരിച്ചു. ആയവനയില് എട്ടു പേര്‍ക്കും, പാലാരിവട്ടത്ത് ആറുപേര്‍ക്കും, എറണാകുളം, തൃപ്പൂണിത്തുറ എന്നിവിടങ്ങളില് നാലു പേര്‍ക്കു വീതവും ആലുവ, ഉദയംപേരുര്, കോട്ടപ്പടി, കോതമംഗലം, വാഴക്കുളം എന്നിവിടങ്ങളില് മൂന്നു പേര്‍ക്കു വീതവും പൈങ്ങോട്ടൂര്, ഒക്കല്, ചൂര്‍ണ്ണിക്കര, ചേരാനെല്ലൂര്, കുന്പളം മേഖലകളില് രണ്ടു പേര്‍ക്കു വീതവും എറണാകുളത്തെ സ്വാകാര്യ ആശുപത്രിയില് ചികിത്സക്കെത്തിയ രണ്ട് മാലിദ്വീപ് സ്വദേശികള്‍ക്കും രോഗം സ്ഥിരീകരിച്ചു.\n70 പേര് രോഗ മുക്തി നേടി. എറണാകുളം ജില്ലക്കാരായ 35 പേരും മറ്റ് സംസ്ഥാനങ്ങളില് നിന്നുള്ള 33 പേരും മറ്റ് ജില്ലകളില് നിന്നുള്ള2പേരും ഇതില് ഉള്‍പ്പെടുന്നു. 844 പേരെ കൂടി ജില്ലയില് പുതുതായി വീടുകളില് നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 566 പേരെ നിരീക്ഷണ പട്ടികയില് നിന്നും ഒഴിവാക്കുകയും ചെയ്തു. നിരീക്ഷണത്തില് ഉള്ളവരുടെ ആകെ എണ്ണം 11549 ആണ്. ജില്ലയിലെ ആശുപത്രികളില് കോവിഡ് രോഗം സ്ഥിരീകരിച്ച് 1277 പേരാണ് ചികില്‍യില് കഴിയുന്നത്.


മൂത്രാശയക്കല്ലുകൾ പലവിധം : Deepika.com Fitness News | deepika helth\nമൂത്രത്തിൽ കല്ലുകൾ കൂടുന്നതു സാധാരണ വേനൽക്കാ ലത്താണ്. കുടിക്കുന്ന വെള്ളത്തിന്‍റെ അളവു കുറയുന്നതുകൊണ്ടും വിയർപ്പിലൂടെ വെള്ളം ധാരാളം പുറത്തുപോയി തീരുന്നതു കൊണ്ടും മൂത്രം കൊഴുത്ത് കട്ടികൂടി കല്ലുണ്ടാകാനുള്ള സാധ്യത കൂടുന്നു.രോഗാണു ബാധ കൊണ്ടുണ്ടാകുന്ന കല്ലുകളുമുണ്ട്. വൃക്കയുടെ നീർക്കെട്ടും പഴുപ്പും കൊണ്ട് വൃക്കയുടെ പ്രവർത്തനം താറുമാറായൽ കല്ലുരൂപപ്പെടാം.\nചിലരിൽ മൂത്രദ്വാരത്തിലൂടെ മുകളിലേക്ക് രോഗാണുക്കൾ പ്രവേശിച്ചും തകരാറുണ്ടാവാം.ചില ആന്തരിക തകരാറുകൾ കൊണ്ട് കാൽസ്യം, ഓക്സലേറ്റ്, യൂറേറ്റ്, സിസ്റ്റൈൻ, ക്സാന്തേൻ, ഫോസ്ഫേറ്റ് എന്നിങ്ങനെയുള്ള രാസപദാർത്ഥങ്ങൾ മൂത്രത്തിൽ കൂടുന്പൊഴും കല്ലുവരാനുള്ള സാധ്യത കൂടുന്നു.\nഅടിസ്ഥാന പ്രശ്നം നിങ്ങളുടെ ശരീരത്തിന്‍റേതാണ്. പാരന്പര്യ ഘടകങ്ങളും, ജീവിത സാഹചര്യങ്ങളും ശീലങ്ങളും ഇതിനു വേഗം കൂട്ടുന്നുവെന്നു മാത്രം.\nപാരാതൈറോയിഡ് ഗ്രന്ഥിയുടെ മുഴകൾ മൂലം അമിത പ്രവർത്തനം കൊണ്ട് ശരീരത്തിൽ കാൽസ്യം ഓക്സലേറ്റ് അധികമാവാം.അത്തരം അവസ്ഥകളിൽ ശസ്ത്രക്രിയയാണ് ഒരു പരിഹാരം.\nകല്ലുകൾ പല വിധം:\nകാൽസ്യം, ഓക്സലേറ്റ്, യൂറേറ്റ്, സിസ്റ്റൈൻ, ക്സാന്തേൻ, ഫോസ്ഫേറ്റ്\nപല വലിപ്പത്തിലുണ്ട് കല്ലുകൾ\nചെറിയ തരി രൂപം മുതൽ കിഡ്നിയുടെ പെൽവിസ് മുഴുവൻ നിറഞ്ഞു നില്ക്കുന്ന വലിയ അനങ്ങാപ്പാറകളും ഉണ്ട്.4മില്ലിമീറ്റർ വരെയുള്ള കല്ലുകൾ 80 ശതമാനവും ധാരാളം വെള്ളം കുടിച്ചാൽ തന്നെ ഇളകിപ്പോകും. വേദനയുള്ള സമയത്ത് കുടിക്കണമെന്നു മാത്രം.\nവൃക്കയുടെ പലഭാഗത്തും കല്ലുകൾ വരാം. വൃക്കയ്ക്കുള്ളിൽ രൂപപ്പെടുന്ന കല്ലുകൾ മൂത്രവാഹിനി വഴി മൂത്രസഞ്ചി‌യിലെത്തുന്നു. മൂത്രവാഹിനി വഴിയൊഴുകി താഴേക്കുവരുന്പോൾ അതു നല്ല വേദനയുണ്ടാക്കുന്നു. പെട്ടെന്നുണ്ടാകുന്ന വേദന പലപ്പോഴും ഈ ഘട്ടത്തിലാണനുഭവപ്പെടുന്നത്. മൂത്ര സഞ്ചിയിലെത്തിയാൽ തല്കാലത്തേക്കു സമാധാനമായി. അവിടെ അരലിറ്റർ കപ്പാസിറ്റി സ്ഥലമുണ്ടല്ലോ?\nപിന്നെ അവിടെനിന്നു വേഗം പുറത്തുപോയില്ലെങ്കിൽ കല്ല് അവിടെക്കിടന്നു വളർന്ന് മൂത്രനാളിയിലൂടെ പുറത്തുപോകാൻ പറ്റാത്തത്ര വലുതാകാം.\nപുരുഷ മൂത്രനാളിക്ക് 20 സെന്‍റിമീറ്റർ വരെ നീളമുള്ളതിനാൽ കല്ലുകൾ പുറത്തു പോകുന്നത് ശക്തമായ വേദനയുണ്ടാക്കും.\nഎന്നാൽ സ്ത്രീ മൂത്രനാളിക്ക്4സെന്‍റീമീറ്റർ മാത്രമേ നീളമുള്ളു എന്നതിനാലും രണ്ടിലധികം പ്രസവിച്ചവർക്കു മൂത്രനാളിക്കു വികാസം കൂടുതലാകാൻ സാധ്യതയുള്ളതിനാലും കല്ല് പുറത്തുപോകുന്പോൾ താരതമ്യേന വേദന കുറച്ചനുഭവിച്ചാൽ മതി.\nരക്ത പരിശോധനയിൽ കാൽസ്യം, യൂറിക്കാസിഡ് എന്നിവ കൂടുതലായി കാണാം.മൂത്രപരിശോധനയിലും കല്ലിനു കാരണമായേക്കാവുന്ന രാസഘടകങ്ങളെ കാണാം.\nഎക്സ് റേ, സി.റ്റി, എം ആർ ഐ, അൾട്രാ സൗണ്ട് എന്നിവയിലൂടെ കല്ല് കാണാം.\nഒരിക്കൽ മൂത്രത്തിലൂടെ പുറത്തുവന്ന കല്ലിനെ അപഗ്രഥിച്ച് , അത്തരം കല്ലുകൾ വരാതിരിക്കാനുള്ള വഴികൾ മനസ്സിലാക്കാനും സാധിക്കും.\nശരീരത്തിന്‍റെ തകരാറു മാറ്റണം അല്ലങ്കിൽ വീണ്ടും വീണ്ടും കല്ലുകൾ വരും. ശീലങ്ങൾ മാറ്റണം. വെള്ളം ധാരാളം കുടിക്കണം, അവസരം കിട്ടുന്പോഴെല്ലാം മൂത്രമൊഴിക്കണം.\nഭക്ഷണ പാനീയങ്ങളിൽ ശ്രദ്ധ വേണം.\nപ്രകൃതിദത്തമല്ലാത്ത അമിത നിറത്തിലുള്ളതും രുചിയിലുള്ളതുമായ കോള പാനീയങ്ങൾ പോലുള്ളവ ശരീരത്തിനു ദഹിപ്പിക്കാനാവില്ല. പക്ഷേ, അതു വലിച്ചെടുക്കപ്പെടും. പിന്നെ ശരീരം അതു കഷ്ടപ്പെട്ട് അരിച്ചെടുത്ത് പുറത്തുകളയും. അതു കഴുകി പുറത്തുകളയാൻ തന്നെ ധാരാളം വെള്ളം കുടിച്ചിരിക്കണം.\nഒരു മുറിയിലെ അഴുക്കു കഴുകി വൃത്തിയാക്കുവാൻ ഒരുകപ്പു വെള്ളം മാത്രം കിട്ടിയാൽ നമുക്കെന്തു ചെയ്യാനാകും? അതുതന്നെയാണു മൂത്രാശയ വ്യവസ്ഥയിലും സംഭവിക്കുക. കൊഴുത്ത മലിനജലം ഒഴുകുന്പോൾ കുഴലുകളും ഓവുചാലുകളും മാലിന്യമടിഞ്ഞ് അടയുന്ന പോലെ ഇതിനെ മനസിലാക്കിയാൽ, ധാരാളം വെള്ളം കുടിക്കണം എന്നു പറയുന്നതിന്‍റെ യുക്തി മനസ്സിലാവും.\nചില ഭക്ഷണങ്ങളുടെ അമിതോപയോഗം രോഗം കൂട്ടാം. അധികമായാലെ അമൃത് വിഷമാകുകയുള്ളു. കല്ലുകൾ പലവിധമുണ്ടെന്നു പറഞ്ഞല്ലോ അവയിലോരോന്നുമായി ബന്ധപ്പെട്ട ചില ആഹാരങ്ങൾ അമിതമാകാതെ ശ്രദ്ധിക്കുക.\nഭക്ഷണത്തിലൂടെ ഉള്ളിലെത്തുന്ന ഓക്സലേറ്റ് കുറയ്ക്കുക. ചീര, മധുരക്കിഴങ്ങ്, ചായ, ചോക്ളേറ്റ്, വെണ്ടയ്ക്ക, ബീറ്റ് റൂട്ട്, കുരുമുളക്, സോയ ഉത്പന്നങ്ങൾ ഇവ ഓക്സലേറ്റ് കൂട്ടാം.\nഭക്ഷണത്തിൽ ഉപ്പും മൃഗജന്യ പ്രോട്ടീനും കുറയ്ക്കുക. പയർ വർഗ്ഗങ്ങളിലടങ്ങിയ പ്രോട്ടീൻ ഉപയോഗിക്കാം. സിസ്റ്റൈൻ കല്ലുകളുള്ളവരിലാണ് പ്രോട്ടീൻ ഭക്ഷണ നിയന്ത്രണം പ്രധാനമായി വേണ്ടത്.\nകാൽസ്യം ഗുളികകൾ പലപ്പോഴും പ്രശ്നക്കാരാണ്. കല്ലിന്‍റെ തകരാർ മുന്പുണ്ടായിരുന്നവർ അക്കാര്യം ഡോക്ടറോട് പറയണം. യൂറിക്കാസിഡ് കൂടിയാൽ ഗൗട്ട് എന്ന സന്ധി വേദനയും, മൂത്രത്തിൽ കല്ലും വരാം. അവർ മാംസാഹാരത്തിലെ കരൾ, വൃക്ക എന്നിവ കഴിക്കരുത്. മദ്യം, കടൽ മത്സ്യങ്ങളിൽ മത്തി, കല്ലുമ്മക്കായ പോലെ തോടുള്ള ഭക്ഷണങ്ങൾ കുറയ്ക്കാം.\nനാടുനീളെ ഒറ്റമൂലിക്കാരെ കാണാം. അവ യിൽ ചിലതു ഫലപ്രദമാണ്. പക്ഷേ, എല്ലാവരിലുമല്ലെന്നു മാത്രം. പല ചികിൽസയും വേദന വേഗം ശമിപ്പിച്ചേക്കും എന്നു കരുതി രോഗം മാറിയെന്ന അമിത വിശ്വാസം വേണ്ട. അൾട്രാ സൗണ്ട് സ്കാൻ ചെയ്തശേഷം മാത്രം കല്ലു പോയെന്നുറപ്പിക്കുക. ഏതു ചികിൽസ ചെയ്താലും പിന്നെ കല്ലു വരുന്നില്ല എന്ന് ഉറപ്പിക്കണം. അതിനായി വല്ലപ്പോഴും ഒരു സ്കാൻ ചെയ്തോളു.\nഹോമിയോപ്പതിയിൽ രോഗം വീണ്ടും വരാതിരിക്കാനും, കല്ലു പുറത്തുപോകാനും ഫലപ്രദമായ മരുന്നുകൾ ഉണ്ട്.\nരോഗിയുടെ ശാരീരിക മാനസിക പ്രത്യേകതകൾ അനുസരിച്ചും ഏതുവശത്ത് കല്ലു വരുന്നു എന്നതിനനുസരിച്ചും ചികിൽസയും മരുന്നും മാറുമെന്നതിനാൽ മികച്ച ഒരു ഹോമിയോപ്പതി ഡോക്ടറെ കാണുക.\nജലീലിനെതിരെ പ്രതിഷേധം; കോഴിക്കോട്ടും പത്തനംതിട്ടയിലും സംഘർഷം


യുഎഇയിലേക്ക് മടങ്ങുന്ന പ്രവാസികളെ ഞെക്കിപ്പിഴിഞ്ഞ് കേന്ദ്ര സർക്കാർ |\nFriday, July 10, 2020 4:04 PM IST\nകൊച്ചി: യുഎഇയിലേക്ക് മടങ്ങാൻ തയാറെടുക്കുന്ന പ്രവാസികളെ കോവിഡിന്‍റെ മറവിൽ കേന്ദ്ര സർക്കാർ കൊള്ളയടിക്കുകയാണെന്ന് വ്യാപക പരാതി.\nതിരികെ പോകാന് ആഗ്രഹിക്കുന്നവരെ വന്ദേഭാരത് വിമാനങ്ങളില് കൊണ്ടുപോകാനാണ് സര്‍ക്കാര് തീരുമാനം. എന്നാൽ എയർ ഇന്ത്യ നടത്തുന്ന ഇത്തരം സർവീസുകളിൽ നാലിരട്ടി വരെ നിരക്ക് വർധിപ്പിച്ച് പ്രവാസികളെ പിഴിയുകയാണെന്നാണ് പരാതി ഉയർന്നത്.\nകഴിഞ്ഞ വർഷം ഇതേസമയത്ത് 8,000 മുതൽ 9,000 വരെയായിരുന്ന നിരക്ക് നിലവിൽ 29,000 മുതൽ 30,000 വരെയാണ്. സർക്കാർ മുൻകൈയെടുത്ത് നടത്തുന്ന വന്ദേഭാരത് മിഷൻ വിമാന സർവീസുകളിൽ നാലിരട്ടി വരെ അധികനിരക്ക് ഈടാക്കുന്നതിൽ പ്രവാസികൾ അതൃപ്തരാണ്.\nഎയർ ഇന്ത്യ ഇത്തരമൊരു കൊള്ളനടത്തിയാൽ സ്വകാര്യ വിമാനക്കമ്പനികൾ എത്രരൂപ യാത്രക്കാരിൽ നിന്നു വാങ്ങുമെന്നും പ്രവാസികൾ ചോദിക്കുന്നു.\nഇന്ത്യയും യുഎഇയും തമ്മിലുണ്ടാക്കിയ ധാരണപ്രകാരം ഈ മാസം 12 മുതല് 26 വരെയുള്ള വന്ദേ ഭാരത് വിമാനങ്ങളിലാണ് പ്രവാസികള്‍ക്ക് യുഎഇയിലേക്ക് തിരികെ പോകാനുള്ള അവസരം ലഭിക്കുന്നത്. 15 ദിവസത്തേക്കാണ് ഇത്തരത്തിൽ പ്രത്യേകമായി അവസരമൊരുങ്ങുന്നത്.\nവന്ദേഭാരത് മിഷന്‍റെ ഭാഗമായുള്ള എയര് ഇന്ത്യ, എയര് ഇന്ത്യ എക്സ്പ്രസ് വിമാനങ്ങളിലാണ് യുഎഇയിലേക്ക് പോകാൻ കഴിയുന്നത്. വന്ദേഭാരത് സര്‍വീസുകളുള്ള എല്ലാ നഗരങ്ങളില്‍നിന്നും യുഎഇയിലേക്ക് വിമാനങ്ങളുണ്ടാകുമെന്നാണ് റിപ്പോര്‍ട്ടുകള്. ടിക്കറ്റ് ബുക്കിംഗ് ഇതിനോടകം ആരംഭിച്ചു.\nമടങ്ങിപോകുന്ന യാത്രക്കാര്‍ക്ക് ഐസിഎ, യുഎഇ ജനറല് ഡയറക്ടറേറ്റ് ഓഫ് റസിഡന്‍സി ആൻഡ് ഫോറിന് അഫയേഴ്‍സ് എന്നിവയുടെ അനുമതി ആവശ്യമാണ്. പുറപ്പെടുന്നതിന് 96 മണിക്കൂറിനിടെ നടത്തിയ കൊവിഡ് പിഎസിആര് പരിശോധനയില് ഫലം നെഗറ്റീവായിരിക്കണമെന്നും നിബന്ധനയുണ്ട്. ഹെല്‍ത്ത്, ക്വാറന്‍റീന് ഡിക്ലറേഷനുകള് പൂരിപ്പിച്ച് നല്‍കുകയും വേണം.\nന്യൂഡൽഹി: രാജ്യത്തിന്‍റെ 74ാമത് സ്വാതന്ത്ര്യ ദിനാഘോഷ ചടങ്ങുകൾക്ക് തുടക്കം കുറിച്ച് പ്രധാനമന്ത്രി നേരേന...


കാഞ്ഞിരപ്പള്ളിയിൽ സിപിഎം– എസ്ഡിപിഐ സംഘർഷം | kanjirappallyNEWS.com\nകാഞ്ഞിരപ്പള്ളിയിൽ സിപിഎം– എസ്ഡിപിഐ സംഘർഷം\nPosted on January 5, 2019 By admin NEWS UPDATE, ഇന്നത്തെ പ്രധാന വാർത്തകൾ\nകാഞ്ഞിരപ്പള്ളി∙ ടൗണിൽ സിപിഎം– എസ്ഡിപിഎെ സംഘർഷം. സിഎെ ഉൾപ്പടെ7പേർക്കു പരുക്ക്.3സിപിഎം പ്രവർത്തകർക്കും3എസ്ഡിപിഎെ പ്രവർത്തകർക്കുമാണ് പരുക്കേറ്റത്. സിപിഎം, ഡിവൈഎഫ്എെ പ്രവർത്തകരായ ആൽബിൻ ,റിനോഷ്, അഖിൽ, ആസിഫ് എന്നിവരെ ജനറൽ ആശുപത്രിയിൽ പ്രവേശിപ്പിച്ചു. ഇന്നലെ വൈകിട്ട് ആറരയോടെ പേട്ടക്കവലയിലാണു സംഘർഷം.\nസംഘപരിവാർ സംഘടനകൾ ഹർത്താൽ ദിനത്തിൽ നടത്തിയ അതിക്രമങ്ങളിൽ പ്രതിഷേധിച്ച് സിപിഎമ്മും, എസ്ഡിപിഎെയും നടത്തിയ പ്രകടനങ്ങൾ നേർക്കുനേർ എത്തിയപ്പോഴാണു സംഘർഷം. എസ്ഡിപിഐ പ്രകടനം പേട്ടക്കവലയിൽ സമാപിച്ച ശേഷം ദേശീയ പാത വഴി കിഴക്കോട്ട് പ്രവർത്തകർ നടന്നുപോകുമ്പോൾ സിപിഎം പ്രകടനം എതിരെ എത്തി.\nമുദ്രാവാക്യം വിളികൾ വാക്കുതർക്കത്തിലും സംഘർഷത്തിലും കലാശിച്ചു. കൊടി കെട്ടിയെ വടികളുമായാണ് ഇരുകൂട്ടരും ഏറ്റുമുട്ടിയത്. ഇവരെ പിടിച്ചുമാറ്റാൻ എത്തിയ സിഎെ ഷാജു ജോസിന്റെ കൈവിരലിനും കഴുത്തിനും നേരിയ പരുക്കുണ്ട്. പ്രകടനം നടത്തിയ സിപിഎം പ്രവർത്തകർ എസ്ഡിപിഎെയുടെ കൊടിമരം നശിപ്പിച്ചു. കൂടുതൽ പൊലീസ് എത്തിയാണ് സ്ഥിതി ശാന്തമാക്കിയത്. സംഘർഷ സാധ്യത കണക്കിലെടുത്തു കൂടുതൽ പൊലീസ് സ്ഥലത്തുണ്ട്\n© 2019, ↑ kanjirappallyNEWS.com


masharafe mortaza covid മഷറഫെ മൊർതാസക്ക് കൊവിഡ്\nമഷറഫെ മൊർതാസക്ക് കൊവിഡ്\nമുൻ ബംഗ്ലാദേശ് നായകൻ മഷറഫെ മൊർതാസക്ക് കൊവിഡ് ബാധ സ്ഥിരീകരിച്ചു. വ്യാഴാഴ്ച രാത്രി താരത്തിന് പനി പിടിപെട്ടതിനു പിന്നാലെ നടത്തിയ ടെസ്റ്റിലാണ് കൊവിഡ് ബാധയെപ്പറ്റി വ്യക്തമായത്. ഇന്ന് പുലർച്ചെയാണ് ടെസ്റ്റ് റിസൽട്ട് വന്നത്. താരത്തിൻ്റെ നില തൃപ്തികരമാണെന്ന് ബംഗ്ലാദേശ് മാധ്യമങ്ങൾ റിപ്പോർട്ട് ചെയ്യുന്നു. ക്രിക്കറ്റ് ലോകത്ത് കൊവിഡ് സ്ഥിരീകരിക്കുന്ന രണ്ടാമത്തെ രാജ്യാന്തര താരമാണ് മൊർതാസ. നേരത്തെ, മുൻ പാക് താരം ഷാഹിദ് അഫ്രീദിക്കും രോഗബാധ സ്ഥിരീകരിച്ചിരുന്നു.\nപരിക്കുകൾ വേട്ടയാടിയ കരിയറാണെങ്കിലും പല സമയങ്ങളിയായി ബംഗ്ലാദേശിനെ നയിച്ച മൊർതാസയാണ് രാജ്യത്തിനു ലഭിച്ച ഏറ്റവും മികച്ച ക്യാപ്റ്റൻ. മൊർതാസയുടെ കീഴിൽ 88 ഏകദിന മത്സരങ്ങളിൽ 50 എണ്ണത്തിലും 28 ടി-20കളിൽ 10 എണ്ണത്തിലും ബംഗ്ലാദേശ് വിജയിച്ചു. ഒരു ടെസ്റ്റ് മത്സരത്തിൽ ടീമിനെ നയിച്ച മൊർതാസ ആ മത്സരത്തിലും ബംഗ്ലാദേശിനെ വിജയത്തിലെത്തിച്ചു.\nരാജ്യത്തിനായി 36 ടെസ്റ്റ് മത്സരങ്ങളിലും 220 ഏകദിന മത്സരങ്ങളിലും 54 ടി-20കളിലും രാജ്യത്തിനായി കളിച്ചിട്ടുണ്ട്. യഥാക്രമം 78, 270, 42 എന്നിങ്ങനെയാണ് താരത്തിൻ്റെ വിക്കറ്റ് വേട്ട. വാലറ്റത്തിൽ ബാറ്റ് കൊണ്ടും താരം ശ്രദ്ധേയമായ സംഭാവനകൾ നൽകിയിട്ടുണ്ട്.\nഒരാഴ്ച മുൻപാണ് അഫ്രീദിക്ക് കൊവിഡ് സ്ഥിരീകരിച്ചത്. ഷാഹിദ് അഫ്രീദി ഫൗണ്ടേഷൻ എന്ന ജീവകാരുണ്യ സ്ഥാപനത്തിലൂടെ കൊവിഡ് പ്രതിരോധ പ്രവർത്തനത്തിന്റെ മുൻനിരയിൽ പ്രവർത്തിച്ചിരുന്ന വ്യക്തിയാണ് ഷാഹിദ് അഫ്രീദി. ആദ്യത്തെ രണ്ട്മൂന്ന് ദിവസങ്ങളിൽ ബുദ്ധിമുട്ടായിരുന്നു എന്നും ഇപ്പോൾ ആശ്വാസമുണ്ടെന്നും താരം അറിയിച്ചു.\nStory Highlights: Masharafe Mortaza Tested Covid Positive\nRead more on: Covid 19 | cricket


Home LATEST NEWS മയക്കുമരുന്നുമായി പിടിയിലാകുന്നവരോട് കുറ്റവാളികളെപ്പോലെ പെരുമാറരുത്; അവരെ ജയിലിലടക്കില്ല. പകരം ലഹരി വിമുക്ത കേന്ദ്രത്തിലേക്ക് അയക്കും\nന്യൂഡൽഹി: മയക്കുമരുന്നുമായി പിടിയിലാകുന്നവരോട് കുറ്റവാളികളെപ്പോലെ കേസെടുക്കില്ല, അവരെ ജയിലിലടക്കില്ല. പകരം ലഹരി വിമുക്ത കേന്ദ്രത്തിലേക്ക് അയക്കും.\nമയക്കുമരുന്നിനെതിരെ രാജ്യവ്യാപകമായി പോരാട്ടം നടക്കുന്നതിനിടെ മയക്കുമരുന്ന് പിടികൂടിയവർക്കെതിരെയുള്ള നിയമത്തിൽ വരുത്തിയ മാറ്റങ്ങളെക്കുറിച്ച് കേന്ദ്ര സാമൂഹിക നീതി ശാക്തീകരണ മന്ത്രാലയം സുപ്രധാന നിർദ്ദേശങ്ങൾ നൽകി.\nഏതെങ്കിലും തരത്തിലുള്ള മയക്കുമരുന്നിന്റെ പിടിയിലാകുന്നവരോട് കുറ്റവാളികളെപ്പോലെ പെരുമാറരുത് എന്നതാണ് ഇതിലെ ഏറ്റവും പ്രധാനപ്പെട്ട നിർദ്ദേശം. അങ്ങനെ ചെയ്യുന്നതിലൂടെ, അവർ ഈ ചതിക്കുഴിയില് കൂടുതൽ കുടുങ്ങുന്നു. അത്തരമൊരു സാഹചര്യത്തിൽ, ഈ ആസക്തിയിൽ നിന്ന് മുക്തി നേടേണ്ടത് ആവശ്യമാണ്.\nനിയമത്തിലെ മാറ്റം കൊണ്ട് മയക്കുമരുന്ന് അല്ലെങ്കിൽ മയക്കുമരുന്ന് വ്യാപാരത്തിൽ ഏർപ്പെട്ടിരിക്കുന്ന ആളുകൾക്ക് ഏതെങ്കിലും തരത്തിലുള്ള ഇളവ് നൽകണമെന്ന് അർത്ഥമാക്കുന്നില്ലെന്നും മന്ത്രാലയം വ്യക്തമാക്കി. ഇത്തരം ബിസിനസ്സിൽ ഏർപ്പെടുന്നവർക്ക് കൂടുതൽ കടുത്ത ശിക്ഷ നൽകണമെന്ന് മന്ത്രാലയം കരുതുന്നു.\nപാർലമെന്റിന്റെ ശീതകാല സമ്മേളനത്തിൽ ഇതുമായി ബന്ധപ്പെട്ട ബിൽ കൊണ്ടുവരാൻ സമ്പൂർണ പദ്ധതിയുണ്ടെന്ന് മന്ത്രാലയവുമായി ബന്ധപ്പെട്ട ഉദ്യോഗസ്ഥർ പറഞ്ഞു. ഈ ബിൽ റവന്യൂ വകുപ്പ് കൊണ്ടുവരും. അടുത്തയാഴ്ച ഇത് മന്ത്രിസഭയ്ക്ക് അയക്കാനാണ് തീരുമാനം.\nഅതേസമയം, നിലവിൽ രാജ്യത്തുടനീളം അറുന്നൂറോളം ഡി-അഡിക്ഷൻ സെന്ററുകളുണ്ടെന്ന് സാമൂഹികനീതി, ശാക്തീകരണ മന്ത്രാലയം അറിയിച്ചു. എന്നാൽ നിയമത്തിൽ മാറ്റം വന്നതിന് ശേഷം ആവശ്യമെങ്കിൽ കൂടുതൽ കേന്ദ്രങ്ങൾ തുറക്കാം. ഇതിന്റെ ഒരുക്കങ്ങളും ആരംഭിച്ചിട്ടുണ്ട്.\nPrevious articleലോകത്തെ ഇളക്കിമറിച്ച് ഒമിക്‌റോൺ ; WHO ‘വേരിയന്റ് ഓഫ് കൺസേൺ’ ആയി ഒമിക്‌റോൺ പ്രഖ്യാപിച്ചു; അതിന്റെ അർത്ഥമെന്താണെന്ന് അറിയുക, അതിൽ നിന്ന് നമുക്ക് എത്രത്തോളം അപകടമുണ്ട്\nNext articleകർണാടകയിലെ മെഡിക്കൽ കോളേജിൽ കൊറോണ ബാധിച്ചവരുടെ എണ്ണം 306 ആയി ഉയർന്നു, രണ്ട് ഹോസ്റ്റലുകൾ സീൽ ചെയ്തു\nസംസ്ഥാനത്ത് കോവിഡ് വ്യാപനം രൂക്ഷമായ സാഹചര്യത്തിൽ സന്തോഷ് ട്രോഫി ഫുട്ബോൾ മത്സരം മാറ്റിവച്ചു. അടുത്ത മാസം മഞ്ചേരിയിൽ തുടങ്ങാനിരുന്ന ഫൈനൽ റൗണ്ട് മത്സരങ്ങളാണ് മാറ്റിവച്ചത്. ഫെബ്രുവരി 20 മുതൽ മാർച്ച് ആറു വരെയായിരുന്നു...\nകഴിഞ്ഞ രണ്ട് വർഷമായി പിതാവും ജ്യേഷ്ഠനും തന്നെ പലതവണ ബലാത്സംഗം ചെയ്തതായി 16 കാരി\nബാങ്കിന്റെ ചില്ല് വാതിൽ തകർന്ന് ശരീരത്തിൽ തുളഞ്ഞ് കയറി യുവതിക്ക് ദാരുണാന്ത്യം\n‘പാരിതോഷികം വേണ്ട, പകരം എല്‍ഡിഎഫിനൊരു വോട്ടു ചെയ്യൂ’; കളഞ്ഞുകിട്ടിയ പേഴ്‌സ് തിരികെനല്‍കി പങ്കന് അണ്ണന് പറഞ്ഞത്..


ബാഴ്‌സയ്‌ക്കെതിരായ ഗോള് ആഘോഷിച്ചില്ല, എങ്കിലും ഇത് സുവാരസിന്റെ പ്രതികാരം | Luis Suarez mocks Barcelona coach Ronald Koeman with goal celebration\nOct 3, 2021, 08:13 AM IST\nലൂയിസ് സുവാരസിന് പ്രായമായി, ഇനി ബാഴ്‌സലോണ ടീമില് കളിക്കാന് യോഗ്യനല്ല. സ്പാനിഷ് ക്ലബ്ബ് ബാഴ്‌സലോണയുടെ പരിശീലക കുപ്പായം എടുത്തണിഞ്ഞതിനു പിന്നാലെ റൊണാള്‍ഡ് കോമാന് എന്ന പരിശീലകന് നടത്തിയ പ്രസ്താവനയായിരുന്നു ഇത്. ടീമിനായി മികച്ച പ്രകടനം പുറത്തെടുത്തിരുന്ന തന്നെ പുറത്താക്കിയ കോമാനോടുള്ള പ്രതികാരമായിരുന്നു സുവാരസിന് കഴിഞ്ഞ ദിവസം ബാഴ്‌സയ്‌ക്കെതിരായ മത്സരം. അത്‌ലറ്റിക്കോ മാഡ്രിഡിനായി ഒരു ഗോള് നേടുകയും ഒന്നിന് വഴിവെക്കുകയും ചെയ്ത സുവാരസിന്റെ മികവില് ലാ ലിഗയില് അത്‌ലറ്റിക്കോ ബാഴ്‌സയെ എതിരില്ലാത്ത രണ്ടു ഗോളുകള്‍ക്കാണ് തകര്‍ത്തത്.\nതന്റെ മുന് ക്ലബ്ബിനെതിരായ ഗോള് നേട്ടം ആഘോഷിക്കാതിരുന്ന സുവാരസ്, പക്ഷേ ഫോണ് വിളിക്കുന്ന ആംഗ്യം ഗാലറിക്ക് നേരെ കാണിച്ചു. ഒരു ഫോണ്‍കോളിലൂടെയാണ് കോമാന് സുവാരസിനെ ടീമില് നിന്ന് ഒഴിവാക്കുകയാണെന്ന കാര്യം അറിയിച്ചതെന്ന് അന്ന് റിപ്പോര്‍ട്ടുകളുണ്ടായിരുന്നു. അന്നത്തെ ആ ഫോണ്‍കോളിനുള്ള മധുര പ്രതികാരമായി സുവാരസിന് ഈ മത്സരം.\nകഴിഞ്ഞ സീസണില് ബാഴ്‌സ ഒഴിവാക്കിയ 34-കാരനായ സുവാരസ് അത്‌ലറ്റിക്കോയ്ക്കായി 21 ഗോളുകള് നേടി ടീമിനെ കഴിഞ്ഞ സീസണില് ലാ ലിഗ ജേതാക്കളാക്കിയിരുന്നു.\nമറുവശത്ത് മെസ്സിയടക്കമുള്ള പ്രധാന താരങ്ങള് പലരും ക്ലബ്ബ് വിട്ടതോടെ കിതയ്ക്കുകയാണ് ബാഴ്‌സലോണ. ചാമ്പ്യന്‍സ് ലീഗില് ബയേണിനോടും ബെന്‍ഫിക്കയോടും തോറ്റതോടെ ആദ്യ റൗണ്ട് കടക്കുമോ എന്ന കാര്യം സംശയത്തിലാണ്. കഴിഞ്ഞ ആറു മത്സരങ്ങളില് ജയിക്കാനായത് ഒന്നില് മാത്രം. കോമാന് പരിശീലകനായി എത്തിയതോടെ ടീമിന്റെ പ്രകടനം താഴേക്കാണ്.\nContent Highlights: Luis Suarez mocks Barcelona coach Ronald Koeman with goal celebration


നുരഞ്ഞു പൊന്തി രസം തീര്‍ക്കുന്ന ഫുല്‍ജാര് സോഡ,വീട്ടിലും തയ്യാറാക്കാം – USMalayalee.com\nHome പാചകം\tനുരഞ്ഞു പൊന്തി രസം തീര്‍ക്കുന്ന ഫുല്‍ജാര് സോഡ,വീട്ടിലും തയ്യാറാക്കാം\nകുലുക്കി സര്‍ബത്തിനു ശേഷം കേരളത്തില് തരംഗമായി മാറിയ പാനീയമാണ് ഫുല്‍ജാര് സോഡ. നോമ്പ് തുറയ്ക്ക് തയ്യാറാക്കുന്ന ഈ പാനീയം വളരെ പെട്ടെന്നു തന്നെ മലയാളികളുടെ മനസു കീഴടക്കി . ഒരു ചെറിയ ഗ്ലാസും അത് ഇറക്കി വയ്ക്കാനുള്ള വലിയ ഗ്ലാസുമാണ് ഈ സോഡയുടെ ഹൈലൈറ്റ്.\nവലിയ ഗ്ലാസ്സില് നിറച്ചു വച്ചിരിക്കുന്ന സോഡയിലേയ്ക്ക് ചെറിയഗ്ലാസില് തയ്യാറാക്കി വച്ചിരിക്കുന്ന നാരങ്ങ,ഇഞ്ചി, പഞ്ചസാരപ്പാനി, മസാല തുടങ്ങിയവയുടെ മിശ്രിതം ചേര്‍ക്കുന്നതോടെയാണ് ഫുല്‍ജാറിന്‍റെ യഥാര്‍ത്ഥ രുചി നുരഞ്ഞു പൊങ്ങുന്നത്. വലിയ ഗ്ലാസ്സിലുള്ള സോഡയിലേയ്ക്ക് ചെറിയ ഗ്ലാസ്സിലുള്ള മിശ്രിതം മുഴുവനോടെ ഇറക്കി വച്ചാണ് ഇത് തയ്യാറാക്കുന്നത്.\nചെറിയ ഗ്ലാസില് തയാറാക്കിയ രുചി മിശ്രിതം വലിയ ഗ്ലാസിലേക്ക് ചേര്‍ക്കുമ്പോള് പതഞ്ഞുപൊങ്ങിവരുന്ന അപ്പോള് തന്നെ അകത്താക്കിയാലേ ഫുല്‍ജാറിന്‍റെ യാഥാര്‍ത്ഥ രുചി കിട്ടുകയുള്ളൂ. ഫുല്‍ജാര് സോഡ ഞൊടിയിടയില് നമുക്ക് വീട്ടില് തന്നെ തയ്യാറാക്കാനാകും.\nചെറിയ ഗ്ലാസില് രണ്ട് കഷണം നാരങ്ങ പിഴിഞ്ഞ ശേഷം. ഇഞ്ചി, കാന്താരി മുളക് എന്നിവ ചതച്ച് ചേര്‍ക്കുക. പാകത്തിനു ഉപ്പ് ചേര്‍ത്ത ശേഷം കസ്കസ് ചേര്‍ക്കുക. അതിലേക്ക് പഞ്ചസാരപ്പാനി ഒഴിക്കുക. പിന്നീട് ഈ ചെറിയ ഗ്ലാസ് മുക്കാല് ഭാഗത്തോളം സോഡ ഒഴിച്ച ഗ്ലാസിലേക്ക് താഴ്ത്തുക. ഫുല്‍ജാര് സോഡ റെഡി. പുതിനയില രുചി ഇഷ്ടമുള്ളവര്‍ക്ക് അതും അരച്ചു ചേര്‍ക്കാം.\nനുരഞ്ഞു പൊന്തി രസം തീര്‍ക്കുന്ന ഫുല്‍ജാര് സോഡ,വീട്ടിലും തയ്യാറാക്കാം was last modified: June 2nd, 2019 by admin\nഭരണഘടന ആയുധമാക്കി പി. ജെ: ജോസഫ്, ചിലര് പാര്‍ട്ടിയെ നശിപ്പിക്കുന്നുവെന്ന് ജോസ്.കെ മാണി\nവിവാഹ ‘റാഗിംഗ്’ അതിരു കടക്കുമ്പോള്


ജില്ലയിൽ 243 പേർക്കുകൂടി കോവിഡ് സ്ഥിരീകരിച്ചു : Deepika.com Nattu Visesham\nMonday, November 30, 2020 11:24 PM IST\nകോട്ടയം: ജില്ലയിൽ 243 പേർക്കുകൂടി കോവിഡ് സ്ഥിരീകരിച്ചു. 240 പേർക്കും സന്പർക്കം മുഖേനയാണ് വൈറസ് ബാധിച്ചത്. ഇതിൽ ഒരു ആരോഗ്യ പ്രവർത്തകയും ഉൾപ്പെടുന്നു. സംസ്ഥാനത്തിനു പുറത്തു നിന്നെത്തിയ രണ്ട് പേരും രോഗബാധിതരായി.\nപുതിയതായി 2206 പരിശോധനാഫലങ്ങളാണ് ലഭിച്ചത്. രോഗം ബാധിച്ചവരിൽ 118 പുരുഷൻമാരും 97 സ്ത്രീകളും 28 കുട്ടികളും ഉൾപ്പെടുന്നു. 60 വയസിനു മുകളിലുള്ള 35 പേർക്ക് കോവിഡ് സ്ഥിരീകരിച്ചിട്ടുണ്ട്. 156 പേർ രോഗമുക്തരായി. 4496 പേരാണ് ചികിത്സയിലുള്ളത്.\nഇതുവരെ ആകെ 35483 പേർ കോവിഡ് ബാധിതരായി. 30930 പേർ രോഗമുക്തി നേടി. ജില്ലയിൽ ആകെ 13123 പേർ ക്വാറന്‍റൈനിൽ കഴിയുന്നുണ്ട്.\nഅയർക്കുന്നം സഹകരണ ബാങ്ക്\nഅയർക്കുന്നം: അയർക്കുന്നം സർവീസ് സഹകരണ ബാങ്കിലേക്കു നടന്ന ഭരണസമിതി തെരഞ്ഞെടുപ്പിൽ യുഡിഎഫ് നേതൃത്വത്തിലുള്ള സഹകരണ ജനാധിപത്യ മുന്നണി 10 സീറ്റ് നേടി ഭരണം നിലനിർത്തി.\nഎൽഡിഎഫ് നേതൃത്വത്തിലുള്ള സഹകരണ സംരക്ഷണ മുന്നണി മൂന്ന് സീറ്റ് നേടി.\nജോയി കൊറ്റം, ജിജി നാകമറ്റം, ബിജു തോമസ്, ബിനോയ് മാത്യു, മുരളി കൃഷ്ണൻ, ബാബു വേലമ്മാട്ട്, പി.എൻ. വിജയൻ, മഞ്ജു മനോജ്, മോനിമോൾ ജയ്മോൻ, കുഞ്ഞുമോൻ ചാക്കോ എന്നിവരാണ് സഹകരണ ജനാധിപത്യ മുന്നണി പാനലിൽ വിജയിച്ചത്.\nജോസഫ് ചാമക്കാല, റോയി വാതപ്പള്ളി, ഫ്ളോറി മാത്യു എന്നിവരാണു സഹകരണ സംരക്ഷണ മുന്നണി പാനലിൽ വിജയിച്ചത്.


തൃത്താലയില് 59 വിദ്യാർത്ഥിനികളെ ചൂഷണത്തിന് ഇരയാക്കിയ ആൾ പൊലീസ് പിടിയിൽ\nചൈൽഡ് ലൈൻ അധികൃതരത്തി വിവരങ്ങൾ ശേഖരിച്ചപ്പോഴാണ് ഇയാൾ വർഷങ്ങളായി ചൂഷണം നടത്തുന്ന കാര്യം പുറത്തറിയുന്നത്.\nthrithala road, First Published Jul 24, 2019, 3:24 PM IST\nപാലക്കാട്: തൃത്താല കക്കാട്ടിരിയില് 59 സ്കൂൾ വിദ്യാർഥികളെ ലൈംഗിക ചൂഷണം നടത്തിയ കേസിലെ പ്രതി പൊലീസില് കീഴടങ്ങി. കക്കാട്ടിരി സ്വദേശി കൃഷ്ണനാണ് കീഴടങ്ങിയത്. തൃത്താല പട്ടിത്തറയിലെ ജിയുപി സ്കൂളിലെ 59 വിദ്യാര്‍ത്ഥിനികളാണ് ഇയാളുടെ പീഡനത്തിന് ഇരയായത്. സ്കൂളിന് അടുത്ത് സ്റ്റേഷനറി കട നടത്തുന്നയാളാണ് കൃഷ്ണന്.\nകടയുടമയുടെ ചെയ്തികളെപ്പറ്റി സ്കൂളിലെ ഒരു വിദ്യാര്‍ത്ഥിനി വീട്ടില് പറ‌ഞ്ഞതോടെയാണ് സംഭവം പുറത്തറിയുന്നത്. സ്കൂളധികൃതരും വീട്ടുകാരും ചേർന്ന് ചൈൽഡ് ലൈനിൽ വിവരമറിയിച്ചു. ചൈൽഡ് ലൈൻ അധികൃതരത്തി വിവരങ്ങൾ ശേഖരിച്ചപ്പോഴാണ് ഇയാൾ വർഷങ്ങളായി ചൂഷണം നടത്തുന്ന കാര്യം പുറത്തറിയുന്നത്. കടയിലേക്ക് സാധനങ്ങൾ വാങ്ങാൻ കുട്ടികൾ ചെല്ലുമ്പോഴാണ് ഇയാൾ ദുരുദ്ദേശത്തോടെ പെരുമാറാറുളളതെന്നാണ് കുട്ടികൾ ചൈല്‍ഡ് ലൈന് അധികൃതര്‍ക്ക് നല്‍കിയിരിക്കുന്ന മൊഴി. 59 കുട്ടികൾ ചൈൽഡ് ലൈനിന് മൊഴി നൽകിയിട്ടുണ്ട്.\nഒളിവിൽപ്പോയ കൃഷ്ണനായി പൊലീസ് തെരച്ചിൽ തുടങ്ങിയിട്ടുണ്ട്. ഇതുവരെ 11 കുട്ടികളിൽ നിന്ന് പൊലീസ് മൊഴിയെടുത്തിട്ടുണ്ട്. അവധി ദിവസമായതിനാൽ വരും ദിവസങ്ങളിൽ കൂടുതൽ പേരിൽ നിന്ന് പൊലീസ് വിവരങ്ങൾ ശേഖരിക്കും. പരാതിക്കാരുടെ മെഡിക്കൽ പരിശോധന ഉടൻ പൂർത്തിയാക്കി രഹസ്യമൊഴിയെടുക്കാനുളള നടപടിക്രമങ്ങൾക്ക് തുടക്കമിടുമെന്നും തൃത്താല പൊലീസ് അറിയിച്ചു.


East Bengal ISL: Omid Singh: ഈസ്റ്റ് ബംഗാള് ഐഎസ്എല്ലിലേക്ക് തന്നെ!! ക്ലബ്ബിലേക്ക് സൂപ്പര് താരങ്ങള് എത്തുന്നു - kolkata giants east bengal signs iran midfielder omid singh | Samayam Malayalam\nkolkata giants east bengal signs iran midfielder omid singh\nOmid Singh: ഈസ്റ്റ് ബംഗാള് ഐഎസ്എല്ലിലേക്ക് തന്നെ!! ക്ലബ്ബിലേക്ക് സൂപ്പര് താരങ്ങള് എത്തുന്നു\nKamalesh Kv | Samayam Malayalam | Updated: 06 Apr 2020, 04:01:12 PM\nഐ ലീഗ് വമ്പന്മാരായ ഈസ്റ്റ് ബംഗാൾ ഐഎസ്എല്ലിലേക്ക് അടുക്കുന്നുവെന്ന അഭ്യൂഹങ്ങൾ ബലപ്പെടുന്നു\nഐ ലീഗ് അടക്കം നിരവധി ഫുട്ബോള് ലീഗുകള് രാജ്യത്ത് നടക്കുന്നുണ്ടെങ്കില് പോലും ഇന്ത്യന് സൂപ്പര് ലീഗ് ഇന്ന് രാജ്യത്തെ ഒന്നാം നമ്പര് ലീഗായി മാറിയിരിക്കുകയാണ്. എന്നാല് ഇതില് പേരും പെരുമയുമുള്ള ക്ലബ്ബുകളെല്ലാം തന്നെ ഐ ലീഗിന്‍റെ ഭാഗമായി നിന്നാണ് കളിക്കുന്നത്. ഇന്ത്യയില് ഫുട്ബോളിന്‍റെ ഈറ്റില്ലമായി അറിയപ്പെടുന്ന ബംഗാളില് നിന്ന് രണ്ട് ടീമുകളാണ് ഐ ലീഗില് കളിക്കുന്നത്. അതേസമയം ഇന്ത്യന് സൂപ്പര് ലീഗ് ആരംഭിച്ച് കേവലം ആറ് സീസണുകള് പിന്നിടുന്നതിന് മുമ്പ് തന്നെ ഇന്ത്യയിലെ ഒന്നാം നമ്പര് ഫുട്ബോള് ലീഗെന്ന പദവി നേടിയെടുക്കാന് ഐഎസ്എല്ലിന് സാധിച്ചു. ഇതോടെ ഐ ലീഗ് ടീമുകളില് പലരും ഐഎസ്എല്ലിലേക്ക് കൂടുമാറാനുള്ള തയ്യാറെടുപ്പിലാണ്.\nഈസ്റ്റ് ബംഗാള് ഐഎസ്എല്ലിലേക്ക്?\nകൊൽക്കത്തയുടെ ഇതിഹാസ ക്ലബുകളിലൊന്നായ മോഹൻ ബഗാന് പിന്നാലെ ഈസ്റ്റ് ബംഗാളും ഐ എസ് എല്ലിലേക്ക് എത്താനുള്ള തയ്യാറെടുപ്പിലാണെന്നുള്ള റിപ്പോര്‍ട്ടുകളാണ് കൊല്‍ക്കതയില് നിന്ന് ലഭിക്കുന്നത്. നേരത്തേ ഐഎസ്എല് ചാമ്പ്യന്മാരായ എടികെയുമായി മോഹന് ബഗാന് ലയിച്ചതോടെ കൊല്‍ക്കത്തയില് നിന്നുള്ള പ്രതാപശാലികള് ഐഎസ്എല്ലിന്‍റെ ഭാഗമായിക്കഴിഞ്ഞിരുന്നു. എടികെയും മോഹന് ബഗാനും ചേര്‍ന്നുള്ള ടീമായിരിക്കും ഇനി ഐഎസ്എല്ലില് ഇറങ്ങുക. ഇതിന് പിന്നാലെയാണ് ഈസ്റ്റ് ബംഗാളും ഐഎസ്എല്ലിനോട് അടുക്കുന്നത്.\nസൂപ്പര് താരങ്ങളെ എത്തിക്കുന്നു\nഅടുത്ത സീസണിലേക്കായി ഈസ്റ്റ് ബംഗാള് വിവിധ സൂപ്പര് താരങ്ങളെ ക്ലബ്ബിന്‍റെ ഭാഗമാക്കാന് നടത്തുന്ന തിരക്കിട്ട നീക്കങ്ങളാണ് പുതിയ റിപ്പോര്‍ട്ടുകള്‍ക്ക് അടിസ്ഥാനമായിരിക്കുന്നത്. ഈസ്റ്റ് ബംഗാളിന്റെ പുതിയ സൈനിംഗുകൾ എല്ലാം ഇത്തരം സൂചനകൾ തന്നെയാണ് നൽകുന്നത്. ഇറാൻ മധ്യനിര താരവും ഇന്ത്യന് വംശജനുമായ ഒമിദ് സിങിനെ കഴിഞ്ഞ ദിവസം ഈസ്റ്റ് ബംഗാൾ രണ്ടു വർഷത്തെ കരാറിൽ സ്വന്തമാക്കിയിരുന്നു. ഇതിനൊപ്പം തന്നെ ജെജെയെ പോലെയുള്ള സ്ട്രൈക്കർമാര്‍ക്ക് വേണ്ടിയും ഈസ്റ്റ് ബംഗാൾ വലവിരിച്ചിട്ടുണ്ട്. ഐഎസ്എല്ലിലേക്ക് എത്തുന്നതിന് മുന്നോടിയായണ് ഈ വൻ സൈനിംഗുകൾ എല്ലാം ക്ലബ് നടത്തുന്നത് എന്നാണ് ഫുട്ബോൾ നിരീക്ഷകർ വിലയിരുത്തുന്നത്.\nTwitter-TOI Sports News\nക്വസ്സ് ബംഗാള് വിടും\nക്ലബ്ബിന്‍റെ നിലവിലെ സ്പോണ്‍സര്‍മാരായ ക്വസ്സുമായി ഈസ്റ്റ് ബംഗാള് പിരിയാനുള്ള ഒരുക്കത്തിലാണ്. 2020 പകുതിയോടെ തന്നെ ക്വസ് ഈസ്റ്റ് ബംഗാൾ വിടുമെന്നാണ് റിപ്പോര്‍ട്ട്. പകരം പുതിയ സ്പോൺസർമാർ എത്തുന്നതോടൊപ്പം തന്നെ ക്ലബ്ബിനെ ഐഎസ്എല്ലിലേക്ക് ബിഡ് ചെയ്യും എന്നാണ് ആരാധകര് പ്രതീക്ഷിക്കുന്നത്. ഈസ്റ്റ് ബംഗാള് ഐഎസ്എല്ലിലേക്ക് എത്തുന്നു എന്ന തരത്തില് നേരത്തേ തന്നെ റിപ്പോര്‍ട്ടുകള് ഉയര്‍ന്നിരുന്നു. ഈസ്റ്റ് ബംഗാള് കൂടി ഐഎസ്എല്ലിൽ എത്തുകയാണെങ്കിൽ അത് ലീഗിന് വലിയ ഊർജ്ജമാകും. ഒപ്പം കൊൽക്കത്തൻ ഡെർബികൾ കാണാനുള്ള സാധ്യതകള് കൂടിയാണ് തുറക്കുന്നത്.\nTwitter-EAST BENGAL News Analysis\nഇനി ക്ലബ്ബുകള് പന്ത്രണ്ട്\nഇന്ത്യന് സൂപ്പ‍ര് ലീഗിന്‍റെ അടുത്ത സീസണ് മുതല് പന്ത്രണ്ട് ടീമുകള് ലീഗില് ഉണ്ടാകും എന്നതാണ് മറ്റൊരു റിപ്പോര്‍ട്ട്. ആദ്യ മൂന്ന് സീസണുകളില് എട്ട് ടീമുകളാണ് പരസ്പരം മത്സരിച്ചത്. 2017 സീസണ് മുതല് രണ്ട് ടീമുകളെ കൂടി ഉള്‍പ്പെടുത്തിയതോടെ എണ്ണം പത്തായി. നിലവില് എടികെ, ചെന്നൈയിന് എഫ്സി, ബെംഗളൂരു എഫ്സി, എഫ്സി ഗോവ, കേരള ബ്ലാസ്റ്റേഴ്സ്, മുംബൈ സിറ്റി എഫ്സി, ഒഡീഷ എഫ്സി, ജംഷഡ്പൂര് എഫ്സി, നോര്‍ത്ത് ഈസ്റ്റ് യുണൈറ്റഡ്, ഹൈദരാബാദ് എഫ്സി എന്നീ ടീമുകളാണ് ലീഗിലുള്ളത്. എന്നാല് അടുത്ത സീസണില് ടീമുകളുടെ എണ്ണം പന്ത്രണ്ട് ആക്കി ഉയര്‍ത്തിയേക്കുമെന്നാണ് സൂചന. ഐ ലീഗ് ക്ലബ്ബായ ചര്‍ച്ചില് ബ്രദേഴ്സും അടുത്ത സീസണില് ഐഎസ്എല്ലിന്‍റെ ഭാഗമാകാനുള്ള ഒരുക്കത്തിലാണ്.\nജെജെയെ സ്വന്തമാക്കാനുള്ള മത്സരം കടുപ്പിച്ച് ബെംഗളൂരു എഫ്സിയും ഈസ്റ്റ് ബംഗാളുംആര്‍ട്ടിക്കിള് ഷോ\nഒമിദ് സിങ് ഐഎസ്എല് ഈസ്റ്റ് ബംഗാള് Omid Singh Isl East Bengal ISL East Bengal\nWeb Title : kolkata giants east bengal signs iran midfielder omid singh


Tokyo Olympics 2020: 70 % താരങ്ങൾക്കും താൽപര്യമില്ല... ഒളിമ്പിക്‌സ് മാറ്റി വെക്കുന്നു? - the international olympic committee is step up its planning for the tokyo 2020 games | Samayam Malayalam\nthe international olympic committee is step up its planning for the tokyo 2020 games\n70 % താരങ്ങൾക്കും താൽപര്യമില്ല... ഒളിമ്പിക്‌സ് മാറ്റി വെക്കുന്നു?\nMuralidharan Ak | Samayam Malayalam | Updated: 23 Mar 2020, 08:39:00 AM\nകോവിഡ്19 മഹാമാരിയുടെ ഭീഷണി വകവെക്കാതെ ഒളിമ്പിക്‌സുമായി മുന്നോട്ട് പോകുവാനുള്ള നീക്കം അന്താരാഷ്ട്ര ഒളിമ്പിക് സമിതി ഉപേക്ഷിക്കുന്നു. ഞായറാഴ്ച അടിയന്തര യോഗം ചേര്‍ന്നു. നാലാഴ്ചക്കുള്ളില് ഒളിമ്പിക് ഭാവി സംബന്ധിച്ച തീരുമാനം കൈക്കൊള്ളും\nവിവിധ ദേശീയ ഒളിമ്പിക് കമ്മിറ്റികള് ഒളിമ്പിക്‌സ് മാറ്റിവെക്കാനാവശ്യപ്പെട്ടു\nനാലാഴ്ചക്കുള്ള തീരുമാനമെടുക്കുമെന്ന് ഐ ഒ സി\nഅമേരിക്കയില് കായിക താരങ്ങള്‍ക്കിടയില് നടത്തിയ സര്‍വെഫലം പുറത്ത്\nകോവിഡ്19 മഹാമാരി ലോകരാഷ്ട്രങ്ങളെ പ്രതിസന്ധിയിലാക്കിയ സാഹചര്യത്തില് ടോക്യോ2020 ഒളിമ്പിക്‌സ് മാറ്റിവെക്കുന്നതിന്റെ സാധ്യതകള് ആരായുന്നു. ഞായറാഴ്ച അന്താരാഷ്ട്ര ഒളിമ്പിക് സമിതി (ഐ ഒ സി) അടിയന്തര യോഗം ചേര്‍ന്നിരുന്നു. ജൂലൈ 24ന് ഒളിമ്പിക്‌സ് ആരംഭിക്കാന് സാധിക്കില്ലെന്ന തിരിച്ചറിവിലാണ് ഐ ഒ സി.\nയോഗത്തിന്റെ പൂര്‍ണവിവരങ്ങള് അധികൃതര് പുറത്തുവിട്ടിട്ടില്ല. ഒളിമ്പിക്‌സ് റദ്ദാക്കല് അജണ്ടയല്ലായിരുന്നു. നാലാഴ്ചക്കുള്ളില് ചര്‍ച്ച നടത്തി ഒളിമ്പിക്‌സ് ഭാവിയെ കുറിച്ച് തീരുമാനം കൈക്കൊള്ളുമെന്ന് വാര്‍ത്താ കുറിപ്പില് വ്യക്തമാക്കി.\nഒളിമ്പിക് ആതിഥേയരായ ജപ്പാനും കായിക മാമാങ്കം നടത്താന് പറ്റില്ലെന്ന നിഗമനത്തിലാണ്. കഴിഞ്ഞാഴ്ച ജപ്പാന് പ്രധാനമന്ത്രി ഷിന്‍സെ ആബെ രാജ്യം ഒളിമ്പിക്‌സിന് സജ്ജമെന്ന് പ്രഖ്യാപിച്ചിരുന്നു. എന്നാല്, സാഹചര്യം അനുകൂലമല്ലെന്നും കൊവിഡ്19 വ്യാപനം ഭീതി പടര്‍ത്തുന്നുവെന്നും ജപ്പാന് പ്രധാനമന്ത്രി അഭിപ്രായപ്പെട്ടു.\nനിലവിലെ സാഹചര്യത്തില് ഒളിമ്പിക് സമിതിക്കെതിരെ കടുത്ത വിമര്‍ശമാണ് ഉയരുന്നത്. കൊറോണ വൈറസ് വ്യാപനം തടയാന് ലോകരാഷ്ട്രങ്ങള് പ്രയാസപ്പെടുമ്പോള് ഒളിമ്പിക്‌സുമായി മുന്നോട്ട് പോകുമെന്ന് പറയാന് എങ്ങനെ സാധിക്കുന്നുവെന്നാണ് കായിക താരങ്ങള് ചോദിക്കുന്നത്. വിവിധ ദേശീയ ഒളിമ്പിക് സമിതികള് ഐ ഒ സിയോട് ടോക്യോ2020 മാറ്റിവെക്കാന് ആവശ്യപ്പെട്ടിട്ടുണ്ട്.\nയു എസ് എയില് അത്‌ലറ്റുകള്‍ക്കിടയില് നടത്തിയ സര്‍വേയില് ഭൂരിഭാഗം പേരും ഒളിമ്പിക്‌സ് മാറ്റി വെക്കണമെന്ന് ആവശ്യപ്പെട്ടു. 300 അത്‌ലറ്റുകള്‍ക്കിടയിലാണ് സര്‍വേ നടത്തിയത്. 70 ശതമാനം പേര് ഒളിമ്പിക്‌സ് മാറ്റിവെക്കുന്നതിനെ അനുകൂലിച്ചു. 23 ശതമാനം പേര് സാഹചര്യമനുസരിച്ച് ചെയ്യാം എന്ന മറുപടി നല്‍കി. ശേഷിക്കുന്നവര് നടത്താം എന്ന നിലപാടില്.\nഅഭിമാനമായി ഇന്ത്യൻ വനിതാ ബാസ്കറ്റ് ബോള് താരം; പരിശീലനത...\nനാല് ബോക്‌സര്‍മാര് ഒളിമ്പിക് യോഗ്യത നേടി, പൂജ റാണിയും ...\nലോക മാതൃദിനം; അമ്മയായശേഷം ഗുസ്തിക്ക് അവധികൊടുത്ത് ഗീത ഫ...\nപിടി ഉഷ മുതൽ ശ്രേയസ് അയ്യർ വരെ; ആരോഗ്യ പ്രവർത്തകർക്ക് കയ്യടിച്ച് കായികലോകംആര്‍ട്ടിക്കിള് ഷോ\nകൊവിഡ് 19 ഒളിമ്പിക്‌സ് Tokyo Olympics 2020 Tokyo 2020 olympics covid 19\nWeb Title : the international olympic committee is step up its planning for the tokyo 2020 games\nവയനാട്ടിൽ പിടിമുറുക്കാൻ പോലീസ്; നാളെ മുതൽ കർശന പരിശോധന!\nവേതനം കുറച്ചു, ജിങ്കന് പിന്നാലെ ഈ സൂപ്പര്‍താരവും ബ്ലാസ്റ്റേഴ്‌സ് വിട്ടു\nസ്വീഡിഷ് താരത്തെ സ്വന്തമാക്കാന് ഇൻ്റർമിലാനും യുവെൻ്റസും മത്സരിച്ചു, ഒടുവില് പാര്‍മ സ്വന്തമാക്കി! ഇതാണ് സംഭവിച്ചത്


വധഭീഷണി: ട്രംപിനു മുന്നില് പരാതിയുമായി വടക്കന് കൊറിയന് സംഘം - Welcome to Disciples News | Daily updating Online Malayalam Christian News Paper\nവാഷിംഗ്ടണ് ഡി.സി.: ക്രൈസ്തവരെ പീഢിപ്പിക്കുന്നതില് ലോകത്ത് മുമ്പന്തിയില് നില്‍ക്കുന്ന വടക്കന് കൊറിയയില് സുവിശേഷം പങ്കുവെച്ചതിനു തന്റെ കസിന്റെ കുടുംബത്തെ മുഴുവനും വധിക്കുമെന്നു ഭരണകൂടത്തിന്റെ ഭീഷണിയുണ്ടെന്ന പരാതിയുമായി വടക്കന് കൊറിയന് യുവാക്കള് യു.എസ്. പ്രസിഡന്റിനെ സമീപിച്ചു.\nജൂലൈ 18-ന് വാഷിംഗ്ടണ് ഡി.സി.യില് എത്തിയ സംഘം വൈറ്റ് ഹൌസില് പ്രസിഡന്റ് ഡൊണാള്‍ഡ് ട്രംപിനെ സന്ദര്‍ശിച്ചുകൊണ്ടാണ് വടക്കന് കൊറിയയിലെ ദുരിതങ്ങള് വിവരിച്ചത്.\nവടക്കന് കൊറിയയിലെ കിരാത ഭരണകൂടത്തെ അംഗീകരിക്കാത്ത, അവിടെനിന്നും രക്ഷപെട്ടുപോന്ന ഇല്‍യോംഗ് ജു ഉള്‍പ്പെടെയുള്ള നാട്ടുകാരാണ് പ്രസിഡന്റിനെ നേരിട്ടു കണ്ടത്. 1996-ല് വടക്കന് കൊറിയയില് ജനിച്ച ജൂ തെക്കന് കൊറിയയില് നിന്നും പ്രക്ഷേപണം ചെയ്യുന്ന സുവിശേഷ റേഡിയോ പരിപാടികള് ശ്രദ്ധിക്കാന് തുടങ്ങി. ക്രമേണ അതില് ആകൃഷ്ടരായി. തുടര്‍ന്നു ജൂവും മാതാപിതാക്കളും സഹോദരങ്ങളും ക്രിസ്തുവിങ്കലേക്കു കടന്നുവന്നു. 2012-ല് തെക്കന് കൊറിയയിലെ സോളില് താമസിക്കുകയാണ്.\nതന്റെ ബന്ധുക്കളായവരും വിശ്വാസത്തിലേക്കു കടന്നുവന്നു. എന്നാല് ഇവര് ഇപ്പോള് വധഭീഷണിയുടെ നിഴലിലാണെന്ന് ജൂ ട്രംപിനോടു പറഞ്ഞു. ട്രംപിന്റെ പ്രത്യേക താല്‍പ്പര്യത്തില് സ്റ്റേറ്റ് ഡിപ്പാര്‍ട്ടുമെന്റിന്റെ റിലീജിയസ് ഫ്രീഡം മാന്ത്രാലയമാണ് വേദി ഒരുക്കിയത്. ലോകത്തിന്റെ 17 രാജ്യങ്ങളില് നിന്നായി വിവിധ പീഢനങ്ങളെ അതിജീവിച്ചെത്തിയ 30 പേര് ട്രംപുമായി കൂടിക്കാഴ്ച നടത്തി.\nചൈന, ക്യൂബ, തിബറ്റ്, പാക്കിസ്ഥാന് , ഇറാന് , ബര്‍മ്മ, ശ്രീലങ്ക, എറിത്രിയ തുടങ്ങിയ രാജ്യങ്ങളില്‍നിന്നുമാണ് പീഢിതര് എത്തിയത്. കൂടിക്കാഴ്ചയില് ഇന്റര്‍നാഷണല് റിലീജിയസ് ഫ്രീഡം അംബാസ്സിഡര് സാം ബ്രൌണ് ബക്ക്, ട്രംപിന്റെ ഉപദേശക പൌള വൈറ്റ്, അമേരിക്കന് പാസ്റ്റര് ആന്‍ഡ്രു ബ്രണ്‍സണ് എന്നിവരും ട്രംപിനൊപ്പമുണ്ടായിരുന്നു.\nഅമേരിക്ക പീഢിതര്‍ക്കൊപ്പം എല്ലായ്പ്പോഴും ഉണ്ടായിരിക്കുമെന്ന് അവര്‍ക്ക് ഉറപ്പു നല്‍കി. വൈറ്റ് ഹൌസില് എത്തിയവര്‍ക്ക് ഊഷ്മളമായ സ്വീകരണമാണ് ലഭിച്ചത്.


കള്ളവണ്ടി കയറിയ ‘യാത്രക്കാരനെ’ റെയിൽവേ ജീവനക്കാർ തല്ലിക്കൊന്നു! - Samakalika Malayalam\nകള്ളവണ്ടി കയറിയ ‘യാത്രക്കാരനെ’ റെയിൽവേ ജീവനക്കാർ തല്ലിക്കൊന്നു!\nBy സമകാലിക മലയാളം ഡെസ്‌ക് | Published: 29th September 2018 04:52 AM |\nLast Updated: 29th September 2018 04:52 AM | A+A A- |\nമംഗളൂരു: ടിക്കറ്റില്ലാതെ, ടിക്കറ്റ് എക്സാമിനറെ പേടിക്കാതെ കൊച്ചുവേളിയിൽ നിന്നു മംഗളൂരു വഴി ചെന്നൈയിലേക്ക് എസി കോച്ചിൽ യാത്ര. പക്ഷേ ചെന്നൈയിലെത്തിയിട്ടും ആൾ ഇറങ്ങിയില്ല. ചെന്നൈയിൽ ഇറങ്ങാൻ മറന്ന ആ ‘യാത്രക്കാരനെ’ ഏറെ കഷ്ടപ്പെട്ട് ജീവനക്കാർ പിടികൂടി തല്ലിക്കൊന്നു!\nആൾ ചില്ലക്കാരനല്ല. വെള്ളിക്കെട്ടൻ, ശംഖുവരയൻ തുടങ്ങിയ പേരുകളിൽ അറിയുന്ന പാമ്പാണു കഥാപാത്രം. 25നു കൊച്ചുവേളിയിൽ നിന്നു പുറപ്പെട്ട മാവേലി എക്സ്പ്രസിലാണു പാമ്പ് കയറിയത്. വാതിലിനു മുകളിൽ കയറിപ്പറ്റിയ പാമ്പ് കൊച്ചുവേളിയിൽ വച്ചു തന്നെ ട്രെയിനിലെ എസി അറ്റൻഡറുടെ ദേഹത്തു വീണിരുന്നു. തുടർന്നു കൊല്ലാൻ ശ്രമിക്കുന്നതിനിടെ കോച്ചുകൾ ഘടിപ്പിക്കുന്ന ഭാഗത്തെ വിടവിലൂടെ താഴേക്ക് ഇറങ്ങി. ജീവനക്കാർ പാളത്തിൽ നോക്കിയെങ്കിലും കണ്ടില്ല. പാളത്തിൽ ഉൾപ്പെടെ പടർന്നു കിടക്കുന്ന കാട്ടിലേക്കു കയറിക്കാണുമെന്നായിരുന്നു ജീവനക്കാർ കരുതിയത്.\n26നു രാവിലെ മംഗളൂരുവിലെത്തിയ ട്രെയിൻ ഉച്ചയ്ക്ക് മംഗളൂരു – ചെന്നൈ മെയിലായി പുറപ്പെട്ട് 27നു ചെന്നൈയിലെത്തി. അവിടെ ശുചീകരണം നടത്തവേയാണ് രണ്ടാം ക്ലാസ് കോച്ചിനകത്ത് പാമ്പിനെ വീണ്ടും കണ്ടത്. വാതിലിന്റെ വിടവിൽ ഒളിഞ്ഞു കിടക്കുകയായിരുന്ന പാമ്പിനെ തല്ലിക്കൊന്നു കുഴിച്ചിടുകയും ചെയ്തു. കൊച്ചുവേളിക്കും തിരുവനന്തപുരത്തിനും ഇടയിൽ പണികൾ നടക്കുന്നതിനാൽ മാവേലി എക്സ്പ്രസ് നിലവിൽ കൊച്ചുവേളിയിൽ യാത്ര അവസാനിപ്പിച്ചു നിർത്തിയിടുകയാണ്. കാടുമൂടിയ ഇവിടെ വച്ചാണു പാമ്പ് ട്രെയിനിൽ കയറിയതെന്ന് കരുതുന്നു.\nകൊച്ചുവേളി മംഗളൂരു മാവേലി എക്സ്പ്രസ് പാമ്പ് വെള്ളിക്കെട്ടൻ ശംഖുവരയൻ


1 ആഴ്‌ച പുരട്ടൂ, തൂങ്ങിയ വയറിന് 17ന്റെ മുറുക്കം | Apply This Magical Mask For Firm Skin - Malayalam BoldSky\n1 ആഴ്‌ച പുരട്ടൂ, തൂങ്ങിയ വയറിന് 17ന്റെ മുറുക്കം\n| Updated: Saturday, December 10, 2016, 11:17 [IST]\nഅയഞ്ഞ ചര്‍മമാണ് പലരിലും പ്രായക്കൂടുതല് തോന്നിപ്പിയ്‌ക്കുന്ന ഒന്ന്. ഇതിന് കാരണങ്ങള് പലതുണ്ട്, പ്രായക്കൂടുതല്, തടി പെട്ടെന്നു കുറയുന്നത്, വരണ്ട ചര്‍മം ഇങ്ങനെ പോകുന്നു ഇത്.\nഅയഞ്ഞ ചര്‍മത്തിന് മുറുക്കം നല്‍കുന്ന പല വഴികളുണ്ട്. വ്യായാമവും ഭക്ഷണവുമെല്ലാം പ്രധാനമാണ്.\nഇതല്ലാതെ ചില പ്രത്യേക ലേപനങ്ങളും വരണ്ട ചര്‍മത്തിന് മുറുക്കം നല്‍കും. ഇത്തരമൊരു മാസ്‌കിനെക്കുറിച്ചറിയൂ, ഇത് പുരട്ടി നോക്കൂ,\nകറ്റാര് വാഴ, ആവണക്കെണ്ണ, വൈറ്റമിന് ഇ ജെ, കല്ലുപ്പ്, കളിമണ്ണ് എന്നിവയുപയോഗിച്ചാണ് പുരട്ടാനുള്ള ഈ മാസ്‌ക് ഉണ്ടാക്കേണ്ടത്.\nകറ്റാര്‍വാഴയിലെ വൈറ്റമിന് ഇ ചര്‍മകോശങ്ങള്‍ക്കു മുറുക്കം നല്‍കുന്ന കൊളാജന് ഉല്‍പാദനത്തിന് സഹായിക്കും. ഇതുവഴി ചര്‍മം മുറുകാനും.\nആവണക്കെണ്ണ ചര്‍മത്തില് ആഴ്‌ന്നിറങ്ങി ചര്‍മത്തിന് ഈര്‍പ്പം നല്‍കും. ഇത് ചര്‍മം അയഞ്ഞു തൂങ്ങാതിരിയ്‌ക്കാന് പ്രധാനമാണ്.\nഒരു ഗ്ലാസ് ബൗളില് അരക്കപ്പ് ക്ലേ എടുക്കുക. അല്ലെങ്കില് ഔഷധഗുണമുള്ള ഏതെങ്കിലും മണ്ണ്. വേണമെങ്കില് മുള്‍ത്താണി മിട്ടിയും ഉപയോഗിയ്‌ക്കാം. ഇത് ലഭിയ്‌ക്കാന് എളുപ്പമാണ്. ഇവ ഗ്ലാസ് പാത്രത്തില് എടുക്കുമ്പോള് സ്വാഭാവിക ഗുണം വര്‍ദ്ധിയ്‌ക്കും. ഇതില്2ടേബിള് സ്‌പൂണ് കല്ലുപ്പു ചേര്‍ത്തിളക്കണം.\nഒരു പാന് അടുപ്പില് വച്ച് ഇതില്2ടേബിള് സ്‌പൂണ് ആവണക്കെണ്ണ ചേര്‍ക്കണം. ഇതിനു പകരം വെളിച്ചെണ്ണയോ ഒലീവ് ഓയിലോ ഉപയോഗിയ്‌ക്കാം. ഇത് അല്‍പനേരം ചൂടാക്കി വാങ്ങിവയ്‌ക്കണം.\nതണുക്കുമ്പോള് ഇതിലേയ്‌ക്ക് കറ്റാര്‍വാഴയുടെ ജെല് അരക്കപ്പു ചേര്‍ക്കുക. കളിമണ്ണും ഉപ്പും കലര്‍ത്തിയ മിശ്രിതവും ചേര്‍ത്തിളക്കുക.\nഇതിലേയ്‌ക്ക് രണ്ടോ മൂന്നോ വൈറ്റമിന് ഇ ക്യപ്‌സൂളുകള് പൊട്ടിച്ചൊളിയ്‌ക്കണം. ഇവയെല്ലാം ചേര്‍ത്ത് നല്ലപോലെ ഇളക്കുക.\nഒരു ടവല് ചൂടുവെള്ളത്തില് മുക്കിപ്പിഴിഞ്ഞ് ഈ മാസ്‌ക് ഇടേണ്ട ഭാഗം തുടയ്‌ക്കുക. മാസ്‌ക് ശരീരം നല്ലപോലെ ആഗിരണം ചെയ്യാനാണിത്.\nമാസ്‌ക് ശരീരത്തില് അധികം കട്ടിയിലല്ലാതെ തേച്ചു പിടിപ്പിയ്‌ക്കുക. ഇത് അര മണിക്കൂര് കഴിയുമ്പോള് കഴുകാം.\nശരീരത്തിലെ ഏതു ഭാഗത്തെ അയഞ്ഞു തൂങ്ങിയ ചര്‍മവും മുറുകാന് ഇതു മതി. വയറാണെങ്കിലും.\nമാസമുറ സമയമെങ്കില് ആവണക്കെണ്ണയ്‌ക്കു പകരം വെളിച്ചെണ്ണയോ ഒലീവ് ഓയിലോ ഉപയോഗിയ്‌ക്കാം.\nകാപ്പി ഇങ്ങനെ തയ്യാറാക്കിയാല് വയര് കുറയ്ക്കാം...\nകാമുകി റേപ്പ് ചെയ്‌ത അയാളുടെ കഥ.....\nRead more about: skincare beauty ശരീരസംരക്ഷണം\nApply This Magical Mask For Firm Skin\nApply This Magical Mask For Firm Skin, read more to know about,


കവിയും ഗാനരചയിതാവുമായ പഴവിള രമേശൻ അന്തരിച്ചു |\nപ്രശസ്‌ത കവിയും ഗാനരചയിതാവും എഴുത്തുകാരനുമായ പഴവിള രമേശൻ അന്തരിച്ചു. തിരുവനന്തപുരത്ത് സ്വകാര്യ ആശുപത്രിയിലായിരുന്നു അന്ത്യം. 2019ല് സമഗ്ര സംഭാവനക്കുള്ള കേരള സാഹിത്യ അക്കാദമി അവാര്‍ഡ് ലഭിച്ചിട്ടുണ്ട്.\nരാവിലെ 6.20ന് തിരുവനന്തപുരത്ത് സ്വകാര്യ ആശുപത്രിയിലായിരുന്നു അന്ത്യം. പഴവിള രമേശന്റെ കവിതകള്, മഴയുടെ ജാലകം, ഞാനെന്റെ കാടുകളിലേക്ക്, പ്രയാണപുരുഷന് എന്നീ കവിതാസമാഹാരങ്ങള് രചിച്ചിട്ടുണ്ട്.\nകൊല്ലം പെരിനാട് പഴവിളയില് എന്.എ വേലായുധന്റെയും ഭാനുക്കുട്ടി അമ്മയുടെയും മകനാണ് രമേശന്. അഞ്ചാലുംമൂടു്, കരീക്കോട്, ശിവറാം സ്ക്കൂളില് നിന്നു് പ്രാധമിക വിദ്യാഭ്യാസവും എസ് എന് കോളേജ്, യൂണിവേഴ്സിറ്റി കോളേജ് എന്നിവിടങ്ങളില് നിന്നു് കോളേജ് വിദ്യാഭ്യാസവും പൂര്‍ത്തിയാക്കി.\nകൗമുദി വീക്കിലിയില് ആയിരുന്നു ആദ്യം ജോലി. തുടര്‍ന്നു് 1968ല് ഭാഷാ ഇന്‍സ്റ്റിറ്റ്യൂട്ടില് ജോലിയായി. 1993 വരെ ഇവിടെ തുടര്‍ന്നു. പതിനാലാമത്തെ വയസില് നാടകങ്ങള്‍ക്ക് ഗാനം എഴുതിക്കൊണ്ടു് ഗാനരംഗത്തെത്തി. രമേശന് പാട്ടെഴുതി റിലീസായ ആദ്യ ചിത്രം ഗോപി സംവിധാനം ചെയ്ത ഞാറ്റടിയാണു്. അഗ്നിയാവണമെനിക്കാളിക്കത്തണം എന്നതാണ് ആദ്യഗാനം. ആശംസകളോടെ, അങ്കിള് ബണ്, മാളൂട്ടി, വസുധ എന്നീ ചിത്രങ്ങള്‍ക്ക് വേണ്ടി ഗാനരചന നിര്‍വ്വഹിച്ചിട്ടുണ്ട്. ശ്രാദ്ധം എന്ന ചിത്രത്തില് അഭിനയിച്ചിട്ടുണ്ടു്.


ഇനിയാണ് കളി – DN News\nHome/FIFA 2014/ഇനിയാണ് കളി\nബെലേ ഹൊറിസോണ്ട: ഇത് വരെ കണ്ടതെല്ലാം സാമ്പിള് വെടിക്കെട്ടുകള് മാത്രം. ഇനി വരാനുള്ളതാണ് യഥാര്‍ത്ഥ പോരാട്ടങ്ങള്. തുല്യത പാലിക്കുന്ന കളികള്‍ക്ക് ഇനി സ്ഥാനമില്ല. പോരടിക്കുന്നവരില് ഒരാള് ജയിച്ച് മുന്നേറും, തോല്‍ക്കുന്നവര് നാട്ടിലേക്ക് മടങ്ങും. ആദ്യം മുന്നേറുന്നവരാകാന് ബ്രസീലും ആദ്യം മടങ്ങുന്നവരാകാതിരിക്കാന് ചിലിയും ഇന്ന് ബെലേ ഹൊറിസോണ്ടയില് പോരടിക്കും.\nകാമറൂണിനെതിരായ വന് ജയം നല്‍കിയ ആത്മ വിശ്വാസമാണ് ചിലിക്കെതിരെ ബ്രസീലിന് കരുത്ത് നല്‍കുന്നത്. ആദ്യ രണ്ട് മത്സരങ്ങളിലും നിറം മങ്ങിയ ബ്രസീല് അവസാന മത്സരത്തില് താളം കണ്ടെത്തിയിരുന്നു. നാല് ഗോളുമായി ഗോള് വേട്ടയില് മുന് നിരയിലുള്ള സൂപ്പര് താരം നെയ്മര് തന്നെയാണ് ടീമിന്റെ കരുത്ത്. പരാജയങ്ങള്‍ക്കൊടുവില് ഫ്രെഡ് ഗോള് കണ്ടെത്തിയതോടെ ബ്രസീലിന്റെ ആക്രമണങ്ങള്‍ക്ക് കരുത്ത് കൂടും. കഴിഞ്ഞ മത്സരങ്ങളില് അവലംബിച്ച 4-2-3-1 എന്ന ശൈലി തന്നെയാകും ചിലിക്കെതിരെയും സ്കൊളാരി പരീക്ഷിക്കുക. മധ്യ നിരയില് പൗലീഞ്ഞോയ്ക്ക് പകരം ഫെര്‍ണാണ്ടീഞ്ഞോ ആദ്യ ഇലവനില് കളിയ്ക്കും. പ്രതിരോധത്തിലെ വിള്ളലുകളാണ് ബ്രസീലിനെ ഭയപ്പെടുത്തുന്നത്. തിയാഗോ സില്‍വ മാത്രമാണ് പിന്‍നിരയില് വിശ്വസിക്കാവുന്ന ഏക താരം.\nടൂര്‍ണമെന്റില് ബ്രസീല് ഇതുവരെ നേരിട്ടതിനേക്കാള് ശക്തമാണ് ചിലിയുടെ ആക്രമണ നിര, അലക്സിസ് സാഞ്ചസ്-വന്‍ഗാസ് സഖ്യത്തിന്റെ നീക്കങ്ങളില് സ്പെയിനിന്റെയും ഹോളണ്ടിന്റെയും പ്രതിരോധം ഇളക്കിയത് ഗ്രൂപ്പ് ഘട്ടത്തില് കണ്ടതാണ്. മധ്യ നിരയില് കൂടുതല് താരങ്ങളെ വിന്യസിച്ചു 3-5-2 ശൈലിയില് തന്നെയാകും ചിലി ബ്രസീലിനെതിരെയും കളിയ്ക്കുക. എന്നാല് ഗാരി മെഡലിനും വിഡാലിനും പരിക്കേറ്റത് ചിലിയ്ക്ക് ആശങ്ക സൃഷ്ടിക്കുന്നു. പരിശീലനത്തിന് ഇറങ്ങയില്ലെങ്കിലും ഇരുവരും സുഖം പ്രാപിക്കുമെന്ന പ്രതീക്ഷയിലാണ് ടീം എന്നാല് 2000 ന് ശേഷം ബ്രസീലിനെ തോല്‍പ്പിക്കാന് ചിലിയ്ക്കായിട്ടില്ല. കഴി‍ഞ്ഞ ലോകകപ്പിന്റെ പ്രീ ക്വാര്‍ട്ടറില് ഏറ്റുമുട്ടിയപ്പോള് എതിരില്ലാത്ത മൂന്ന് ഗോളിനായിരുന്നു ചിലിയുടെ തോല്‍വി.\nസര്‍ക്കാരിന്റെ പ്രവര്‍ത്തനങ്ങള് സാധാരണ ജനങ്ങളിലേക്കെത്തിക്കണം: മോദി


ബ്ലീചോ ക്ലോറിനൊ ഇല്ലാതെ തന്നെ കരിമ്പൻ, തുരുമ്പിൻ്റെ കറ എല്ലാം കളയാം.!!\n“ബ്ലീചോ ക്ലോറിനൊ ഇല്ലാതെ തന്നെ കരിമ്പൻ, തുരുമ്പിൻ്റെ കറ എല്ലാം കളയാം” സാധാരണ നമ്മുടെ വസ്ത്രങ്ങളിലെല്ലാം കരിമ്പൻ കുത്തുകയാണെങ്കിൽ ആ വസ്ത്രങ്ങൾ ഉപേക്ഷിക്കുകയാണ് ഒട്ടുമിക്ക ആളുകളുടെയും പതിവ്. ഒരിനം വൈറസുകളാണ് ഇത്തരം കരിമ്പൻ കുത്തുകൾ. ഇവ നമ്മുടെ വസ്ത്രങ്ങളെ വൃത്തികേടാക്കുമെന്ന് മാത്രമല്ല ഒരു വസ്ത്രത്തിൽ നിന്നും മറ്റു വസ്ത്രങ്ങളിലേക്ക് പടർന്ന് പിടിക്കുകയും ചെയ്യും.\nകരിമ്പൻ കുത്തിയ ഡ്രെസ്സുകളും തോർത്തുകളും സാധാരണ എല്ലാവരും ഉപേക്ഷിക്കുകയാണ് പതിവ്. കറുത്ത കുത്തുകൾ ഉള്ള വസ്ത്രങ്ങൾ ആർക്കും ഇഷ്ടമല്ല. എന്നാൽ ഇനി മുതൽ ഇത്തരം വസ്ത്രങ്ങൾ നിങ്ങളാരും കളയേണ്ട. ഇങ്ങനെയുള്ള വസ്ത്രങ്ങൾ എല്ലാം നല്ലപോലെ ക്ലീൻ ആയി കിട്ടാൻ ഒരു വിദ്യ ഉണ്ട്. നൂറു ശതമാനം എല്ലാ കറുത്തപാടുകളും പോവാനായി ഒരു സൂത്രം ചെയ്താൽ മതി. ക്ളോറിനോ ബ്‌ളീച്ചോ ഇല്ലാതെ തന്നെ കരിമ്പൻ കറകൾ,\nതുരുമ്പിൻറെ കറകൾ തുടങ്ങിയവയെല്ലാം വളരെ എളുപ്പത്തിൽ ഇല്ലാതാക്കുവാൻ സാധിക്കും. കരിമ്പൻ കളയുന്നതിനായി ഒരു ബക്കറ്റിൽ ഒരു കപ്പ് വെള്ളം ഒഴിക്കുക. അതെ അളവിൽ വിനാഗിരിയും കൂടി ചേർത്ത് ഈ ഒരു വെള്ളത്തിൽ മുക്കിവെക്കുക. ഒരു പത്തുമിനിറ്റ് ഇത് റെസ്റ്റ് ചെയ്യാൻ വെക്കുക. കരിമ്പൻ ഉള്ള ഭാഗങ്ങളിൽ ബേക്കിംഗ് സോഡാ ഇട്ടുവെക്കുക. കൂടുതൽ അറിയുവാൻ വീഡിയോ കാണൂ..\nവിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. ഇതുപോലെ കൂടുതല് ഉപകാരപ്രദമായ വീഡിയോകള്‍ക്കായി Ansi’s Vlog എന്ന ചാനല് Subscribe ചെയ്യാനും കൂടെ കാണുന്ന ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nഅപ്പം ചുടുന്ന മുമ്പ് ഇങ്ങനെ ഒന്ന് ചെയ്‌താൽ മാവ് പതഞ്ഞു പൊങ്ങി പൂപോലുള്ള അപ്പം കിട്ടും.!!\nസൂപ്പർ കൂൾ മുത്തശ്ശിയായി സുഹാസിനി 🥰🥰 തന്റെ സഹോദരി നന്ദിനിയുടെ ചെറുമകനൊപ്പമുള്ള ഡാൻസ് വീഡിയോ സോഷ്യൽ മീഡിയയിൽ വൈറൽ 🔥 [വീഡിയോ ]


കോഴിക്കോട് തൊണ്ടയാട് ബൈപ്പാസില് വാഹനങ്ങള് കൂട്ടിയിടിച്ചുണ്ടായ അപകടത്തില് രണ്ടുമരണം; കൂട്ടിയിടിച്ചത് കാറും ലോറിയും ഓട്ടോറിക്ഷയും - Koyilandy News\nകോഴിക്കോട് തൊണ്ടയാട് ബൈപ്പാസില് വാഹനങ്ങള് കൂട്ടിയിടിച്ചുണ്ടായ അപകടത്തില് രണ്ടുമരണം; കൂട്ടിയിടിച്ചത് കാറും ലോറിയും ഓട്ടോറിക്ഷയും\nBy koyilandynews.com - January 6, 2022\nകോഴിക്കോട്: തൊണ്ടയാട് വാഹനങ്ങള് കൂട്ടിയിടിച്ചുള്ള അപകടത്തില് രണ്ടുമരണം. കാറും ലോറിയും ഓട്ടോറിക്ഷയും കൂട്ടിയിടിക്കുകയായിരുന്നു. കാര്‍യാത്രക്കാരായ രണ്ടുപേരാണ് മരിച്ചത്. ഓട്ടോറിക്ഷാ ഡ്രൈവര് രക്ഷപ്പെട്ടു.\nകാര് ലോറിയ്ക്ക് അടിയിലമര്‍ന്നു. ദേശീയപാത ബൈപ്പാസിലെ അറപ്പുഴ പാലത്തിനു സമീപം വയല്‍ക്കരയിലാണ് അപകടം നടന്നത്.\nനാലുപേര്‍ക്ക് പരിക്കുണ്ട്. പരിക്കേറ്റവരെ കോഴിക്കോട് മെഡിക്കല് കോളേജില് പ്രവേശിപ്പിച്ചു. അപകടത്തെ തുടര്‍ന്ന് തൊണ്ടയാട് രാമനാട്ടുകര റോഡില് പൂര്‍ണ്ണമായി ഗതാഗതം സ്തംഭിച്ചു.\nഅനധികൃത തെരുവ് കച്ചവടത്തിനെതിരെയും, കടമുറി വാടക ഇളച്ചു നൽകണവുമെന്നാവശ്യപ്പെട്ട് നിവേദനം നൽകി കൊയിലാണ്ടി മാർച്ചന്റ്സ് അസോസിയേഷൻ\nകോട്ടയത്ത് നവജാതശിശുവിനെ മോഷ്ടിച്ച യുവതി പിടിയില്; തട്ടിയെടുത്തത് നഴ്‌സിന്റെ വേഷത്തിലെത്തി; കുട്ടിയെ തട്ടിയെടുത്തത് വില്‍ക്കാനെന്ന് പ്രതിയുടെ മൊഴി\n‘നാൽപ്പത് വർഷമായി ഇവിടെ താമസിക്കുന്നു, ഇതുവരെ ഇത്തരത്തിൽ വെള്ളം കയറിയിട്ടില്ല; സ്ത്രീകളും കുട്ടികളും ഉൾപ്പെടെ എല്ലാവരും ഇന്ന് രാത്രി വീട്ടിൽ നിന്ന് മാറണം, എത്ര നാളിങ്ങനെ മറ്റു വീടുകളെ ആശ്രയിക്കാനാവും’; മരളൂരില് വീണ്ടും വീടുകള് വെള്ളക്കെട്ടില്\nകാലവർഷം ശക്തമായതോടെ ജില്ലയിൽ വിവിധയിടങ്ങളിൽ ദുരന്തം വിതച്ച് മഴ കെടുതികളും; താലൂക്ക് അടിസ്ഥാനത്തിൽ കൺട്രോൾ റൂമുകൾ തുറന്നു; ആപത്തുണ്ടായാൽ ഉടൻ വിളിക്കണം; കൊയിലാണ്ടിയിലെ എമർജൻസി നമ്പർ അറിയാം\nകൊയിലാണ്ടിയിലെ വൈദ്യുതി പ്രശ്നത്തിന് എന്നാണ് പരിഹാരം കാണുക; കച്ചവട സ്ഥാപനങ്ങൾക്ക് ബുദ്ധിമുട്ടുകയാണ്; നിവേദനം നൽകി മർച്ചന്റ്സ് അസോസിയേഷൻ\nകാപ്പാട് മാസപ്പിറവി കണ്ടു; കേരളത്തിൽ ബലിപെരുന്നാൾ ജൂലൈ 10ന്\n“കേരളത്തില് 8772 രൂപ, തമിഴ്നാട്ടില് 2360”; വൈദ്യുതി നിരക്കില് സര്‍ക്കാര് ജനങ്ങളെ പിഴിയുന്നോ?, കെഎസ്ഇബിക്ക് പറയാനുള്ളത്\nഎറണാകുളത്തെ ലോഡ്ജില് രണ്ട് പെണ്‍കുട്ടികളെ അവശനിലയില് കണ്ടെത്തി; ഇരുവരും കോഴിക്കോട് സ്വദേശികളെന്ന് സൂചന


biju menon in lal jose movie - Malayalam Filmibeat\n| Updated: Friday, January 18, 2019, 12:10 [IST]\nതട്ടുംപുറത്ത് അച്യുതനു ശേഷം ലാല്‍ജോസ് സംവിധാനം ചെയ്യുന്ന സിനിമയില് ബിജു മേനോന് നായകനാവുന്നു. പിജി പ്രജീഷാണ് ചിത്രത്തിന്റെ രചന നിര്‍വ്വഹിക്കുന്നത്. ആദ്യ ഘട്ട ജോലികള് ആരംഭിച്ച സിനിമയുടെ ഔദ്യോഗിക പ്രഖ്യാപനം ഉടനുണ്ടാവുമെന്നാണ് അറിയുന്നത്. ഇതിനു മുന്‍പ് ലാല്‍ജോസിന്റെ നിരവധി സിനിമകളില് അഭിനയിച്ചിട്ടുളള താരമാണ് ബിജു മേനോന്.\nലാല്‍ജോസിന്റെ ആദ്യ ചിത്രമായ ഒരു മറവത്തൂര് കനവില് ബിജു മേനോനും ഉണ്ടായിരുന്നു. തുടര്‍ന്ന് അഞ്ചിലധികം സിനിമകളില് ഈ കൂട്ടുകെട്ട് മലയാളത്തില് ഒന്നിച്ചിരുന്നു. അതേസമയം നാദിര്‍ഷ സംവിധാനം ചെയ്യുന്ന മേരാ നാം ഷാജിയിലാണ് ബിജു മേനോന് അഭിനയിച്ചുകൊണ്ടിരിക്കുന്നത്. ബിജു മേനോനൊപ്പം ആസിഫ് അലി.ബൈജു,ശ്രീനിവാസന് തുടങ്ങിയവരും ചിത്രത്തില് മുഖ്യവേഷങ്ങളില് എത്തുന്നുണ്ട്.\nസിനിമയുടെ ഷൂട്ടിംഗ് പുരോഗമിച്ചുകൊണ്ടിരിക്കുകയാണ്. വിഷുവിനാണ് ചിത്രം റിലീസ് ചെയ്യുന്നത്. ഒരു വടക്കന് സെല്‍ഫിക്കു ശേഷം ജി പ്രജിത്ത് സംവിധാനം ചെയ്യുന്ന സത്യം പറഞ്ഞാ വിശ്വസിക്കുവോ എന്ന സിനിമയിലും ബിജു മേനോന് തന്നെയാണ് നായകനാവുന്നത്. തൊണ്ടിമുതലും ദൃക്‌സാക്ഷിയിലൂടെ ശ്രദ്ധേയനായ സജീവ് പാഴൂരാണ് ചിത്രത്തിന് തിരക്കഥയെഴുതിയിരിക്കുന്നത്.\nRead more about: biju menon lal jose ലാല്‍ജോസ് ബിജു മേനോന്\nbiju menon in lal jose movie


Mohanlal's Ravanaprabhu Actress Kashmira Shah Opens Up About Her Secret Marriage വീട്ടുകാരെ പോലും അറിയിക്കാതെ രഹസ്യമായിട്ടാണ് വിവാഹം കഴിച്ചത്; 15 വര്‍ഷം കഴിഞ്ഞിട്ടും പ്രണയത്തിന് മാറ്റമില്ലെന്ന് താരദമ്പതിമാര് - Malayalam Filmibeat\n| Published: Friday, July 30, 2021, 20:51 [IST]\nമോഹന്‍ലാലിന്റെ ഹിറ്റ് സിനിമയായ രാവണപ്രഭുവിലെ സൂപ്പര്‍ഹിറ്റ് ഐറ്റം സോഗാണ് 'തകില് പുകില്' എന്ന് തുടങ്ങുന്നത്. പാട്ട് രംഗത്തില് പ്രത്യക്ഷപ്പെടുന്നതോ ബോളിവുഡ് സുന്ദരി കഷ്മീര ഷാ യും. ഇപ്പോഴിതാ നടിയുടെ വിവാഹ ജീവിതത്തെ പറ്റിയും ഭര്‍ത്താവിനെ പറ്റിയുമുള്ള രസകരമായ കാര്യങ്ങള് പുറത്ത് വരികയാണ്.\nകഷ്മീരയും ഭര്‍ത്താവും നടനുമായ കൃഷ്ണ അഭിഷേകും 2013 ലാണ് വളരെ രഹസ്യമായി വിവാഹിതരാവുന്നത്. വീട്ടുകാര്‍ക്ക് പോലും അറിയാതെയായിരുന്നു ഈ വിവാഹം. ഇരുവരുടെയും പ്രണയത്തില് വീട്ടുകാര് അംഗീകരിക്കാത്തത് കൊണ്ട് കാത്തിരുന്നത് എങ്ങനെയായിരുന്നു എന്ന് ഇരുവരുടെയും വിവാഹ വാര്‍ഷികത്തോട് അനുബന്ധിച്ച് പറയുകയാണ് നടിയിപ്പോള്.\nആര്‍ക്കും ഞങ്ങളുടെ വിവാഹത്തെ കുറിച്ച് അറിയില്ലായിരുന്നു. കുടുംബക്കാര് പോലും അറിഞ്ഞില്ല. എന്നാല് മാധ്യമങ്ങളിലൂടെ വാര്‍ത്ത ചോര്‍ന്നതോടെ അമ്മ ഇത് കണ്ടുപിടിച്ചു. വീട്ടുകാര് ഈ ബന്ധം അംഗീകരിക്കുമെന്ന് കരുതി വിവാഹം കഴിക്കാതെ ഏറെ കാലം ഞങ്ങള് കാത്തിരുന്നു. എല്ലാവരും അതില് നിന്ന് മാറി നിന്നെങ്കിലും ഞങ്ങളവിടെ കുടുങ്ങി കിടക്കുകയായിരുന്നു. അങ്ങനെയാണ് തങ്ങളുടെ സന്തോഷത്തിന് വേണ്ടി വിവാഹം കഴിക്കാമെന്ന തീരുമാനത്തില് എത്തുന്നത്. വിവാഹം മാധ്യമങ്ങളില് നിന്ന് മറച്ച് വെച്ചത് കൊണ്ടാണ് അതൊരു വിജയമായി മാറിയത്.\nപ്രണയിക്കാന് തുടങ്ങിയിട്ട് പതിനഞ്ച് വര്‍ഷം കഴിഞ്ഞിട്ടും ഇപ്പോഴും ഞങ്ങള് തമ്മില് അതേ ആകാംഷയും പ്രണയവും ഹൃദയത്തില് നിലനില്‍ക്കുന്നുണ്ടെന്നാണ് നടി പറയുന്നത്. ഇപ്പോള് കണ്ടുമുട്ടിയത് പോലെയാണ് ഞങ്ങള് പരസ്പരം സ്‌നേഹിക്കുന്നത്. കൃഷ്ണയുമായി ഒരിക്കലും മോശമായൊരു സമയം ഉണ്ടായിട്ടില്ല. അതേ സമയം പതിനാല് തവണ അബോര്‍ഷന് സംഭവിച്ചതോടെ താരദമ്പതിമാര് സറോഗസിയിലൂടെയാണ് കുഞ്ഞിന് ജന്മം കൊടുത്തത്.\nMohanlal's Ravanaprabhu Actress Kashmira Shah Opens Up About Her Secret Marriage\nStory first published: Friday, July 30, 2021, 20:51 [IST]


സ്വവർഗവിവാഹം ഫ്രാൻസിസ് പാപ്പ ന്യായീകരിച്ചിട്ടില്ല: കെസിബിസി\nHome Religion സ്വവർഗവിവാഹം ഫ്രാൻസിസ് പാപ്പ ന്യായീകരിച്ചിട്ടില്ല: കെസിബിസി\nകൊച്ചി: സ്വവർഗ്ഗവിവാഹത്തെ ഫ്രാൻസിസ് പാപ്പ ന്യായീകരിച്ചു എന്ന വാർത്ത വ്യാജവും തെറ്റിദ്ധാരണാജനകവുമാണെന്ന് കെസിബിസി ഡെപ്യൂട്ടി സെക്രട്ടറി ജനറൽ ഡോ. ജേക്കബ് ജി. പാലയ്ക്കാപ്പിളളി.\nകുടുംബ ജീവിതത്തെക്കുറിച്ചും സ്വവർഗ്ഗ ലൈംഗീകതയെക്കുറിച്ചും കത്തോലിക്ക സഭയുടെ പ്രബോധനങ്ങളിൽ യാതൊരു മാറ്റവും വരുത്തിയിട്ടില്ലായെന്നും കെ.സി.ബി.സി വ്യക്തമാക്കി.\n”എൽജിബിടി” അവസ്ഥകളിലുള്ളവർ ദൈവമക്കളാണെന്നും മാനുഷികമായ എല്ലാ കരുതലും പരിഗണനയും സ്‌നേഹവും അവർ അർഹിക്കുന്നുണ്ടെന്നും ഫ്രാൻസിസ് പാപ്പാ ഇതിനുമുൻപും പഠിപ്പിച്ചിട്ടുള്ളതാണ്. വിശ്വാസ തിരുസംഘം 1975-ൽ ലൈംഗീക ധാർമ്മികതയെക്കുറിച്ച് പുറപ്പെടുവിച്ച പ്രബോധനരേഖയിലും സമാനമായ നിലപാടാണ് കത്തോലിക്കാസഭ സ്വീകരിച്ചിട്ടുള്ളത്. സ്വവർഗ്ഗ ലൈംഗിക ആഭിമുഖ്യങ്ങളെയും സ്വവർഗ്ഗ ലൈംഗിക പ്രവൃത്തികളെയും വേർതിരിച്ച് മനസ്സിലാക്കണമെന്നതാണ് സഭയുടെ നിലപാട്.\nസ്വവർഗ്ഗ ബന്ധത്തിൽ ഏർപ്പെടുന്നവർക്കു കുടുംബത്തിനു തുല്യമായ നിയമപരിരക്ഷ നൽകണമെന്നു മാർപാപ്പ പറഞ്ഞതായി മാധ്യമങ്ങളിൽ വരുന്ന വാർത്ത തെറ്റാണ്. സ്വവർഗാനുരാഗികളുടെ കൂടിത്താമസത്തെ വിവാഹമായി കത്തോലിക്കാസഭ കരുതുന്നില്ല, എന്നാൽ ഇതിനെ സിവിൽ ബന്ധമായി വിവിധ രാജ്യങ്ങൾ അംഗീകരിച്ചിട്ടുണ്ട്. ഇപ്രകാരം സിവിൽ ബന്ധങ്ങളിൽ ജീവിക്കുന്നവരുടെ അജപാലന ശുശ്രൂഷ സഭ ഗൗരവമായി ചിന്തിക്കുന്ന വിഷയമാണ്. കുടുംബത്തെക്കുറിച്ചുള്ള സിനഡിനു ശേഷം പുറപ്പെടുവിച്ച ”സ്‌നേഹത്തിന്റെ സന്തോഷം” എന്ന (Amoris Latitia). പ്രബോധനരേഖയിൽ പ്രതിപാദിക്കുന്ന അജപാലന ആഭിമുഖ്യമാണ് ഈ വിഷയത്തിൽ മാർപാപ്പായുടെ ഓദ്യോഗിക നിലപാട്.\nഈ നിലപാടിൽ മാർപാപ്പ യാതൊരു മാറ്റവും വരുത്തിയിട്ടില്ലായെന്ന് കെസിബിസി മീഡിയ കമ്മീഷൻ ചെയർമാൻ ബിഷപ്പ് ജോസഫ് പാംപ്ലാനി വ്യക്തമാക്കിയിട്ടുണ്ട്. ലൈംഗിക ധാർമ്മികതയെക്കുറിച്ച് നാളിതുവരെ സഭ നൽകിയിട്ടുള്ള പ്രബോധനത്തെ നിരാകരിക്കുന്ന യാതൊരു നിലപാടും ഫ്രാൻസിസ് പാപ്പ സ്വീകരിച്ചിട്ടില്ലെന്നും വ്യാജവാർത്തകളിൽ വാർത്തകളിൽ വിശ്വാസികളും പൊതുസമൂഹവും തെറ്റിദ്ധരിക്കപ്പെടരുതെന്നും കെസിബിസിയുടെ പ്രസ്താവനയിലുണ്ട്.\npope francis said against lgbt marriage\nPrevious articleവൈക്കത്ത് ഭാര്യയെ ഭർത്താവ് വെട്ടിക്കൊന്നു\nNext articleകേരഗ്രാമം പദ്ധതി കേരളമാകെ നടപ്പാക്കും: കൃഷി വകുപ്പ് മന്ത്രി


തടിയുള്ള കുട്ടികളോട് അങ്ങനെ ചെയ്യുന്ന ചേട്ടന്മാരും ചേച്ചിമാരും ഓര്‍ക്കണം ദ്രോഹമാണത് - മലയാളം ന്യൂസ് പോർട്ടൽ\nPosted on October 21, 2020, 6:45 PM\nഇന്നത്തെ കുട്ടികൾ എല്ലാം മെലിഞ്ഞ് സുന്ദരികളും സുന്ദരന്മാരും ആകാൻ ശ്രമിക്കുന്നവരാണ്, മറ്റുള്ളവരുടെ കളിയാക്കൽ മൂലമാണ് കുട്ടികൾ കൂടുതലായും വണ്ണം കുറക്കാൻ ശ്രമിക്കുന്നത്, ഉണ്ടപക്രു എന്ന മുതിർന്നവരുടെ കളിയാക്കൽ അവരെ ഒരുപാട് വേദനിപ്പിക്കുന്നു, ബോഡി ഷെയ്മിംങ് നടത്തരുതെന്നും കര്‍ശനമായി പറഞ്ഞ് രംഗത്തെത്തിയിരിക്കുകയാണ് പ്രശസ്ത അവതാരിക അശ്വതി ശ്രീകാന്ത്.\nസ്കൂള് ക്ലാസ് റൂമില് തലചുറ്റി വീണ സുഹൃത്തിന്റെ മകളെയോര്‍ത്തു ഈ ചിത്രം കണ്ടപ്പോള്. പന്ത്രണ്ടു വയസ്സുകാരി. ക്ലാസ്സിലുള്ള മറ്റു കുട്ടികളെക്കാള് കൂടുതല് ശാരീരിക വളര്‍ച്ച ഉള്ളതുകൊണ്ട് തന്നെ സ്കൂളില് നിന്ന് നേരെ പരിഹാസം കേള്‍ക്കേണ്ടി വന്നിരിക്കണം. പട്ടിണി കിടന്ന് വണ്ണം കുറക്കുക എന്നതാണ് അവള് കണ്ടു പിടിച്ച വഴി. വീട്ടില് നിന്ന് കൊടുത്തു വിടുന്ന ഭക്ഷണം സ്കൂളിലെ വേസ്റ്റ് ബോക്സിനു കൊടുത്തിട്ട് വെള്ളം കുടിച്ചു പകല് തള്ളി നീക്കും. വീട്ടില് വന്നാലും ഒരു ചപ്പാത്തിയോ ഒരു കഷ്ണം റൊട്ടിയോ മാത്രം കഴിച്ച് വിശപ്പടക്കും.\nപതിയെ പതിയെ ആഹാരം കാണുമ്ബോഴേ മടുപ്പു തോന്നുന്ന അവസ്ഥയില് എത്തി കാര്യങ്ങള്. ഒടുവില് സ്കൂളില് നിന്ന് നേരെ ആശുപത്രിയില് എത്തിച്ചപ്പോഴാണ് വീട്ടുകാര്‍ക്ക് പോലും കാര്യങ്ങളുടെ ഗൗരവം മനസ്സിലായത്. അത് കൊണ്ട് പ്രിയപ്പെട്ട കൗമാരക്കാരോട്… ആഹാരം ഉപേക്ഷിക്കലോ യൂട്യൂബ് ഗുരുക്കന്മാരുടെ ഡയറ്റിങ് ടിപ്സ് അന്ധമായി ഫോളോ ചെയ്യലോ അല്ല ഈ പ്രായത്തില് നിങ്ങള് ചെയ്യേണ്ടത്. ശാരീരികമായും മാനസികമായും ഏറ്റവും അധികം മാറ്റങ്ങളിലൂടെ കടന്നു പോകുന്ന മനോഹരമായ പ്രായമാണത്. ഏറ്റവും ന്യൂട്രിഷ്യസ് ആയ ആഹാരം നിങ്ങള്‍ക്ക് വേണ്ട പ്രായം.\nനാളെ നിങ്ങള് അനുഭവിക്കേണ്ട സന്തോഷങ്ങള്,സങ്കടങ്ങള്, പോകേണ്ട യാത്രകള്, ചെയ്യേണ്ട സാഹസികതകള്, എക്സ്പ്ലോര് ചെയ്യേണ്ട അനുഭവങ്ങള് ഒക്കെത്തിനും കട്ടയ്ക്ക് കൂടെ നില്‍ക്കേണ്ടത് ഈ ശരീരമാണ്. അതിനായി ഒരുങ്ങേണ്ട പ്രായത്തില് ഭക്ഷണം ഒഴിവാക്കി മനസ്സിനെയും ശരീരത്തെയും ഒരു പോലെ പീഡിപ്പിക്കുന്നത് എത്ര ഗുരുതരമായ പ്രത്യഘാതങ്ങള് ഉണ്ടാക്കുമെന്ന് ആലോചിച്ചു നോക്കു. അമിത വണ്ണം ആരോഗ്യ പ്രശ്നം തന്നെയാണ്.\nഅതിനെ ഒഴിവാക്കാന് ജീവിത ശൈലി മാറ്റുകയും വിഗദ്ധരുടെ സഹായത്തോടെ കൃത്യമായ ആഹാര രീതികള് തെരെഞ്ഞെടുക്കുകയുമാണ് ചെയ്യേണ്ടത്. അല്ലാതെ നല്ല ഭക്ഷണത്തിനോട് നോ പറഞ്ഞിട്ടല്ല. സൈസ് സീറോ സുന്ദരിമാരെ കണ്ട് അതുപോലെയാവാന് പട്ടിണി കിടക്കുന്ന കൗമാരക്കാരോട് മുതിര്‍ന്നവര് പറഞ്ഞു കൊടുക്കണം, അണ്‍ഹെല്‍ത്തി ഡയറ്റിന്റെ ഫലം അനാരോഗ്യം മാത്രമായിരിക്കും എന്ന്.\nപിന്നെ അല്പം തടിയുള്ള കുട്ടികളെ ഉപ്പുമാങ്ങാ ഭരണിയെന്നോ ഉണ്ടപ്പാറുവെന്നോ നിസ്സാരമായി വിളിക്കുന്ന ചേട്ടന്മാരും ചേച്ചിമാരും ഓര്‍ക്കണം, നിദോഷമെന്ന് നമ്മള് കരുതുന്ന പല തമാശകളും കുട്ടികളുടെ മനസ്സില് ഉണ്ടാക്കുന്ന ആഘാതം നമ്മുടെ ചിന്തയ്ക്കും അപ്പുറത്താണെന്ന്… ദ്രോഹമാണത്…ചെയ്യരുത് !! എന്ന് പണ്ട് പലരും എലുമ്ബിയെന്നും ഇപ്പോള് തടിച്ചിയെന്നും വിളിക്കാറുള്ള, Dieting fads ഒന്നും ഫോളോ ചെയ്യാത്ത ചേച്ചി


Is this the world's smallest mobile phone? Introducing Zanco Tiny T1 - Malayalam Gizbot\nനിങ്ങള് ഏറെ ഇഷ്ടപ്പെടുന്നത് വലിയ സ്‌ക്രീന് ഫോണുകളാണോ അതോ ചെറിയ സ്‌ക്രീന് ഫോണുകളാണോ? ഇപ്പോള് വിപണിയില് ഇറങ്ങുന്ന എല്ലാ ഫോണുകളും വലിയ സ്‌ക്രീന് ഫോണുകളാണ്. കുറച്ചു വര്‍ഷങ്ങള്‍ക്കു മുന്‍പു വരെ ചെറിയ സ്‌ക്രീന് ഫോണുകളായിരുന്നു വിപണിയില് ട്രണ്ട്. ഇത് തിരികെ കൊണ്ടു വരാനാണ് നിര്‍മ്മാതാക്കള് ശ്രമിക്കുന്നത്.\nലോകത്തിലെ ഏറ്റവും ചെറിയ ഫോണ് കൊണ്ടു വരാനുളള മത്സരത്തിലാണ് ഇപ്പോള് സ്മാര്‍ട്ട്‌ഫോണ് കമ്പനികള്. തുടര്‍ച്ചയായ പരിശ്രമത്തിനു ശേഷമാണ് ഈ ആശയം വിജയിച്ചത്.\nകിക്‌സ്റ്റാര്‍ട്ടര് ക്യാംപ്യനിലാണ് (Kickstarter campaign) സാന്‍കോ ടൈനി ടി1 എന്ന സ്മാര്‍ട്ട്‌ഫോണിനെ കുറിച്ചുളള റിപ്പോര്‍ട്ട് എത്തിയിരിക്കുന്നത്. ഈ ഫോണിനെ കുറിച്ചുളള സവിശേഷതകള് താഴെ കൊടുക്കുന്നു.\nടോക്ക്/ ടെക്‌സ്റ്റ് മൊബൈല് ഫോണ്\nസാന്‍കോ ടൈനി ടി1 എന്ന ഈ ഫീച്ചര് ഫോണിന്, ബാര് ഫോണ് ഡിസൈനാണ്. സാധാരണ ഒരു സ്മാര്‍ട്ട്‌ഫോണിനെ പോലെ ഇതില് ചെയ്യാന് സാധിക്കുന്നില്ലെങ്കിലും സാന്‍കോ ടൈനി ടി1 ആല്‍ഫാ ന്യൂമെറിക് കീബോര്‍ഡ് ഉപയോഗിച്ച് 'ടോക്ക് ആന്‍ഡ് ടെക്‌സ്റ്റ്' ഫോണാണെന്നു കമ്പനി പറയുന്നു. ഈ ഫോണ് നിങ്ങളുടെ തളളവിരലിനേക്കാള് ചെറുതായിരിക്കും, കൂടാതെ ഒരു നാണയത്തിന്റെ അത്ര പോലും ഭാരമുണ്ടാകില്ല. 46.7X21X12mm അളവും 13 ഗ്രാം ഭാരവുമാണ് ഈ ഫോണിന്.\nഡിസ്‌പ്ലേ, പ്രോസസര്, റാം, സ്‌റ്റോറേജ്\n0.49 ഇഞ്ച് OLED (32X64 പിക്‌സല്) ഡിസ്‌പ്ലേയാണ് ഈ ഫോണിനുളളത്. മീഡിയാടെക് MTK6261D ആണ് ഈ ഫോണിന് ശക്തി നല്‍കുന്നത്. കൂടാതെ 32ജിബി റാം, 32എംബി സ്‌റ്റോറേജ്, 300 കോണ്ടാക്ട് ഫോണ്‍ബുക്ക്, 50 എസ്എംഎസ് സ്‌റ്റോറേജ്, അവസാനത്തെ 50 ഇന്‍കമിംഗ് ഔട്ട്‌ഗോയിംഗ് നമ്പര് എന്നിവ കോള് ലോഗില് ഉണ്ടാകും.\nഈ ഫോണിന് ശക്തി നല്‍കുന്നത് 200എംഎഎച്ച് ബാറ്ററിയാണ്. മൂന്നു ദിവസത്തെ സ്റ്റാന്‍ഡ് ബൈ, 180 മിനിറ്റ് ടോക്ടൈമും ഉണ്ട്. ഒരു നാനോ സിം മാത്രമാണ് ഈ ഫോണില് പിന്തുണയ്ക്കുന്നത്. 2ജി, ബ്ലൂട്ടൂത്ത്, മൈക്രോ യുഎസ്ബി എന്നിവ കണക്ടിവിറ്റികളുമാണ്.\nരണ്ട് 2ജി ബ്രാന്‍ഡ് ഫ്രീക്വന്‍സിയിലാണ് ഈ ഫോണ് ലഭിക്കുന്നത്. ഒന്ന് 8550/ 1900 ഉും മറ്റൊന്ന് 900/1800 ഉും. 3ജി/ 4ജി ഫ്രീക്വന്ഡസി ഫോണ് പിന്തുണയ്ക്കില്ല, കൂടാതെ ഇന്റര്‍നെറ്റ് ആക്‌സസും ഇല്ല. ഏകദേശം 2,280 രൂപയാണ് ഈ ഫോണിന് പറഞ്ഞിരിക്കുന്ന വില. 2018 മേയ് മാസത്തില് ഈ ഫോണിന്റെ ഷിപ്പ്‌മെന്റ് ആരംഭിക്കുമെന്നും റിപ്പോര്‍ട്ടില് പറയുന്നു.\nA company has now created what they are touting as world's smallest phone Zanco Tiny T1 and the company has said that they basically wanted to overcome the challenge of creatingatiny phone.


തിരുവല്ല : മഞ്ഞാടി ഐക്കരേത്ത് പരേതനായ ഇട്ടിയുടെ മകന് ഐ.എബ്രഹാം (ബാബു 69) മഞ്ഞാടിയിലുള്ള ഭവനത്തില് വെച്ച് ഹൃദയസ്തംഭനം മൂലം നിര്യാതനായി. പ്രത്യേകിച്ചു അസുഖങ്ങളൊന്നും ഇല്ലായിരുന്ന ബാബു കുടുംബങ്ങളോടൊത്തു ഭക്ഷണം കഴിച്ചുകൊണ്ടിരിക്കെയാണ് അന്ത്യം സംഭവിച്ചത്.\nസംസ്കാര ചടങ്ങുകള് മെയ് 16 ചൊവ്വാഴ്ച 11 മണിക്ക് തിരുവല്ല മഞ്ഞാടി ഇവാഞ്ചലിക്കല് പള്ളിയില് വെച്ച് നടത്തപ്പെടും.\nപരേതന്റെ ഭാര്യ വത്സ എബ്രഹാം തിരുവല്ല പനച്ചമൂട്ടില് കുടുംബാംഗമാണ്.\nമക്കള്: മനോജ് എബ്രഹാം (ഡാളസ്) മഞ്ചേഷ് (ദുബായ്) മജു (ദുബായ്). പരേതന്റെ മകന് മനോജ് എബ്രഹാം അമേരിക്കന് മലയാളി വെല്‍ഫെയര് അസോസിയേഷന്റെ കേന്ദ്ര കമ്മറ്റി അംഗമാണ്.\nഅമേരിക്കന് മലയാളി വെല്‍ഫെയര് അസോസിയേഷന്റെ കേന്ദ്ര കമ്മറ്റി ന്യൂയോര്‍ക്കിലുള്ള ന്യൂഹൈഡ് പാര്‍ക്കില് കൂടി പരേതന്റെ നിര്യാണത്തില് ആദരാഞ്ജലികള് നേര്‍ന്നു.\nകൂടുതല് വിവരങ്ങള്‍ക്ക്: ജോണ് മാത്യു 151 650 30184.\nഫാദര് തോമസ്‌കുട്ടി കാടുവെട്ടൂര് ന്യൂയോര്‍ക്കില് നിര്യാതനായി\nമര്‍ത്തോമാ സഭയിലെ സീനിയര് പട്ടക്കാരന് റവ. റ്റി.എ. കോശി കവിയൂരില് നിര്യാതനായി\nഏലിയാസ് മത്തായി (69) നിര്യാതനായി\nമൈക്കിള് എം. മാത്യൂസ് മുളകുന്നത്തിന്റെ സംസ്‌കാരം നവംബര് ഒമ്പതിന് ബോസ്റ്റണില്\nജോസഫ് സെബാസ്റ്റ്യന് വട്ടം‌കുഴി (72) ലോംഗ് ഐലന്റില് നിര്യാതനായി\nതുണ്ടത്തില് ജോസഫ് ഏബ്രഹാം (69) നിര്യാതനായി\nശോശാമ്മ ഐസക്ക് (മോളി – 69) നിര്യാതയായി


150 മില്ല്യണ് ഡോളര് നിക്ഷേപത്തില് കരീമിന്റെ ഭക്ഷ്യ വിതരണ സേവനം - FUTURE KERALA - Daily on Business Economy and Society\n150 മില്ല്യണ് ഡോളര് നിക്ഷേപത്തില് കരീമിന്റെ ഭക്ഷ്യ വിതരണ സേവനം\nദുബായിലും ജിദ്ദയിലുമാണ് ഓണ്‍ലൈന് ഡെലിവെറി പ്ലാറ്റ്‌ഫോമായ കരീം നൗ തുടങ്ങിയിരിക്കുന്നത്\nദുബായ്: അറബ് മേഖലയിലെ പ്രമുഖ ആപ്പ് അധിഷ്ഠിത ടാക്‌സി സേവനമായ കരീം പുതിയ സംരംഭത്തിന് തുടക്കമിട്ടു. ഓണ്‍ലൈന് ഡെലിവറി പ്ലാറ്റ്‌ഫോം എന്ന നിലയില് തുടങ്ങിയ സംരംഭത്തിന് കരീം നൗ എന്നാണ് പേര് നല്‍കിയിരിക്കുന്നത്. ഭക്ഷ്യവിതരണരംഗത്ത് ചുവടുറപ്പിക്കുകയെന്ന ലക്ഷ്യവുമായാണ് കരീമിന്റെ പുതിയ പദ്ധതി.\nടാക്‌സി സേവനത്തിന് ഉപരിയായി പേമെന്റ്‌സ്, ഉല്‍പ്പന്ന വിതരണം തുടങ്ങി നിരവധി മേഖലകളിലേക്ക് കരീം ചുവടുവെക്കുകയാണ്. പുതിയ സംരംഭമായ കരീം നൗവിനായി കമ്പനി 150 മില്ല്യണ് ഡോളറാണ് നിക്ഷേപം നടത്തിയിരിക്കുന്നത്. ദുബായിലും ജിദ്ദയിലുമായിരിക്കും കരീം നൗ ആദ്യഘട്ടത്തില് സേവനം നല്‍കുക. നിലവിലെ കരീം ആപ്പിലൂടെയല്ല സേവനം ലഭിക്കുക. കരീം നൗ എന്ന പേരില് ഇതിനായി പ്രത്യേകം ആപ്പ് വികസിപ്പിച്ചിട്ടുണ്ട് കമ്പനി. ആന്‍ഡ്രോയിഡിലും ഐഒഎസിലും ആപ്പ് ലഭ്യമാണ്.\nറൈഡ് ഹെയ്‌ലിംഗ് രംഗത്ത് കരീം എന്താണോ ചെയ്തത്, അത് ഭക്ഷ്യവിതരണരംഗത്ത് കരീം നൗ ചെയ്യു. വളരെ മികച്ച ഡൈനിംഗ് അനുഭവങ്ങള് പ്രദാനം ചെയ്യാന് കരീം നൗവിന് സാധിക്കും. അതേസമയം നിരവധി തൊഴിലവസരങ്ങള് സൃഷ്ടിക്കാനും കഴിയും. അതിവേഗത്തിലാണ് ഭക്ഷ്യ വിതരണ വിപണി വളര്‍ന്നുകൊണ്ടിരിക്കുനത്-കരീം നൗ മാനേജിംഗ് ഡയറക്റ്റര് അദീപ് വാര്‍സി പറഞ്ഞു.\nനിലവില് കരീമിന് 33 ദശലക്ഷം ഉപയോക്താക്കളാണുള്ളത്. ഇവര്‍ക്ക് കരീം നൗവിലൂടെ ഇഷ്ടമുള്ള ഭക്ഷണം ഓര്‍ഡര് ചെയ്ത് കഴിക്കാവുന്നതാണ്.\nTags:\tCareem now, Dubai\nസൗദിയിലെ ആദ്യ സിനിമ ‘ബ്ലാക്ക് പാന്തര്’


പൗരത്വ ഭേദഗതി ബില്: സുപ്രിംകോടതിയെ സമീപിക്കുമെന്ന് എസ്ഡിപിഐ\nSat Sep 26 2020 11:01:32 GMT+0530 (India Standard Time)\nപൗരത്വം മതാടിസ്ഥാനത്തില് നിര്‍ണയിക്കുന്നതും പരിഗണിക്കുന്നതും ഭരണഘടനയെ നിരസിക്കലാണ്. ബില്ലിന്റെ അടിസ്ഥാനം ആര്‍എസ്എസ് തത്വശാസ്ത്രമായ വിചാരധാരയാണ്. ഭരണസംവിധാനം എത്രമാത്രം വര്‍ഗീയവല്‍ക്കരിച്ചു എന്നതിന്റെ ഏറ്റവും വലിയ ഉദാഹരണമാണ് പൗരത്വം നല്‍കുന്നതില് പോലുമുള്ള മതവിവേചനം.\nNSH12 Dec 2019 11:47 AM GMT\nന്യൂഡല്‍ഹി: മതാടിസ്ഥാനത്തില് പൗരത്വം നല്‍കാന് വ്യവസ്ഥചെയ്യുന്ന പൗരത്വ ഭേദഗതി ഭരണഘടനാ വിരുദ്ധമാണെന്നും ബില്ലിനെതിരേ സുപ്രിംകോടതിയെ സമീപിക്കുമെന്നും എസ്ഡിപിഐ ദേശീയ പ്രസിഡന്റ് എം കെ ഫൈസി വാര്‍ത്താകുറിപ്പില് അറിയിച്ചു. ബില് രാജ്യത്തിന്റെ ബഹുസ്വരതയുടെ മരണമണിയാണ്. പൗരത്വം മതാടിസ്ഥാനത്തില് നിര്‍ണയിക്കുന്നതും പരിഗണിക്കുന്നതും ഭരണഘടനയെ നിരസിക്കലാണ്. ബില്ലിന്റെ അടിസ്ഥാനം ആര്‍എസ്എസ് തത്വശാസ്ത്രമായ വിചാരധാരയാണ്. ഭരണസംവിധാനം എത്രമാത്രം വര്‍ഗീയവല്‍ക്കരിച്ചു എന്നതിന്റെ ഏറ്റവും വലിയ ഉദാഹരണമാണ് പൗരത്വം നല്‍കുന്നതില് പോലുമുള്ള മതവിവേചനം.\nവംശവെറിയാണ് ഇതിന്റെ അന്തസ്സത്ത. ആര്‍എസ്എസ് ആസ്ഥാനത്ത് പടച്ചുണ്ടാക്കുന്ന ബില്ലുകള് നിയമമാക്കി രാജ്യത്ത് നടപ്പാക്കാനുള്ള ശ്രമം വിഫലമാക്കേണ്ടത് രാജ്യത്തെ സ്‌നേഹിക്കുന്നവരുടെ ബാധ്യതയാണ്. സമൂഹത്തെ വര്‍ഗീയമായി വിഭജിക്കാനും മതാടിസ്ഥാന രാജ്യം കെട്ടിപ്പെടുക്കാനുമുള്ള സംഘപരിവാര് താല്‍പര്യമാണ് മോദി സര്‍ക്കാര് രാജ്യത്ത് നടപ്പാക്കുന്നത്. ജനങ്ങളെ വിഭജിച്ച് അധികാരം എക്കാലത്തും നിലനിര്‍ത്താമെന്ന വ്യാമോഹമാണ് മോദിക്കും അമിത് ഷാക്കും. അസമില് എന്‍ആര്‍സി നടപ്പാക്കാനുള്ള നീക്കത്തിനിടെ പട്ടികയില് ഹിന്ദുക്കള് ഉള്‍പ്പെട്ടപ്പോള് ഒരൊറ്റ ഹിന്ദുവും പുറത്തുപോവേണ്ടിവരില്ലെന്നാണ് ബിജെപി ഭരണകൂടം പ്രഖ്യാപിച്ചത്. മതേതര ഇന്ത്യ മതരാഷ്ട്രമായി മാറിയിരിക്കുന്നു എന്നാണ് ഇത് തെളിയിക്കുന്നത്.\nഭരണഘടന ഉറപ്പാക്കുന്ന തുല്യനീതിയും മതേതരത്വവും സ്വാതന്ത്ര്യവും തകര്‍ത്തെറിഞ്ഞാണ് മോദി സര്‍ക്കാര് ഫാഷിസ്റ്റ് അജണ്ട നടപ്പാക്കിക്കൊണ്ടിരിക്കുന്നത്. വിദ്വേഷരാഷ്ട്രീയത്തിന്റെ അമരക്കാരന്‍തന്നെ രാജ്യത്തിന്റെ ആഭ്യന്തരമന്ത്രിയായി തുടരുന്നത് രാജ്യത്തിനു ഭീഷണിയാണ്. രാജ്യത്ത് സമാധാനവും സഹവര്‍ത്തിത്വവും ആഗ്രഹിക്കുന്ന എല്ലാ വിഭാഗവും മതവിവേചനത്തിന്റെയും വിദ്വേഷരാഷ്ട്രീയത്തിന്റെയും വക്താക്കളായ ബി.ജെ.പി സര്‍ക്കാരിനെതിരേ ഐക്യപ്പെട്ട് ശക്തമായ പ്രതിഷേധവുമായി രംഗത്തുവരണമെന്നും എം കെ ഫൈസി അഭ്യര്‍ഥിച്ചു.\nCitizenship Amendment Bill SDPI to reach Supreme Court


പെരുന്തച്ചന് എന്ന ചിത്രത്തിനു പുറമേ നിരവധി ഡോക്യുമെന്ററികള് സംവിധാനം ചെയ്തിട്ടുണ്ട്. ഇരുപതാം നൂറ്റാണ്ട്, മേഘം എന്നിങ്ങനെ ഏതാനും സിനിമകളിൽ അജയൻ അഭിനേതാവായിട്ടുണ്ട്. 2010 ൽ ചണ്ഡാലഭിക്ഷുകി എന്ന ഒരു മ്യൂസിക് വീഡിയോയും അദ്ദേഹത്തിന്റെ സംവിധാനത്തിൽ ഇറങ്ങിയിട്ടുണ്ട്. പെരുന്തച്ചനുശേഷം എം ടിയുടെ മാണിക്യക്കല്ല് സിനിമയാക്കാൻ അജയൻ ശ്രമിച്ചിരുന്നുവെങ്കിലും അതിന് സാധിച്ചില്ല. അതുപോലെ തോപ്പിൽ ഭാസിയുടെ "ഒളിവിലെ ഓർമ്മകൾക്ക്" ചലച്ചിത്രാഖ്യാനം നൽകാൻ അദ്ദേഹം ശ്രമംതുടങ്ങിയിരുന്നുവെങ്കിലും അതും പലകാരണങ്ങളാലും യാഥാർത്ഥ്യമാകാതെ പോയി. അതിനാൽ അദ്ദേഹത്തിന്റെ ഒരേഒരു ചിത്രമായിത്തീർന്നു "പെരുന്തച്ചൻ". 2018 ഡിസംബർ13 ന് ശ്വാസകോശാർബുദം ബാധിച്ച് അറുപത്തിആറാമത്തെ വയസ്സിൽ തന്റെ സിനിമാസ്വപ്നങ്ങളും ബാക്കിയാക്കി അജയൻ ഈ ലോകത്തോട് വിടപറഞ്ഞു.\nചാമ്പ്യൻ തോമസ് രാഘവൻ റെക്സ് ജോർജ് 1990\nചെപ്പടിവിദ്യ ജി എസ് വിജയൻ 1993\nഇരുപതാം നൂറ്റാണ്ട് ജോണി കെ മധു 1987\nആയിരപ്പറ വേണു നാഗവള്ളി 1993\nSubmitted9years 1 month ago by Kuttans.\n2874 പേർ വായിച്ചു\n14 Aug 2014 - 17:33 Achinthya\n30 Sep 2013 - 12:11 admin\n22 Feb 2011 - 01:31 tester\n3 Dec 2010 - 02:12 kunjans1


മഹാരാഷ്ട്രയിൽ ക്രിസ്ത്യാനികൾക്ക് നേരെ ആക്രമണം | Catholic Church News Malayalam\nHome News മഹാരാഷ്ട്രയിൽ ക്രിസ്ത്യാനികൾക്ക് നേരെ ആക്രമണം\nമഹാരാഷ്ട്രയിൽ ക്രിസ്ത്യാനികൾക്ക് നേരെ ആക്രമണം\nമഹാരാഷ്ട്രയിലെ കോല്‍ഹപ്പൂരില് ക്രൈസ്തവ വിശ്വാസികള്‍ക്കു നേരെ ആക്രമണം. ആക്രമണത്തില് 12 പേര്‍ക്ക് പരിക്കേറ്റു. ഇവരില് ചിലരുടെ നില ഗുരുതരമാണ്. ഞായറാഴ്ച പ്രാര്‍ത്ഥന ശുശ്രൂഷകള് നടക്കുന്നതിനിടയിലാണ് ആക്രമണം ഉണ്ടായത്.\nപ്രാർത്ഥനയിൽ പങ്കെടുത്തുകൊണ്ടിരുന്ന ഇവര്‍ക്കു നേരെ മുഖംമൂടി ധരിച്ച പതിനഞ്ചോളം ആളുകള് അക്രമം അഴിച്ചുവിടുകയായിരുന്നു. വാളുകളും ഇരുമ്പ് ദണ്ഡും കുപ്പികളും ഉപയോഗിച്ചായിരുന്നു ആക്രമണം. പ്രാര്‍ത്ഥനയില് പങ്കെടുത്ത സ്ത്രീകളില് ചിലര് മുളകുപൊടി എറിഞ്ഞാണ് അക്രമികളെ തുരത്തിയത്.


എസ്തേർ ൨ - വിശുദ്ധ ബൈബിൾ [മലയാളം ബൈബിൾ 1992] - (എസ്ത 2)\nഅതിന്റെശേഷം അഹശ്വേരോശ്രാജാവിന്റെ ക്രോധം ശമിച്ചപ്പോള് അവന് വസ്ഥിയെയും അവള് ചെയ്തതിനെയും അവളെക്കുറിച്ചു കല്പിച്ച വിധിയെയും ഔര്‍ത്തു.\nഅപ്പോള് രാജാവിന്റെ സേവകന്മാരായ ഭൃത്യന്മാര് പറഞ്ഞതുരാജാവിന്നു വേണ്ടി സൌന്ദര്യമുള്ള യുവതികളായ കന്യകമാരെ അന്വേഷിക്കട്ടെ;\nരാജാവു രാജ്യത്തിലെ സകലസംസ്ഥാനങ്ങളിലും ഉദ്യോഗസ്ഥന്മാരെ നിയമിക്കേണം; അവര് സൌന്ദര്യമുള്ള യുവതികളായ സകലകന്യകമാരെയും ശേഖരിച്ചു ശൂശന് രാജധാനിയിലെ അന്ത:പുരത്തില് രാജാവിന്റെ ഷണ്ഡനായി അന്ത:പുരപാലകനായ ഹേഗായിയുടെ വിചാരണയില് ഏല്പിക്കയും അവര്‍ക്കും ശുദ്ധീകരണത്തിന്നു വേണ്ടുന്ന വസ്തുക്കള് കൊടുക്കയും ചെയ്യട്ടെ.\nരാജാവിന്നു ബോധിച്ച യുവതി വസ്ഥിക്കു പകരം രാജ്ഞിയായിരിക്കട്ടെ. ഈ കാര്യം രാജാവിന്നു ബോധിച്ചു; അവന് അങ്ങനെ തന്നേ ചെയ്തു.\nഎന്നാല് ശൂശന് രാജധാനിയില് ബെന്യാമീന്യനായ കീശിന്റെ മകനായ ശിമെയിയുടെ മകനായ യായീരിന്റെ മകന് മൊര്‍ദ്ദെഖായി എന്നു പേരുള്ള യെഹൂദന് ഉണ്ടായിരുന്നു.\nബാബേല്‍രാജാവായ നെബൂഖദ് നേസര് പിടിച്ചു കൊണ്ടുപോയ യെഹൂദാരാജാവായ യെഖൊന്യാവോടുകൂടെ കൊണ്ടുപോയിരുന്ന പ്രവാസികളുടെ കൂട്ടത്തില് അവനെയും യെരൂശലേമില്‍നിന്നു കൊണ്ടുപോയിരുന്നു.\nഅവന് തന്റെ ചിറ്റപ്പന്റെ മകളായ എസ്ഥേര് എന്ന ഹദസ്സെക്കു അമ്മയപ്പന്മാര് ഇല്ലായ്കകൊണ്ടു അവളെ വളര്‍ത്തിയിരുന്നു. ഈ യുവതി രൂപവതിയും സുമുഖിയും ആയിരുന്നു; അവളുടെ അപ്പനും അമ്മയും മരിച്ചശേഷം മൊര്‍ദ്ദെഖായി അവളെ തനിക്കു മകളായിട്ടു എടുത്തു.\nരാജാവിന്റെ കല്പനയും വിധിയും പരസ്യമായപ്പോള് അനേകം യുവതികളെ ശേഖരിച്ചു ശൂശന് രാജധാനിയില് ഹേഗായിയുടെ വിചാരണയില് ഏല്പിച്ച കൂട്ടത്തില് എസ്ഥേരിനെയും രാജധാനിയിലെ അന്ത:പുരപാലകനായ ഹേഗായിയുടെ വിചാരണയില് കൊണ്ടുവന്നു.\nആ യുവതിയെ അവന്നു ബോധിച്ചു; അവളോടു പക്ഷം തോന്നി; അവന് അവളുടെ ശുദ്ധീകരണത്തിന്നു വേണ്ടുന്ന വസ്തുക്കളെയും ഉപജീവനവീതത്തെയും രാജധാനിയില്‍നിന്നു കൊടുക്കേണ്ടുന്ന ഏഴു ബാല്യക്കാരത്തികളെയും അവള്‍ക്കു വേഗത്തില് കൊടുത്തു; അവളെയും അവളുടെ ബാല്യക്കാരത്തികളെയും അന്ത:പുരത്തിലെ ഉത്തമമായ സ്ഥലത്തു ആക്കി.\nഎസ്ഥേര് തന്റെ ജാതിയും കുലവും അറിയിച്ചില്ല; അതു അറിയിക്കരുതു എന്നു മൊര്‍ദ്ദേഖായി അവളോടു കല്പിച്ചിരുന്നു.\nഎന്നാല് എസ്ഥേരിന്റെ സുഖവര്‍ത്തമാനവും അവള്‍ക്കു എന്തെല്ലാമാകുമെന്നുള്ളതും അറിയണ്ടേതിന്നു മൊര്‍ദ്ദേഖായി ദിവസംപ്രതി അന്ത:പുരത്തിന്റെ മുറ്റത്തിന്നു മുമ്പാകെ നടന്നുകൊണ്ടിരുന്നു.\nഔരോ യുവതിക്കു പന്ത്രണ്ടു മാസം സ്ത്രീജനത്തിന്നു വേണ്ടിയുള്ള നിയമപ്രകാരം ചെയ്തു കഴിഞ്ഞശേഷം--ആറു മാസം മൂര്‍തൈലവും ആറുമാസം സുഗന്ധവര്‍ഗ്ഗവും സ്ത്രീകള്‍ക്കു ശുദ്ധീകരണത്തിന്നു വേണ്ടിയുള്ള മറ്റു വസ്തുക്കളുംകൊണ്ടു അവരുടെ ശുദ്ധീകരണകാലം തികയും--ഔരോരുത്തിക്കു അഹശ്വേരോശ് രാജാവിന്റെ സന്നിധിയില് ചെല്ലുവാന് മുറ വരുമ്പോള്\nഔരോ യുവതി രാജസന്നിധിയില്‍ചെല്ലും; അന്ത:പുരത്തില് നിന്നു രാജധാനിയോളം തന്നോടുകൂടെ കൊണ്ടുപോകേണ്ടതിന്നു അവള് ചോദിക്കുന്ന സകലവും അവള്‍ക്കു കൊടുക്കും.\nസന്ധ്യാസമയത്തു അവള് ചെല്ലുകയും പ്രഭാതകാലത്തു രാജാവിന്റെ ഷണ്ഡനായി വെപ്പാട്ടികളുടെ പാലകനായ ശയസ്ഗസിന്റെ വിചാരണയിലുള്ള രണ്ടാമത്തെ അന്ത:പുരത്തിലേക്കു മടങ്ങിപ്പോകയും ചെയ്യും; രാജാവിന്നു അവളോടു ഇഷ്ടം തോന്നീട്ടു അവളെ പേര് പറഞ്ഞു വിളിച്ചല്ലാതെ പിന്നെ അവള്‍ക്കു രാജസന്നിധിയില് ചെന്നുകൂടാ.\nഎന്നാല് മൊര്‍ദ്ദെഖായി തനിക്കു മകളായിട്ടെടുത്തിരുന്ന അവന്റെ ചിറ്റപ്പന് അബീഹയീലിന്റെ മകളായ എസ്ഥേരിന്നു രാജസന്നിധിയില് ചെല്ലുവാന് മുറ വന്നപ്പോള് അവള് രാജാവിന്റെ ഷണ്ഡനും അന്ത:പുരപാലകനുമായ ഹേഗായി പറഞ്ഞതു മാത്രമല്ലാതെ ഒന്നും ചോദിച്ചില്ല. എന്നാല് എസ്ഥേരിനെ കണ്ട എല്ലാവര്‍ക്കും അവളോടു പ്രീതി തോന്നും.\nഅങ്ങനെ എസ്ഥേരിനെ അഹശ്വേരോശ് രാജാവിന്റെ വാഴ്ചയുടെ ഏഴാം ആണ്ടു തേബേത്ത് മാസമായ പത്താം മാസത്തില് രാജധാനിയില് അവന്റെ അടുക്കലേക്കു കൂട്ടിക്കൊണ്ടുചെന്നു.\nരാജാവു എസ്ഥേരിനെ സകലസ്ത്രീകളെക്കാളും അധികം സ്നേഹിച്ചു; സകലകന്യകമാരിലും അധികം കൃപയും പക്ഷവും അവളോടു തോന്നീട്ടു അവന് രാജകിരീടം അവളുടെ തലയില് വെച്ചു അവളെ വസ്ഥിക്കു പകരം രാജ്ഞിയാക്കി.\nരാജാവു തന്റെ സകലപ്രഭുക്കന്മാര്‍ക്കും ഭൃത്യന്മാര്‍ക്കും എസ്ഥേരിന്റെ വിരുന്നായിട്ടു ഒരു വലിയ വിരുന്നു കഴിച്ചു; അവന് സംസ്ഥാനങ്ങള്‍ക്കു ഒരു വിമോചനവും കല്പിച്ചു; രാജപദവിക്കൊത്തവണ്ണം സമ്മാനങ്ങളും കൊടുത്തു.\nരണ്ടാം പ്രാവശ്യം കന്യകമാരെ ശേഖരിച്ചപ്പോള് മൊര്‍ദ്ദെഖായി രാജാവിന്റെ വാതില്‍ക്കല് ഇരുന്നിരുന്നു.\nമൊര്‍ദ്ദെഖായി കല്പിച്ചതുപോലെ എസ്ഥേര് തന്റെ കുലവും ജാതിയും അറിയിക്കാതെയിരുന്നു; എസ്ഥേര് മൊര്‍ദ്ദെഖായിയുടെ അടുക്കല് വളര്‍ന്നപ്പോഴത്തെപ്പോലെ പിന്നെയും അവന്റെ കല്പന അനുസരിച്ചു പോന്നു.\nആ കാലത്തു മൊര്‍ദ്ദെഖായി രാജാവിന്റെ വാതില്‍ക്കല് ഇരിക്കുമ്പോള് വാതില്‍കാവല്‍ക്കാരില് രാജാവിന്റെ രണ്ടു ഷണ്ഡന്മാരായ ബിഗ്ദ്ധാനും തേരെശും ക്രുദ്ധിച്ചു അഹശ്വേരോശ്രാജാവിനെ കയ്യേറ്റം ചെയ്‍വാന് തരം അന്വേഷിച്ചു.\nമൊര്‍ദ്ദെഖായി കാര്യം അറിഞ്ഞു എസ്ഥേര്‍രാജ്ഞിക്കു അറിവുകൊടുത്തു; എസ്ഥേര് അതു മൊര്‍ദ്ദെഖായിയുടെ നാമത്തില് രാജാവിനെ ഗ്രഹിപ്പിച്ചു.\nഅന്വേഷണം ചെയ്താറെ കാര്യം സത്യമെന്നു കണ്ടു അവരെ രണ്ടുപോരെയും കഴുവിന്മേല് തൂക്കിക്കളഞ്ഞു; ഇതു രാജാവിന്റെ മുമ്പില് ദിനവൃത്താന്തപുസ്തകത്തില് എഴുതിവെച്ചു.\nഎസ്തേർ 1 / എസ്ത 1\nഎസ്തേർ2/ എസ്ത 2\nഎസ്തേർ3/ എസ്ത 3\nഎസ്തേർ4/ എസ്ത 4\nഎസ്തേർ5/ എസ്ത 5\nഎസ്തേർ6/ എസ്ത 6\nഎസ്തേർ7/ എസ്ത 7\nഎസ്തേർ 8 / എസ്ത 8\nഎസ്തേർ9/ എസ്ത 9\nഎസ്തേർ 10 / എസ്ത 10


IPL: He troubled me most, KKR star spinner Sunil narine praises Virender sehwag - Malayalam MyKhel\n» IPL: വീരുവിനെതിരേ ഒരു അടവും നടക്കില്ല! വെളിപ്പെടുത്തി നരെയ്ന്\nIPL: വീരുവിനെതിരേ ഒരു അടവും നടക്കില്ല! വെളിപ്പെടുത്തി നരെയ്ന്\nUpdated: Tuesday, April 19, 2022, 14:41 [IST]\nഐപിഎല്ലിലെ വളരെ പരിചിത മുഖങ്ങളിലൊന്നാണ് കൊല്‍ക്കത്ത നൈറ്റ്‌റൈഡേഴ്‌സിന്റെ സ്റ്റാര് ഓള്‍റൗണ്ടര് സുനില് നരെയ്ന്. വര്‍ഷങ്ങളായി അദ്ദേഹം ടൂര്‍ണമെന്റിന്റെ ഭാഗമാണ്. തന്റെ ഇതുവരെയുള്ള ഐപിഎല് കരിയറില് ഏറ്റവുമധികം കുഴക്കിയിട്ടുള്ള, ഭയപ്പെടുത്തിയിട്ടുള്ള ബാറ്റര് ആരാണെന്നു വെളിപ്പെടുത്തിയിരിക്കുകയാണ് നരെയ്ന്.\nക്രിക്കറ്റിന്റെ എല്ലാ ഫോര്‍മാറ്റുകളില് നിന്നും വിരമിച്ചു കഴിഞ്ഞ ഇന്ത്യയുടെ മുന് ഇതിഹാസ ഓപ്പണര് വീരേന്ദര് സെവാഗിന്റെ പേരാണ് നരെയ്ന് പറഞ്ഞിരിക്കുന്നത്. ഐപിഎല്ലില് ഡല്‍ഹി ക്യാപ്പിറ്റല്‍സ് (ഡല്‍ഹി ഡെയര്‍ഡെവിള്‍സ്), പഞ്ചാബ് കിങ്‌സ് (കിങ്‌സ് ഇലവന് പഞ്ചാബ്) എന്നീ ഫ്രാഞ്ചൈസികള്‍ക്കു വേണ്ടിയാണ് വീരു കളിച്ചിട്ടുള്ളത്. 2015ല് പഞ്ചാബിനൊപ്പമാണ് അദ്ദേഹത്തെ അവസാനമായി കണ്ടിട്ടുള്ളത്.\n2012ലെ ഐപിഎല്ലിലാണ് സുനില് നരെയ്ന് കൊല്‍ക്കത്ത നൈറ്റ്‌റൈഡേഴ്‌സിലെത്തിയത്. അന്നു മുതല് അദ്ദേഹം കെകെആറിന്റെ കൂടാരത്തിലുണ്ട്. ടീമിനു വേണ്ടി ബാറ്റിങിലും ബൗളിങിലും ഒരുപാട് മാച്ച് വിന്നിങ് പ്രകടനങ്ങള് നരെയ്ന് കാഴ്ചവയ്ക്കുകയും ചെയ്തു.\nമിസ്റ്ററി സ്പിന്നറായിട്ടായിരുന്നു കെകെആറില് അദ്ദേഹം തുടങ്ങിയത്. പിന്നീട് ഓള്‍റൗണ്ടറായി മാറുകയായിരുന്നു. ടീമിനു വേണ്ടി ഓപ്പണിങിലടക്കം പല പൊസിഷനുകളിലും നരെയ്ന് ബാറ്റ് ചെയ്തിട്ടുമുണ്ട്.\nബൗളര് ആരെന്നു പോലും നോക്കാതെ കടന്നാക്രമിക്കുന്ന ബാറ്റിങ് ശൈലിയാണ് സുനില് നരെയ്‌ന്റേത്. ക്രീസിലെത്തിയാല് സ്വതസിദ്ധമായ അഗ്രസീവ് ശൈലിയില് ബാറ്റ് ചെയ്യാനാണ് അദ്ദേഹം ഇഷ്ടപ്പെടുന്നത്്. നേരിടുന്ന എല്ലാ ബോളുകളും ബൗണ്ടറിയിലേക്കു പറത്താനും നരെയ്ന് ശ്രമിക്കാറുണ്ട്.\nവീരേന്ദര് സെവാഗിന്റെ ശൈലിയുമായി സാമ്യമുള്ളതാണ് അദ്ദേഹത്തിന്റെയും ശൈലി. പക്ഷെ വീരു വേറെ ലെവല് ബാറ്ററായിരുന്നുവെന്ന് അദ്ദേഹത്തിന്റെ പ്രകടനം അടിവരയിടുന്നു. തന്റെ അതേ ശൈലിയില് ബാറ്റ് ചെയ്യുന്നതിനാല് തന്നെയാണ് ബൗളിങില് ഏറ്റവും വെല്ലുവിളി നേരിട്ട ബാറ്റര് സെവാഗാണെന്നു നരെയ്ന് പറയുന്നത്.\nഐപിഎല്ലില് ഏറ്റവുമധികം ബുദ്ധിമുട്ടിച്ചിട്ടുള്ള ബാറ്റര് ആരാണെന്ന ചോദ്യത്തിനാണ് വീരേന്ദര് സെവാഗിന്റെ പേര് സുനില് നരെയ്ന് പറഞ്ഞിരിക്കുന്നത്. വീരേന്ദര് സെവാഗിനെതിരേ ബൗള് ചെയ്യാനാണ് ശരിക്കും വിഷമിച്ചിട്ടുള്ളത്. ടീം ഏതു തരത്തിലുള്ള സാഹചര്യത്തിലായാലും അതു കണക്കിലെടുക്കാതെ തന്റേതായ ശൈലിയില് ബാറ്റിങ് മുന്നോട്ട് കൊണ്ടുപോയിരുന്ന താരമാണ് വീരു. ഈ കാരണത്താല് തന്നെ അദ്ദേഹത്തിനെതിരേ ബൗള് ചെയ്യുക കടുപ്പവുമായിരുന്നുവെന്നും നരെയ്ന് വ്യക്തമാക്കി.\nകരിയറില് ഒരിക്കല്‍പ്പോലും ഐപിഎല് കിരീടം നേടാന് ഭാഗ്യമുണ്ടായിട്ടില്ലാത്ത താരങ്ങളിലൊരാളാണ് സെവാഗ്. പക്ഷെ പല ബൗളര്‍മാരുടെയും ഉറക്കം കെടുത്തുന്ന ഇന്നിങ്‌സുകള് കാഴ്ചവയ്ക്കാന് അദ്ദേഹത്തിനായിട്ടുണ്ട്.\nഐപിഎല്ലില് വീരേന്ദര് സെവാഗിനെ ഒരിക്കല്‍പ്പോലും പുറത്താക്കാന് സുനില് നരെയ്‌നു സാധിച്ചിട്ടില്ല. സെവാഗ് കരിയറിന്റെ അവസാന കാലത്തിലെത്തി നില്‍ക്കുമ്പോള് നരെയ്ന് ഏറ്റവും മികച്ച ഫോമിലായിരുന്നു. എന്നിട്ടും വീരുവിന്റെ വിക്കറ്റ് അദ്ദേഹത്തിനു ലഭിച്ചില്ല.\nഐപിഎല്ലില് രണ്ടിന്നിങ്‌സുകളിലാണ് സെവാഗിനെതിരേ നരെയ്ന് ബൗള് ചെയ്തിട്ടുള്ളത്. 12 ബോളുകളില് നിന്നും ഓരോ ഫോറും സിക്‌സറുമടക്കം വീരു 23 റണ്‍സ് നേടുകയും ചെയ്തു. ഏകദിനത്തില് ഒരിന്നിങ്‌സിലാണ് രണ്ടു പേരും മുഖാമുഖം വന്നത്. 23 ബോളില് മൂന്നു ബൗണ്ടറികളും രണ്ടു സിക്‌സറുമടക്കം 33 റണ്‍സെടുക്കുകയും ചെയ്തു. അന്താരാഷ്ട്ര ക്രിക്കറ്റിലും വീരുന്റെ വിക്കറ്റ് നരെയ്‌നു ലഭിച്ചിട്ടില്ല.\nസുനില് നരെയ്‌ന്റെ ഐപിഎല് കരിയറെടുത്താല് കൊല്‍ക്കത്ത നൈറ്റ്‌റൈഡേഴ്‌സിനു വേണ്ടി 141 മല്‍സരങ്ങളില് നിന്നും 976 റണ്‍സാണ് ഇതുവരെ നേടിയത്. ശരാശരി 15.02 ആണെങ്കിലും അദ്ദേഹത്തിന്റെ സ്‌ട്രൈക്ക് റേറ്റ് 162.13 ആണ്. നാലു ഫിഫ്റ്റികളാണ് അദ്ദേഹം ഇതുവരെ നേടിയത്. ഉയര്‍ന്ന സ്‌കോര് പുറത്താവാതെ നേടിയ 75 റണ്‍സാണ്.\nബൗളിങിലേക്കു വന്നാല് 149 വിക്കറ്റുകള് നരെയ്‌ന്റെ അക്കൗണ്ടിലുണ്ട്. 6.65 എന്ന മോശമല്ലാത്ത ഇക്കോണമി റേറ്റിലാണ് അദ്ദേഹം ഇത്രയും വിക്കറ്റുകളെുത്തത്. 19 റണ്‍സ് വിട്ടുകൊടുക്ക് അഞ്ചു വിക്കറ്റുകളെടു്ത്തതാണ് മികച്ച പ്രകടനം.\nNews കോപ്പന് ഹേഗനിലെ മാളില് 22 കാരന്റെ വെടിവെപ്പ്; മൂന്ന് പേര് കൊല്ലപ്പെട്ടു, മൂന്ന് പേര്‍ക്ക് ഗുരുതര പരിക്ക്\nRead more about: ipl 2022 ipl virender sehwag sunil narine kkr kolkata knight riders cricket വീരേന്ദര് സെവാഗ് സുനില് നരെയ്ന്\nStory first published: Tuesday, April 19, 2022, 14:29 [IST]


കോവിഡ് അവലോകന യോഗം:* *നിയന്ത്രണങ്ങളുമായി ജനം സഹകരിക്കണം- മന്ത്രി ടി.പി രാമകൃഷ്ണന്* – T P Ramakrishnan\nComments കോവിഡ് അവലോകന യോഗം:* *നിയന്ത്രണങ്ങളുമായി ജനം സഹകരിക്കണം- മന്ത്രി ടി.പി രാമകൃഷ്ണന്* Comments\n*ജില്ലയില് മൂന്ന് ക്ലസ്റ്ററുകള്; പരിശോധനകള് വര്‍ധിപ്പിക്കും*\nകോവിഡ് വ്യാപനം രൂക്ഷമായി വരുന്ന സാഹചര്യത്തില് ജില്ലാ ഭരണകൂടം ഏര്‍പ്പെടുത്തുന്ന നിയന്ത്രണങ്ങളുമായി ജനം പൂര്‍ണമായി സഹകരിക്കണമെന്ന് തൊഴില്- എക്‌സൈസ് വകുപ്പു മന്ത്രി ടി.പി രാമകൃഷ്ണന് അഭ്യാര്‍ഥിച്ചു. അസൗകര്യങ്ങള് സ്വാഭാവികമാണ്. സാഹചര്യങ്ങളുടെ പ്രത്യേകത മനസ്സിലാക്കി എല്ലാവരും സഹകരിച്ചാലേ പ്രതിസന്ധിയില് നിന്ന് രക്ഷപ്പെടാനാകൂ. കക്ഷിരാഷ്ട്രീയ വ്യത്യാസമില്ലാതെ എല്ലാവരും യോജിച്ചു നില്‍ക്കുന്ന ഘട്ടമാണിത്. വയനാട്ടിലും ഈ യോജിപ്പ് നല്ലതു പോലെയുണ്ടെന്നും കലക്ടറേറ്റില് നടന്ന കോവിഡ് അവലോകന യോഗത്തിനു ശേഷം മന്ത്രി പറഞ്ഞു.\nവിവാഹ ചടങ്ങുകള്‍ക്കും മറ്റും കര്‍ശന നിയന്ത്രണം വരുത്തിയേ തീരൂ. കൂടുതല് ആളുകളെ ക്ഷണിക്കാനോ പങ്കെടുക്കാനോ പാടില്ല. രോഗ വ്യാപനം കൂടുതലും ഉണ്ടായത് വിവാഹ- മരണാനന്തര – വീട്ടുതാമസ- ജന്മദിനാഘോഷ ചടങ്ങുകള് മുഖേനയാണെന്ന കാര്യം വിസ്മരിക്കരുത്. ഈ അനുഭവം നമുക്ക് താക്കീതാണ്. കൂടിച്ചേരലുകള് പരമാവധി ഒഴിവാക്കുന്നതോടൊപ്പം സോപ്പ്, സാനിറ്റൈസര് ഉപയോഗം, സാമൂഹിക അകലം തുടങ്ങിയ എല്ലാ മാനദണ്ഡങ്ങളും പാലിക്കുന്നത് ചിട്ടയായി സ്വീകരിക്കണമെന്നും മന്ത്രി പറഞ്ഞു.\nജില്ലയില് കോവിഡ് രോഗികളുടെ എണ്ണം കൂടുന്ന സാഹചര്യത്തില് കൂടുതല് പരിശോധനകള് നടത്തുന്നതിനുളള ക്രമീകരണങ്ങള് ഏര്‍പ്പെടുത്തും. ദിവസം അഞ്ഞൂറ് പേരെ പരിശോധിക്കാനുളള സജ്ജീകരണങ്ങളാണ് നിലവിലുളളത്. ഇത് രണ്ട് ദിവസത്തിനകം 800 ആയും വൈകാതെ 1100 ആയും ഉയര്‍ത്തും. ഇതിനായി കൂടുതല് പരിശോധന സംവിധാനങ്ങള് ജില്ലാ ഭരണകൂടത്തിന്റെ നേതൃത്വത്തില് ഒരുക്കുന്നുണ്ട്. ജില്ലയില് തൊണ്ടര്‍നാട്, സുല്‍ത്താന് ബത്തേരി, വാളാട് എന്നിവിടങ്ങളിലായി മൂന്ന് ക്ലസ്റ്ററുകളാണുള്ളത്. വാളാട് ലാര്‍ജ് ക്ലസ്റ്ററും മറ്റിടങ്ങള് ലിമിറ്റഡ് ക്ലസ്റ്ററുകളുമാണ്. ഇവിടങ്ങളില് വ്യാപകമായ രീതിയില് തന്നെ പരിശോധനകള് നടത്തി വരികയാണ്.\nജില്ലയിലെ കോവിഡ് ആശുപത്രികളില് 652 ബെഡുകള് ഉണ്ട്. ജില്ലാ ആശുപത്രിയില് 300, താലൂക്ക് ആശുപത്രികളായ ബത്തേരിയില് 148, വൈത്തിരി – 14, വിംസ് ആശുപത്രി – 190 എന്നിങ്ങനെയാണ് ബെഡുകളുടെ കണക്ക്. 29 വെന്റിലേറ്ററുകളും 146 ഐ.സിയു ബെഡുകളും സജ്ജമാണ്.\nകോവിഡ് പ്രാഥമിക ചികില്‍സ കേന്ദ്രങ്ങള് എല്ലാ പഞ്ചായത്തിലും തയ്യാറായി വരുന്നു. നിലവില് 2758 കിടക്കകളും ആരോഗ്യ പ്രവര്‍ത്തകര് അടക്കമുളള അനുബന്ധ സജ്ജീകരണങ്ങളും ഒരുക്കിയിട്ടുണ്ട്. ആഗസ്റ്റ് ഏഴോട് കൂടി കിടക്കകളുടെ എണ്ണം 6054 ആയി ഉയരും. ഇതു കൂടാതെ വിംസ് ആശുപത്രിയിലെ സൗകര്യങ്ങളുപയോഗിച്ച് ആയിരത്തോളം കിടക്കകള് കൂടി സജ്ജമാക്കുന്നത് പരിഗണനയിലാണ്. ഇതോടെ ജില്ലയില് ആകെ 7054 കിടക്കകളാണ് തയ്യാറാവുക. രോഗികള്‍ക്ക് സൗകര്യമൊരുക്കുന്നതില് ഫണ്ട് തടസ്സമല്ലെന്നും തദ്ദേശ സ്ഥാപനങ്ങള് ഉള്‍പ്പെടെ ഇക്കാര്യത്തില് സജീവ പങ്കാളിത്തം വഹിക്കണമെന്നും മന്ത്രി പറഞ്ഞു.\nഡോക്ടര്‍മാര്, പാരമെഡിക്കല് സ്റ്റാഫ്, നെഴ്‌സുമാര് ഉള്‍പ്പെടെയുള്ളവരെ ആവശ്യത്തിന് നിയമിക്കുന്നതിന് നടപടി സ്വീകരിക്കാന് ആരോഗ്യ വകുപ്പിന് നിര്‍ദ്ദേശിച്ചു. വിരമിച്ചവര് ഉള്‍പ്പെടെയുള്ളവരുടെ സേവനം ഉപയോഗപ്പെടുത്തണം. ആരോഗ്യ സുരക്ഷ ഉറപ്പു വരുത്തുന്നതില് ഒരു വിട്ടുവീഴ്ചയും ചെയ്യരുെതന്നും മന്ത്രി നിര്‍ദ്ദേശം നല്‍കി.\nനോണ് കോവിഡ് ചികില്‍സയ്ക്ക് വരുന്ന രോഗികള്‍ക്കും ആശുപത്രികളില് മതിയായ ചികില്‍സ ഉറപ്പാക്കണമെന്ന് യോഗത്തില് മന്ത്രി നിര്‍ദ്ദേശിച്ചു. യാതോരു കാരണവശാലും ചികില്‍സ ലഭിക്കാത്ത സാഹചര്യം ഉണ്ടാകരുത്.\nകലക്ടറുടെ ചേംബറില് നടന്ന യോഗത്തില് എം.എല്.എമാരായ സി.കെ ശശീന്ദ്രന്, ഐ.സി ബാലകൃഷ്ണന്, ഒ.ആര് കേളു, ജില്ലാ പഞ്ചായത്ത് പ്രസിഡന്റ് കെ.ബി നസീമ, ജില്ലാ കളക്ടര് ഡോ. അദീല അബ്ദുളള, ജില്ലാ മെഡിക്കല് ഓഫീസര് ഡോ.ആര്. രേണുക, ബന്ധപ്പെട്ട മറ്റ് ഉദ്യോഗസ്ഥര് തുടങ്ങിയവര് പങ്കെടുത്തു.\nTags Tags: EXCISES, Kovid, labour, labour minister, Minister TP Ramakrishnan, T P RAMAKRISHNAN, തൊഴില് വകുപ്പ് മന്ത്രി, മന്ത്രി ടി.പി.രാമകൃഷ്ണന്\nPrev Previous post: സഞ്ചരിക്കുന്ന രണ്ട് സപ്ലൈകോ സ്‌റ്റോറുകള് കൂടി എത്തും\nNext Next post: കോവിഡ് പ്രതിസന്ധികള്‍ക്കിടയിലും വിദേശ തൊഴിലന്വേഷകര്‍ക്ക് കൈത്താങ്ങായി ഒഡെപെക്ക്


ജോലിയോ കുടുംബമോ?| supriya prithviraj| manorama news| exclussive| manorama online| breaking news| womens day\nജോലിയോ കുടുംബമോ? പ്രതിസന്ധിഘട്ടത്തിൽ ആ തീരുമാനം: മനസ്സു തുറന്ന് സുപ്രിയ\nനിഖിൽ സ്കറിയ കോര March 08, 2020 12:14 PM IST\nമലയാളം പറയുന്നതിൽ ബുദ്ധിമുട്ടുള്ളതുകൊണ്ടാണോ വിഡിയോ അഭിമുഖങ്ങൾക്ക് അധികം പിടി കൊടുക്കാത്തത് ?\nഅങ്ങനെയല്ല. കഴിഞ്ഞ കുറച്ചു നാളുകളായി ഞാൻ പ്രത്യേകിച്ച് ഒന്നും ചെയ്തിരുന്നില്ല. അതുകൊണ്ട് ഒരു ഇന്റർവ്യുവിന്റെ ആവശ്യമില്ലായിരുന്നു. ഇപ്പോൾ ഞാൻ രണ്ടു പടങ്ങൾ നിർമിച്ചു. ഡ്രൈവിങ് ലൈസൻസ് വലിയ ഹിറ്റായി. എനിക്ക് പറയാനെന്തെങ്കിലുമൊക്കെ ഉണ്ടെന്ന് തോന്നുന്നു. പിന്നെ എനിക്ക് മലയാളം അറിയില്ല എന്നല്ല. പക്ഷേ ഞാൻ എന്താണ് ഉദ്ദേശിക്കുന്നത് എന്ന് ഞാൻ പറയുന്ന മലയാളത്തിലൂടെ എനിക്ക് കൺവേ ചെയ്യാൻ പറ്റുമോ എന്നുള്ള പേടി ഉണ്ട്. പൃഥ്വിരാജ് പറയുന്നതു പോലെ മലയാളം പറയാൻ എനിക്ക് പറ്റിയെന്നു വരില്ല.\nജോലി ഉപേക്ഷിച്ചതിനെക്കുറിച്ചോർത്ത് നഷ്ടബോധം തോന്നിയിട്ടുണ്ടോ ?\nനഷ്ടബോധം ഒന്നുമില്ല. ഇപ്പോഴും നല്ല സ്റ്റോറികൾ വരുമ്പോള് ബിബിസിക്കു വേണ്ടി ഫ്രീലാൻസ് ചെയ്യാറുണ്ട്. ഞാൻ ഇപ്പോൾ ഒരു നിർമാതാവാണ്. നേരത്തെ ജേർണലിസ്റ്റ് ആയിരുന്നു. രണ്ടും ഒരേ രീതിയിലുള്ള ജോലികളാണെന്നാണ് വിശ്വസിക്കുന്നത്. ജേർണലിസത്തില് നമ്മൾ റിയൽ ലൈഫ് കഥകൾ പറയുന്നു. സിനിമയിൽ ഫിക്ഷണൽ കഥകൾ പറയുന്നു. രണ്ടു പ്രൊഫഷനിലും ഒരേ കാര്യം തന്നെ ചെയ്യുന്നു. ജേർണലിസത്തിലുള്ള പരിചയം സിനിമയിലും എന്നെ സഹായിച്ചിട്ടുണ്ട്. ആൾക്കാരുമായി ഇടപഴകുന്നതെങ്ങനെയെന്നും. പ്രത്യേകിച്ച് മീഡിയയുമായി എങ്ങനെ ഇന്ററാക്റ്റ് ചെയ്യണമെന്നതും പഠിച്ചു. രണ്ടും തമ്മിൽ ഒരു വ്യത്യാസം മാത്രം. നേരത്തെ ഞാൻ നിങ്ങളിരുന്നിടത്ത് ഇരുന്ന് ചോദ്യങ്ങൾ ചോദിച്ചിരുന്നു ഇപ്പോൾ ഞാൻ നിങ്ങളുടെ ചോദ്യങ്ങൾക്ക് ഉത്തരം പറയുന്നു.\nകല്യാണം കഴിഞ്ഞ് ഞാൻ ജോലിയിലേക്ക് തിരിച്ചു പോയിരുന്നു. ആ സമയത്ത് പൃഥ്വി ഹിന്ദി സിനിമ ചെയ്യുന്ന സമയമായിരുന്നതു കൊണ്ട് പൃഥ്വിയും മുംബൈയിൽ ഉണ്ടായിരുന്നു. ആ സിനിമയ്ക്കു ശേഷം വീണ്ടും മലയാളത്തിൽ തിരക്കായപ്പോൾ ഞാൻ മുംബൈയിലും പൃഥ്വി കേരളത്തിലുമായി. എല്ലാ വെള്ളിയാഴ്ചയും ഞാൻ കേരളത്തിൽ വരും തിങ്കളാഴ്ച രാവിലെ വീണ്ടും മുംബൈയിലേക്ക്. രണ്ടുമൂന്ന് മാസം ഇതേ രീതിയിൽ പോയിക്കൊണ്ടിരുന്നപ്പോൾ എനിക്ക് വല്ലാത്ത ബുദ്ധിമുട്ടായി. അന്നൊക്കെ പൃഥ്വിയോട് വഴക്കടിച്ചിരുന്നു. എല്ലാ ആഴ്ചയും ഞാൻ ലീവെടുത്ത് വരും പൃഥ്വിക്ക് ഒന്നു മുംബൈയിലേക്ക് വന്നൂടെ എന്നു ചോദിക്കും. പക്ഷേ, ഒരു ഹീറോ ലീവെടുത്താൽ ഒരു പ്രൊഡ്യൂസർക്ക് എത്ര ബുദ്ധിമുട്ടുണ്ടാകുമെന്ന് ഇപ്പോൾ എനിക്ക് മനസ്സിലായി. കുടുംബം വേണോ ജോലി വേണോ എന്നൊരു ഘട്ടം എത്തിയപ്പോൾ ഞാൻ കുടുംബം തന്നെ തിരഞ്ഞെടുത്തു.\nമുംബൈയിൽ നിന്ന് കേരളത്തിലേക്ക് താമസം മാറിയപ്പോൾ ബുദ്ധിമുട്ടിയോ?\nആദ്യമൊക്കെ വലിയ ബുദ്ധിമുട്ടായിരുന്നു. ഞാൻ അതുവരെ കേരളത്തിൽ താമസിച്ചിട്ടില്ലായിരുന്നു. കുട്ടിക്കാലത്ത് പാലക്കാട്ടെ തറവാട്ടിൽ വന്നു താമസിച്ചിരുന്നു. പക്ഷേ വലുതായതിനു ശേഷം പഠന‌ത്തിന്റെയും ജോലിയുടെയും തിരക്കായതോടെ കേരളത്തിലേക്ക് വരാറേ ഇല്ലായിരുന്നു. ആദ്യമൊക്കെ ബോംബെ എപ്പോഴും മിസ് ചെയ്യാറുണ്ടായിരുന്നു. ഇപ്പോൾ പക്ഷേ കൊച്ചി പഴയ കൊച്ചിയല്ല. എനിക്കിവിടെ കുറേ ഫ്രണ്ട്സ് ഉണ്ട്. പൃഥ്വിക്കും ഇവിടെയാണിഷ്ടം.\nഇൗ മാറ്റത്തിന്റെ ഘട്ടത്തിൽ പൃഥ്വി സുപ്രിയയെ എത്രത്തോളം സഹായിച്ചു ?\nഎന്നെ ഒരിക്കലും പൃഥ്വി തനിച്ചാക്കിയിരുന്നില്ല.ആ സമയത്ത് എപ്പോഴും എന്റെ കൂടെയുണ്ടായിരുന്നു. ഷൂട്ടിങ്ങുമായി ബന്ധപ്പെട്ട് ഒരുപാട് യാത്രകൾ ചെയ്തു. ഇവിടം പറ്റുന്നില്ലെങ്കിൽ മുംബൈയിലേക്ക് പൊയ്ക്കോളൂ എന്ന് പൃഥ്വി ഇടയ്ക്ക് പറയുമായിരുന്നു. കാരണം പൃഥ്വിക്ക് എപ്പോഴും തിരക്കായിരുന്നു. പിന്നെ മോളുണ്ടായ ശേഷം കുറെ മാറ്റങ്ങൾ വന്നു. ഇപ്പോൾ ഞാൻ വളരെ സന്തോഷവതിയാണ്.\nകേരളത്തിലെ വനിതാ മാധ്യമപ്രവർത്തകരെ കാണുമ്പോൾ അന്നത്തെ കാലം ഒാർക്കാറുണ്ടോ ?\nഓരോരുത്തർക്കും ഓരോ ഐഡന്റിറ്റി ഉണ്ടല്ലോ. ജേർണലിസ്റ്റ് എന്നതാണ് എന്റെ ഐഡന്റിറ്റി. എന്റെ ജേണലിസ്റ്റ് ഫ്രണ്ട്സുമായി ഇപ്പോഴും ഞാൻ ബന്ധപ്പെടാറുണ്ട്. ഇവിടെ ജേർണലസ്റ്റുകളുമായി അങ്ങനെ കാണാറില്ല. ഇപ്പോൾ ഇന്‍ഡസ്ട്രിയിൽ എനിക്ക് കുറച്ച് സുഹൃത്തുക്കളുണ്ട്. അവരുമായി സംസാരിക്കാറുണ്ട്. ഏറ്റവും കൂടുതൽ മിസ് ചെയ്യുന്നത് ബ്രേക്കിങ് ന്യൂസ് സിറ്റുവേഷനാണ്. വലിയ ബ്രേക്കിങ് ന്യൂസൊക്കെ കാണുമ്പോൾ ഞാനും അവിടെ ഒരു മൈക്കും ക്യാമറയുമായി ഉണ്ടായിരുന്നെങ്കിൽ ഇത് കവർ ചെയ്യാമായിരുന്നല്ലോ എന്ന് ചിന്തിക്കാറുണ്ട്. പിന്നെ ഫ്രണ്ട്സുമായി പ്രസ് ക്ലബ്ബിൽ ഉണ്ടായിരുന്ന സമയമൊക്കെ മിസ് ചെയ്യാറുണ്ട്.\nബോംബെയിലെ ഇൗ പ്രൈവസി കേരളത്തിൽ മിസ് ചെയ്യുന്നില്ലേ ?\nതീർച്ചയായും. പ്രണയിച്ച കാലത്ത് ഞാൻ പൃഥ്വിയെ ഒരു സിനിമാ നടനായും തിരിച്ച് പൃഥ്വി എന്നെ ഒരു ജേർണലിസ്റ്റ് ആയും കരുതിയിട്ടില്ല. പക്ഷേ കേരളത്തിൽ വന്നപ്പോഴാണ് പൃഥ്വി വലിയൊരു സ്റ്റാറാണ് എന്ന കാര്യം ഞാൻ മനസ്സിലാക്കുന്നത്. ഇവിടെ നമ്മൾ ഒരു ഫിഷ് ബൗളിൽ ഇരിക്കുന്നതു പോലെയാണ്. നമ്മൾ അകത്താണ് എല്ലാവരും നമ്മളെ ശ്രദ്ധിക്കുന്നുണ്ട്.എന്തു പറയുന്നു, എന്തു ചെയ്യുന്നു തുടങ്ങി എല്ലാ കാര്യങ്ങളിലും ശ്രദ്ധിക്കണം. അതൊക്കെ ഇവിടെ വന്ന് പഠിച്ചു. ഇവിടെ പുറത്തിറങ്ങി നടക്കാനൊന്നും പറ്റാറില്ല. എങ്കിലും ഞാൻ മുംബൈയിൽ പോകുന്ന സമയത്ത് ഇവിടെ ചെയ്യാൻ പറ്റാത്ത കാര്യങ്ങളൊക്കെ അവിടെ ചെയ്യും.\nപൃഥ്വിരാജിന്റെ ജീവിതത്തിനെയും കരിയറിനെയും ഏറ്റവും കൂടുതൽ സ്വാധീനിച്ചത് സുപ്രിയയാണോ ?\nഎനിക്കങ്ങനെ പറയാൻ പറ്റില്ല. പത്തു വർഷം മുമ്പ് ഞാനും നിങ്ങളും എങ്ങനെയായിരുന്നോ അങ്ങനെയല്ല നമ്മൾ ഇപ്പോൾ. നാം മാറിക്കൊണ്ടിരിക്കുകയാണ്. അത്തരത്തിൽ ഒരു മാറ്റം. പൃഥ്വിക്കും വന്നു കാണും. പിന്നെ ഒരാളുടെ കൂടെ ജീവിക്കുമ്പോൾ അവരുടെ സ്വഭാവവും പേഴ്സണാലിറ്റിയുമൊക്കെ നമ്മളെ ഇൻഫ്ലുവൻസ് ചെയ്യും. നിങ്ങൾ ഇൗ പറയുന്ന വ്യത്യാസം എനിക്ക് ഇതുവരെ തോന്നിയിട്ടില്ല. കാരണം ഞാൻ എപ്പോഴും പൃഥ്വിയോടൊപ്പം അല്ലേ താമസിക്കുന്നത്. അന്നും എന്തു കാര്യവും പൃഥ്വി മുഖത്തടിച്ചതു പോലെ പറയും ഇന്നും അങ്ങനെ തന്നെ.\nവീട്ടിലും ഇത്തരത്തിൽ തുറന്നു സംസാരിക്കുന്ന ആളാണോ പൃഥ്വി ?\nതീർച്ചയായും. പുറത്ത് ഇത്രയും തുറന്നു സംസാരിക്കുമെങ്കിൽ വീട്ടിലെ കാര്യം പറയാനുണ്ടോ. എന്തിനാണ് നമ്മൾ എന്തെങ്കിലും ഒളിച്ചു വയ്ക്കുന്നത്. ക്യാമറ ഓഫ് ചെയ്തു കഴിഞ്ഞാൽ പിന്നെ അഭിനയിക്കേണ്ട കാര്യമില്ലല്ലോ. അതാണ് പൃഥ്വിയിൽ ഞാൻ ഇഷ്ടപ്പെടുന്ന കാര്യവും.\nഅലംകൃത എന്തു ചെയ്യുന്നു ? എങ്ങനെയാണ് അല്ലി നിങ്ങളെ മാറ്റിയെടുത്തത് ?\nഅലംകൃത യുകെജിയിൽ പഠിക്കുന്നു. വെസ്റ്റേൺ മ്യൂസിക്, ഡ്രോയിംഗ്, തായ്ക്വൊണ്ടോ ഇതൊക്കെ പഠിക്കുന്നുണ്ട്. പുതിയ സ്റ്റെപ്സും ഇടിയുമൊക്കെ എന്റെയും പൃഥ്വിയുടെയും ദേഹത്ത് പരീക്ഷിക്കാറുണ്ട് അവൾ. എന്റെ അച്ഛനും അമ്മയും ഇവിടെ അടുത്താണ് താമസിക്കുന്നത്. അവരുള്ളതു കൊണ്ട് മോളുടെ കാര്യത്തിൽ എനിക്ക് ഒരുപാട് ബുദ്ധിമുട്ട് തോന്നാറില്ല. ഒരു കുഞ്ഞ് വന്നു കഴിഞ്ഞാൽ എല്ലാ കാര്യത്തിലും ഒരു മാറ്റം ഉണ്ടാകും. ഞങ്ങളുടെ കാര്യത്തിലും അങ്ങനെ തന്നെ. ഞാനും പൃഥ്വിയും അധികം പുറത്തു പോകാറില്ലായിരുന്നു. മോൾ വന്നതിനുശേഷം അവളുമായി പുറത്തു പോകും. അങ്ങനെ അവളുടെ കൂട്ടുകാരുടെ അമ്മമാരുമായി ഫ്രണ്ട്സായി. ഇപ്പോൾ ഞങ്ങളുടെ ഒരു ഗ്രൂപ്പ് തന്നെ ഉണ്ട്.\nഅഭിനയത്തിൽ നിന്ന് മാറി സംവിധാനം ചെയ്യുക, ഒരു കഥാപാത്രത്തിനായി മാസങ്ങൾ മാറ്റി വയ്ക്കുക. സുപ്രിയ ഇതൊക്കെ കാണുമ്പോൾ പൃഥ്വിയെ പിന്തിരിപ്പിക്കാൻ ശ്രമിക്കാറുണ്ടോ ?\nഒരിക്കലുമില്ല. ഇതൊക്കെ പൃഥ്വിയുടെ സ്വപ്നങ്ങൾ അല്ലേ. നമ്മള് ഒരാളുടെ കൂടെ ജീവിക്കുമ്പോൾ അവരെ മനസ്സിലാക്കി അവരെ പ്രോത്സാഹിപ്പിക്കുക അതല്ലേ ചെയ്യേണ്ടത്. പിന്നെ ഏതൊരു ഭാര്യയെയും മകളെയും പോലെ കുറേ നാൾ കാണാതിരിക്കുമ്പോൾ പൃഥ്വിയെ ഞങ്ങൾ മിസ് ചെയ്യും. പക്ഷേ പൃഥ്വിയുടെ സ്വപ്നങ്ങൾ യഥാർഥ്യമായാലേ പൃഥ്വി സന്തോഷമായിരിക്കൂ. എന്നാലേ ഞങ്ങൾക്കും ആ സന്തോഷം ഉണ്ടാകൂ.\nകരിയറിൽ റിസ്ക് എടുക്കുമ്പോൾ പൃഥ്വി സുപ്രിയയോട് സംശയത്തോടെ അങ്ങനെ ചെയ്യണോ എന്നു ചോദിക്കാറുണ്ടോ ?\nഇല്ല. പൃഥ്വിരാജ് അങ്ങനെയുള്ള ഒരാളല്ല. ചെയ്യാമെന്നുറപ്പുള്ള കാര്യങ്ങളെ പൃഥ്വി ചെയ്യൂ. അതു ചെയ്യണോ എന്നുള്ള ചോദ്യം ഒരിക്കലും പൃഥ്വിയില് നിന്ന് ഉണ്ടാവില്ല. സിനിമ സംവിധാനം ചെയ്യണമെന്ന് കുറേ നാളായി പൃഥ്വി ആഗ്രഹിച്ചിരുന്നു. അത് ഇത്ര വലിയൊരു വിജയം ആകുമെന്ന് കരുതിയിരുന്നില്ല.\nകർക്കശക്കാരിയായ നിർമാതാവാണോ സുപ്രിയ ?\nനമ്മൾ ഒരു പ്രൊഡ്യൂസർ ആകുന്നതിനേക്കാളും നല്ലൊരു മാനേജർ ആയിരിക്കണം. കാരണം ഇത്രയും പേരെ മാനേജ് ചെയ്ത് ഒരു ടീമിനെ മുന്നോട്ട് കൊണ്ടു പോകുന്നതിലാണ് ഒരു നിർമാതാവിന്റെ വിജയം. അറിയാൻ പാടില്ലാത്ത കാര്യങ്ങൾ എനിക്ക് പൃഥ്വിയോട് ചോദിക്കാനുള്ള അവസരമുണ്ട്. ഇപ്പോൾ രണ്ടു പടമല്ലേ ചെയ്തിട്ടുള്ളൂ. ഞാൻ പഠിക്കുന്നതേ ഉള്ളൂ.\nസുപ്രിയയെ ഏറ്റവുമധികം സ്വാധീനിച്ച സ്ത്രീ ആരാണ് ?\nഅങ്ങനെ ചോദിച്ചാൽ എന്റെ മനസ്സിൽ ആദ്യം വരുന്നത് അമ്മയാണ്. അമ്മ എന്നു മാത്രം പറയാൻ പറ്റില്ല. എന്റെ മാതാപിതാക്കൾ എന്നു പറയണം. ഞാൻ അവരുടെ ഒറ്റമോളാണ്. എനിക്ക് ഇഷ്ടമുള്ളത് പഠിക്കണമെന്ന് പറഞ്ഞപ്പോഴും മുംബൈയിൽ പോയി ജോലി ചെയ്യണമെന്നു പറഞ്ഞപ്പോഴും എന്റെ സ്വപ്നം എന്താണെന്ന് മനസ്സിലാക്കി എനിക്കൊപ്പം നിന്നവരാണ് എന്റെ പേരന്റ്സ്. എനിക്ക് ഒരാളെ ഇഷ്ടമാണെന്ന് പറഞ്ഞപ്പോൾ അവർ അതു മനസ്സിലാക്കി. പൃഥ്വിരാജുമായി നേരിട്ട് സംസാരിച്ചു. അങ്ങനെ അവർ എന്റെ എല്ലാ കാര്യത്തിലും എനിക്കൊപ്പം നിന്നിട്ടുണ്ട്. അമ്മയായി കഴിഞ്ഞിട്ടും എനിക്ക് ഇത്രയും സ്വാതന്ത്യം കിട്ടുന്നത് എന്റെ അമ്മ ഞാൻ നോക്കുന്നതിലും നന്നായി എന്റെ മോളെ നോക്കും എന്ന് അറിയാവുന്നതു കൊണ്ടാണ്.\nകുടുംബവും ചുറ്റുപാടുമൊക്കെ നോക്കുമ്പോൾ ഒരുപാട് അനുഗ്രഹീതയാണെന്നു തോന്നാറുണ്ടോ ?\nനൂറ് ശതമാനം. ഒരുപാട് ദൂരെയൊന്നും പോകേണ്ട. നമ്മുടെ വീടുകളിൽ ജോലി ചെയ്യാൻ വരുന്നവരുടെ കാര്യം വച്ചു നോക്കിയാലറിയാം. ദൈവം നമ്മളെ എന്തുമാത്രം അനുഗ്രഹിച്ചിട്ടുണ്ടെന്ന്. അതിൽ നമ്മൾ നന്ദിയുള്ളവരായിരിക്കണം. നമ്മൾക്ക് കിട്ടിയിട്ടുള്ള കുടുംബം, ആരോഗ്യം ഇതെല്ലാം വലിയ അനുഗ്രഹങ്ങളാണ്.\nഒരു പെൺകുട്ടിയുടെ അമ്മ എന്നത് വലിയൊരു ഉത്തരവാദിത്തമല്ലേ ?\nതീർച്ചയായും. ആ ഒരു പേടി ഉണ്ട്. എത്ര പ്രൊട്ടക്ട് ആയി വളർത്തിയാലും ആ ഒരു പേടി എല്ലാ അമ്മമാർക്കും ഉണ്ട്. പെൺകുട്ടികളുടെ കാര്യത്തിൽ മാത്രമല്ല. ആൺകുട്ടികളുടെ കാര്യത്തിലും ആ പേടി ഉണ്ടാവുക സ്വാഭാവികമാണ്. എന്നു പറഞ്ഞു നമുക്ക് ജീവിക്കാതിരിക്കാൻ പറ്റില്ലല്ലോ. നമ്മൾ ശ്രദ്ധിക്കണം. ചെറുപ്പം മുതലേ കുട്ടികൾക്ക് സെയ്ഫ് ടച്ച് എന്താണ്, അണ്‍സെയ്ഫ് ടച്ച് എന്താണ് എന്ന് പഠിപ്പിച്ചു കൊടുക്കണം.\nമാധ്യമപ്രവർത്തനത്തിനിടയിലെ മറക്കാനാകാത്ത ഒരു അനുഭവം ?\n2005– ൽ മുംബൈയിൽ ഉണ്ടായ പ്രളയം റിപ്പോർട്ട് ചെയ്തത് മറക്കാനാകാത്ത ഒന്നാണ്. ഒരു മാധ്യമപ്രവർത്തകയെന്ന നിലയിൽ അഭിമാനം തോന്നിയ സമയമായിരുന്നു അത്. ബോംബെ എന്താണെന്നും അവിടുത്തെ ആളുകളുടെ സ്നേഹവും എനിക്ക് മനസ്സിലായത് അന്നാണ്. അതു പോലെ ട്രെയിനിൽ ഉണ്ടായ സ്ഫോടന പരമ്പര റിപ്പോർട്ട് ചെയ്യേണ്ടി വന്നതും ഒരിക്കലും മറക്കാൻ പറ്റില്ല. ചിന്നിച്ചിതറിയ ശരീരങ്ങൾക്കിടയിലൂടെ നടന്ന് മരണം നടന്ന വീടുകളിൽ പോയി ആളുകളെ കണ്ട് സംസാരിച്ചതൊക്കെ ഒാർ‌ക്കുമ്പോൾ തന്നെ എന്തോ പോലെ.\nഎല്ലായിടത്തും മൈക്കുമായി കയറിച്ചെല്ലുന്നവരാണ് മാധ്യമപ്രവർത്തകർ എന്ന് പലരും വിമർശിക്കാറുണ്ട് ?\nഅത് അവരുടെ പ്രൊഫഷന്റെ ഭാഗമാണ്. പക്ഷേ എവിടെ എന്ത് പറയുന്നു എന്ന് നമ്മളും ചിന്തിക്കണം. ഒരു മരണം നടന്ന വീട്ടിൽ പോയി ഞാൻ എന്റെ കഴിവല്ല കാണിക്കേണ്ടത്. ഒരു കുറ്റവാളിയോട് ചോദിക്കുന്നതു പോലെയല്ല മരണവീട്ടിൽ ചോദ്യങ്ങൾ ചോദിക്കേണ്ടത്. ഇപ്പോഴത്തെ ജേർണലിസം ഒരുപാട് മാറി. ഒരു മൈക്കുമായി നമ്മൾ സംസാരിക്കുന്നു, അപ്പുറത്തുള്ളയാളെ സംസാരിക്കാൻ സമ്മതിക്കുന്നില്ല. നമ്മൾ ചോദ്യം ചോദിക്കുന്നതിന് ഉത്തരം പറയാൻ അവരെ അനുവദിക്കണം. അതാണ് ജേർണലിസം. അല്ലാത്തതിനോട് എനിക്ക് യോജിക്കാൻ പറ്റില്ല.\nമാധ്യമപ്രവർത്തനമാണോ സുപ്രിയയെ ഇത്രയും ബോൾഡ് ആക്കിയത് ?\nഞാൻ ബോൾഡ് ആയതുകൊണ്ടാണ് ജേർണലിസം തിരഞ്ഞെടുത്തത്. എനിക്ക് നന്നായി സംസാരിക്കാൻ പറ്റും എന്നെനിക്കറിയാമായിരുന്നു. ഐഎഎസ് നേടണം എന്നായിരുന്നു ആദ്യത്തെ ആഗ്രഹം. പക്ഷേ എനിക്ക് എല്ലാ കാര്യത്തിലും എന്റേതായ കാഴ്ചപ്പാടുണ്ട്. ഒരു സിവിൽ സെർവന്റ് ആയിരുന്നാൽ അത് നടക്കില്ല എന്നു തോന്നിയതുമുതലാണ് ടിവി ജേണലിസം ഇഷ്ടപ്പെടാൻ തുടങ്ങിയത്. ഒരു ജേർണലിസ്റ്റിന് ആരുടെ അടുത്തും എന്തും ചോദിക്കാനുള്ള ഒരു ലൈസൻസ് ഉണ്ടല്ലോ. അതൊരു വലിയ കാര്യമല്ലേ ?\nമകൾ, ഭാര്യ, അമ്മ ഇവയിൽ ഏതാണ് ഏറ്റവും വെല്ലുവിളിയായി തോന്നിയത് ?\nഅത് അമ്മ എന്ന റോൾ ആണ്. കാരണം ഞാൻ ചെയ്യുന്നതൊക്കെ ശരിയാണോ ? ഞാൻ മോളെ വളർത്തുന്നത് നന്നായിട്ടാണോ ? ഞാൻ പറഞ്ഞു കൊടുക്കുന്നതെല്ലാം വലുതായി കഴിയുമ്പോൾ അവൾക്ക് ഉൾക്കൊള്ളാൻ പറ്റുമോ ? അവൾ നല്ല ഒരു സ്ത്രീ ആകുമോ ? അവൾ നല്ല സ്ട്രോങ് ഇൻഡിപെൻഡന്റ് ബ്രേവ് ആയിട്ടുള്ള പെൺകുട്ടി ആകുമോ എന്നിങ്ങനെയുള്ള ചോദ്യങ്ങളെല്ലാം മനസ്സിൽ ഉണ്ട്. ഇപ്പോഴെല്ലാം നമ്മൾ ചെയ്തു കൊടുക്കുന്നു. അവൾ വലുതായാലല്ലേ അത് മനസ്സിലാക്കാൻ പറ്റൂ.\nസിനിമയോ മാധ്യമപ്രവർത്തനമോ എന്നു മകൾ ചോദിച്ചാൽ ഏതു തിരഞ്ഞെടുക്കാൻ പറയും ?\nഞാൻ എന്ത് കരിയർ ചൂസ് ചെയ്യണം എന്നു എന്റെ േപരന്റ്സ് പറഞ്ഞിട്ടില്ല. ഇഷ്ടമുള്ളത് തിരഞ്ഞെടുക്കാനെ ഞാനും പറയൂ. എനിക്കും രാജുവിനും ആ ഫ്രീഡം കിട്ടിയിട്ടുണ്ട്. ആ ഫ്രീഡം തീർച്ചയായും മകൾക്കും ഉണ്ട്. പിന്നെ തമാശയ്ക്ക് വലുതാകുമ്പോൾ ജേർണലിസ്റ്റ് ആകണമെന്ന് അവളോട് പറയാറുണ്ട്. പൃഥ്വി തമാശയ്ക്ക് അതു നടക്കില്ല എന്നും പറയാറുണ്ട്.\nവനിതാ ദിനത്തിൽ സ്ത്രീകളോട് പറയാനുള്ളത് ?\nനമ്മൾ നമ്മുടെ ചുറ്റും നടക്കുന്നതിനെപ്പറ്റി അറിഞ്ഞിരിക്കണം. സ്ത്രീകൾ എല്ലാവർക്കും വേണ്ടിയാണ് ജീവിക്കുന്നത്. മകളായും ഭാര്യയായും അമ്മയായും ഒക്കെ. നമ്മൾ നമുക്കു വേണ്ടിയും ജീവിക്കുക. നമ്മുടെ സ്വപ്നങ്ങൾ നേടിയെടുക്കുക. അതുമാത്രമേ പറയാനുള്ളൂ.\nEnglish Summary: Interview With Supriya Prithviraj\nവനിതാദിന പ്രത്യേക പോഡ്കാസ്റ്റ് കേൾക്കാം\nWomens Day Theme


'മോദി കാലെടുത്തു വെച്ചതാണ് ഐ.എസ്.ആര്.ഒ ശാസ്ത്രഞ്ജര്‍ക്ക് വിനയായത്'; ദൗത്യം പരാജയപ്പെട്ടത് പ്രധാനമന്ത്രിയുടെ നിര്‍ഭാഗ്യം കൊണ്ടെന്നും കുമാരസ്വാമി | DoolNews\nThursday, 12th September 2019, 10:47 pm\nബംഗ്‌ളൂരു: ചാന്ദ്രയാന് രണ്ട് പരാജയപ്പെട്ടത് പ്രധാനമന്ത്രി നരേന്ദ്രമോദിയുടെ നിര്‍ഭാഗ്യം കൊണ്ടാണെന്ന് കര്‍ണ്ണാടക മുന്‍മുഖ്യമന്ത്രി എച്ച്.ഡി കുമാരസ്വാമി. കഴിഞ്ഞ ഒരു ദശാബ്ദമായി ചാന്ദ്ര ദൗത്യത്തില് ഏര്‍പ്പെട്ടിരുന്ന ഇന്ത്യന് ബഹിരാകാശ ഗവേഷണ സംഘടനയുടെ (ഐ.എസ്.ആര്.ഒ) ശാസ്ത്രജ്ഞരില് നിന്ന് ചന്ദ്രയാന്2ന്റെ വിജയം പിടിച്ചെടുക്കാന് പ്രധാനമന്ത്രി ശ്രമിച്ചതായും കുമാരസ്വാമി ആരോപിച്ചു.\n‘ചാന്ദ്രയാന് -2 താന് തന്നെയാണ് ലാന്‍ഡുചെയ്യുന്നുവെന്ന സന്ദേശം നല്‍കാനാണ് പ്രധാനമന്ത്രി ബെംഗളൂരുവിലെത്തിയത്. അതുമായി ബന്ധപ്പെട്ട് കിടക്കുന്ന ശാസ്ത്രജ്ഞര് 10-12 വര്‍ഷത്തോളം കഠിനാധ്വാനം ചെയ്തതാണ് അത്. എന്നാല് പ്രചാരണം ലഭിക്കാന് വേണ്ടി മാത്രമാണ് അദ്ദേഹം വന്നത്. പക്ഷെ അദ്ദേഹം ഐ.എസ്.ആര്.ഒ കേന്ദ്രത്തില് കാലെടുത്ത് വെച്ചത് ശാസ്ത്രഞ്ജര്‍ക്ക് നിര്‍ഭാഗ്യമായി മാറി.’ കുമാരസ്വാമി പറഞ്ഞു.\nചന്ദ്രയാന്-2 സോഫ്റ്റ് ലാന്‍ഡിംഗ് എന്ന ലക്ഷ്യത്തിന്റെ അവസാന ഘട്ടത്തിലെത്തിയ ദിവസമായിരുന്നു മോദി ബംഗ്‌ളൂരുവില് എത്തിയത്. പക്ഷെ സോഫ്റ്റ് ലാന്റിങ് പരാജയപ്പെടുകയായിരുന്നു. ചന്ദ്രോപരിതലത്തിന് 2.1 കിലോമീറ്റര് ഉയരത്തില് വരെയെത്തിയ വിക്രം ലാന്‍ഡറില് നിന്ന് പിന്നീട് സിഗ്‌നലുകള് ലഭിച്ചിരുന്നില്ല.\nഅതിന്‌ശേഷം മോദി ജനങ്ങളെ അഭിസംബോധന ചെയ്ത് സംസാരിച്ചിരുന്നു.\n‘നിരാശപ്പെടരുത്, പ്രതീക്ഷ കൈവിടുകയുമരുത്, ഇനിയും ശ്രമം തുടരും. നമ്മള് വിജയം നേടുകതന്നെ ചെയ്യുമെന്നായിരുന്നു അദ്ദേഹം ഐ.എസ്.ആര്.ഓ ചെയര്‍മാന് ഡോ.കെ. ശിവനോടും സഹപ്രവര്‍ത്തകരോടും പറഞ്ഞത്.


GOLD CAHIN SNATCHING ACTOR ARRESTED | കൊച്ചിയിൽ പിടിയിലായ നടൻ ഇതുവരെ പിടിച്ച് പറിച്ച് കൊണ്ടു പോയത് 56 പേരുടെ മാലകൾ; മോഷണ മുതൽ ഉപയോഗിച്ച് ഗോവയിലും മുംബൈയിലും പോയി അനാശാസ്യം നടത്തി ജീവിതം അടിച്ചു പൊളിച്ചു; രക്ഷിക്കാൻ എത്തിയ സംവിധായകനും ഒടുവിൽ കയ്യൊഴിഞ്ഞു - MarunadanMalayalee.com\nDecember 13, 201508:22 AM IST Permalink\nകൊച്ചി: കൊച്ചി: സംസ്ഥാനത്തുടനീളം ബൈക്കിലെത്തി മാല മോഷ്ടിക്കുന്ന വൻ മോഷണ സംഘം കൊച്ചി ഷാഡോ പൊലീസിന്റെ പിടിയിലായി. ഇടപ്പള്ളി വട്ടേക്കുന്നത്ത് കുന്നത്ത് പറമ്പിൽ വിഷ്ണു അരവിന്ദ് (27), മലപ്പുറം താനൂർ ചെമ്പൻപുരയ്ക്കൽ വീട്ടിൽ ഇമ്രാൻ ഖാൻ (31), ഇടപ്പള്ളി കണ്ടങ്ങാകുളം അജിത് (23), ഇടപ്പള്ളി തെക്കേപൊരത്തിൽ അർജുൻ ഹരിദാസ് (20) എന്നിവരും ഇവർക്ക് സഹായം നൽകിക്കൊണ്ടിരുന്ന പിറവം സ്വദേശി ശ്രീനിവാസ് വീട്ടിൽ ദേവരാജൻ (36), കാക്കനാട് തോട്ടത്തിൽ വീട്ടിൽ ഷിഹാബ് (25) എന്നിവരാണ് പിടിയിലായത്.\nഇതിൽ അജിത് സിനിമാ നടനാണ്. അഭിനയത്തിലും കള്ളനായി വേഷമിട്ടിട്ടുണ്ട്. അടുത്ത് ഇറങ്ങാൻ പോകുന്ന സിനിമയിലെ മോഷണ കള്ളൻ. ''സത്യം പറയെടാ, ഈ സിറ്റിയിലെ പ്രധാന മാല മോഷണക്കാരൻ നീയല്ലേ?'' അടുത്തു പുറത്തിറങ്ങാനിരിക്കുന്ന സിനിമയിൽ മാല മോഷ്ടാവായി വേഷമിട്ട ഇടപ്പള്ളി കണ്ടങ്ങാക്കുളം അജിത് എന്ന തവള അജിത്തിനോടു സിനിമയിലെ പൊലീസ് കഥാപാത്രത്തിന്റെ ചോദ്യമാണ്. എന്നാൽ യഥാർത്ഥ മോഷ്ടാവാണെന്ന് സംവിധായകൻ അറിഞ്ഞത് പിടിയിലായപ്പോൾ. ക്രിക്കറ്റ് പ്രമേയമാക്കി കന്നി സിനിമ ചെയ്ത സംവിധായകന്റെ രണ്ടാമത്തെ സിനിമയിലാണു ബൈക്കിലെത്തി മാല പൊട്ടിച്ചു മുങ്ങുന്ന കഥാപാത്രമായി അജിത് വേഷമിട്ടത്. മാല മോഷണക്കേസിൽ 'നടൻ' പൊലീസിന്റെ പിടിയിലായതറിഞ്ഞു സംവിധായകൻ സ്റ്റേഷനിൽ കാണാനെത്തിയിരുന്നു. പിന്നെ തനിക്കൊന്നും അറിയില്ലെന്ന് പറഞ്ഞ് കൈയൊഴിയലും. നടനെ ഇറക്കാനായിരുന്നു സംവിധായകൻ എത്തിയത്. എന്നാൽ കഥയറിഞ്ഞതോടെ സ്ഥലം വിടുകയായിരുന്നു.\nമാല പൊട്ടിച്ച് വിൽപന നടത്തി കിട്ടിയ പണം കൊണ്ട് ആഡംബര ജീവിതമാണു പ്രതികൾ നയിച്ചിരുന്നതെന്നു പൊലീസ് പറഞ്ഞു. ഗോവയിലെയും മുംബൈയിലെയും പബ്ബുകളായിരുന്നു പ്രധാന താവളം. അനാശാസ്യത്തിനായി മാത്രം ഗോവയിൽ ചെലവഴിച്ചതു പത്തു ലക്ഷം രൂപ. സ്ത്രീ വിഷയം കഴിഞ്ഞാൽ, മുന്തിയ ബൈക്കുകൾ വാങ്ങുന്നതിലും ബൈക്ക് റേസിങ്ങിലുമായിരുന്നു ഭ്രമം. അങ്ങനെ അനാശാസ്യവും അടിച്ചു പൊളിയുമായി അടിച്ചു പൊളിക്കുന്നതിനിടെയാണ് ഷാഡോ പൊലീസിന്റെ വലയിൽ വീണത്. സംസ്ഥാനത്തുടനീളം മാല മോഷണം ഈ സംഘം നടത്തിയിട്ടുണ്ട്. എറണാകുളം ജില്ലയിലെ വിവിധ പ്രദേശങ്ങൾക്കു പുറമേ, തൃശൂർ, മലപ്പുറം, പത്തനംതിട്ട, ആലപ്പുഴ ജില്ലകളിലാണ് ഇവർ മാല പൊട്ടിക്കൽ നടത്തിയത്.\nപ്രതികൾ ഓരോരുത്തർക്കും മാല പൊട്ടിക്കലിനു സ്വന്തം ശൈലിയുണ്ടായിരുന്നതു പൊലീസിന് ഇവരെ തിരിച്ചറിയാൻ സഹായകമായി. മാല പൊട്ടിച്ചയുടൻ വായുവിലേക്ക് മാല എറിഞ്ഞു പിടിച്ചശേഷം ചൂണ്ടുവിരലിൽ കറക്കുന്നതായിരുന്നു വിഷ്ണുവിന്റെ രീതി. മാല നഷ്ടപ്പെട്ട സ്ത്രീകൾ പൊലീസിൽ പരാതി നൽകിയ സമയത്ത് ഇതു പൊലീസിനോടു പറഞ്ഞിരുന്നു. ഈ മാസം രണ്ടിനു പാലാരിവട്ടത്ത് മാല പൊട്ടിച്ചപ്പോൾ ഇയാൾ മാല ഉയർത്തി എറിഞ്ഞു പിടിക്കുന്നതിന്റെ ദൃശ്യം പൊലീസിനു ലഭിച്ചു. ഇതു കാണിച്ചു ചോദ്യം ചെയ്തപ്പോഴാണു കൂടുതൽ കേസുകൾ ഇയാൾ സമ്മതിച്ചത്. ഇരുചക്രവാഹനത്തിലെത്തുന്ന സ്ത്രീകളെ ബൈക്കിൽ പിന്തുടർന്ന്, റോഡിലെ ഹംപ് കയറാനായി വേഗം കുറയ്ക്കുമ്പോൾ മാല തട്ടിയെടുക്കുന്നതായിരുന്നു ഇമ്രാൻഖാന്റെ രീതി\nദേവരാജനും ഷിഹാബുമാണ് മാലകൾ വാങ്ങി വിറ്റിരുന്നത്. ഇവരിൽ നിന്ന് 50 പവനോളം പിടിച്ചെടുത്തു. എറണാകുളം നഗരത്തിൽ മാത്രം കഴിഞ്ഞ അഞ്ച് വർഷമായി തെളിവില്ലാതെയിരുന്ന 135ഓളം മാല മോഷണ കേസുകൾക്ക് പിന്നിൽ ഇവരാണെന്ന് പൊലീസ് പറയുന്നു. മോഷ്ടിച്ച ബൈക്കിലാണ് മോഷണം. രണ്ട് ബൈക്കുകൾ കണ്ടെത്തി. രണ്ടു ബൈക്കുകൾ നിരീക്ഷണത്തിലുണ്ട്. ബൈക്ക് എവിടെയെങ്കിലും ഉപേക്ഷിക്കുകയാണ് പതിവ്. തട്ടിയെടുത്ത മുന്നൂറോളം പവൻ സ്വർണം വിറ്റതായാണ് പ്രാഥമിക വിവരം. ദേവരാജൻ ഒഴികെ മറ്റ് അഞ്ചുപേർക്കും എതിരായി വിവിധ സ്റ്റേഷനുകളിൽ കഞ്ചാവ്, മയക്കുമരുന്ന്, കൊലപാതക ശ്രമം, തട്ടിക്കൊണ്ടു പോകൽ എന്നീ കേസുകൾ നിലവിലുണ്ട്.\nഒന്നാം തീയതി ഇമ്രാൻ ഖാൻ ചേരാനെല്ലൂർ കുന്നുപുറം ജംഗ്ഷനിൽ വച്ച് ബൈക്കിൽ യാത്ര ചെയ്യുകയായിരുന്ന ഇടപ്പള്ളി അമൃത വിദ്യാലയത്തിലെ അദ്ധ്യാപികയുടെ മാല പൊട്ടിച്ചതാണ് ഈ സംഘം പിടിയിലാകാൻ ഇടയായത്. കുന്നുപുറം ജംഗ്ഷനിൽ സ്ഥാപിച്ചിരുന്ന ക്യാമറയിൽ വീഡിയോ ദൃശ്യങ്ങളിൽ കുന്നുംപുറം മെയിൻ റോഡ് ക്രോസ് ചെയ്ത് എതിർ ദിശയിലേക്ക് യാത്ര ചെയ്യുന്ന അദ്ധ്യാപികയെ ഇടപ്പള്ളി ഭാഗത്തു നിന്ന് വന്നയാൾ പിൻതുടരുന്നതായി കണ്ടെത്തിയിരുന്നു. പ്രത്യേക രീതിയിൽ രൂപമാറ്റം വരുത്തിയ ബൈക്ക് മഞ്ഞുമ്മൽ വർക്ഷോപ്പിൽ ഷാഡോ പൊലീസ് കണ്ടെത്തി. ബൈക്കിന്റെ നമ്പർ ഒരു ഓട്ടോറിക്ഷയുടേതായിരുന്നു. ബൈക്കിന്റെ എൻജിൻ നമ്പർ വ്യത്യാസപ്പെടുത്തിയിരുന്നു. ബൈക്ക് കേടായി എന്നും രണ്ടു ദിവസത്തിനകം വന്ന് എടുത്തുകൊള്ളാമെന്നുമാണ് വർക്ഷോപ്പിൽ പറഞ്ഞിരുന്നത്.\nഇയാളുടെ ഫോൺ വിവരങ്ങൾ പരിശോധിച്ചതിൽ നിന്നുമാണ് ഇമ്രാൻ ഖാൻ ആണെന്ന് തെളിഞ്ഞത്. ഇയാൾ മലപ്പുറം ജില്ലയിലെ താനൂർ ജില്ലയിലുണ്ടെന്ന് വിവരം ലഭിച്ചതിനെ തുടർന്ന് പൊലീസ് അങ്ങോട്ട് തിരിച്ചു. പൊലീസ് അന്വേഷിക്കുന്നുെണ്ടന്ന് വർക്ഷോപ്പിൽ നിന്ന് വിവരം ലഭിച്ച ഇയാൾ താനൂരിൽ നിന്ന് രക്ഷപ്പെട്ടു. മൊബൈൽ ഫോൺ കേന്ദ്രീകരിച്ച് നടത്തിയ അന്വേഷണത്തിൽ മഞ്ചേരിയിൽ നിന്ന് വെള്ളിയാഴ്ച ഇയാളെ കസ്റ്റഡിയിൽ എടുക്കുകയായിരുന്നു. ഇയാളെ ചോദ്യം ചെയ്തതിൽ നിന്ന് മറ്റ് പ്രതികളുടെ വിവരം ലഭിക്കുകയായിരുന്നു. വിഷ്ണുവിനെ ആലുവ റെയിൽവേ സ്റ്റേഷനിൽ നിന്നും അജിത്തിനെയും അർജുനനെയും നഗരത്തിലെ ഒരു ഹോട്ടലിലെ ഡി.ജെ. പാർട്ടിക്കിടയിൽ നിന്നുമാണ് പിടികൂടിയത്.\nബിഹാർ റോബിൻഹുഡ് കേരളാ പൊലീസിനെയും കബളിപ്പിച്ചു മുങ്ങി


ഓരോ ക്ലിക്ക് പരിവർത്തനത്തിനും ശമ്പളം വർദ്ധിപ്പിക്കുക\nഒരു ക്ലയന്റ് പണമടച്ചുള്ള ഒരു പരസ്യം പ്രസിദ്ധീകരിക്കുന്നുaദ്രുത ഉദ്ധരണി പരസ്യത്തിൽ… കോൾ ഉദ്ധരണി നൽകാത്ത ഒരു കോൾ സെന്ററിലേക്ക് റൂട്ട് ചെയ്യുന്നു. ക്ഷമിക്കണം. പരിവർത്തനങ്ങൾ ലഭിക്കാത്തതിനാൽ മറ്റൊരു ക്ലയന്റ് പതിവായി കീവേഡുകൾ തിരിക്കുന്നു. ശ്ശോ… വാങ്ങൽ ഫോം കണ്ടെത്തിയിട്ടില്ലാത്ത ഒരു പേജിലേക്ക് സമർപ്പിക്കുന്നു. മറ്റൊരു ക്ലയന്റ് ഒരു ലീഡ് ജനറേഷൻ ഫോമിൽ കാപ്ചയെ സംയോജിപ്പിക്കുന്നു… അത് ഒരിക്കലും പ്രവർത്തിക്കില്ല. ക്ഷമിക്കണം.\nപണമടച്ചുള്ള തിരയൽ ബജറ്റുകളിൽ കമ്പനികൾക്ക് ആയിരക്കണക്കിന് ഡോളർ ചിലവാക്കുന്ന ഉദാഹരണങ്ങളാണ് ഇവയെല്ലാം. അവ നേരിട്ട് നഷ്ടപ്പെട്ട വരുമാനത്തിന് കാരണമായി മാത്രമല്ല, ഒരിക്കലും മടങ്ങിവരാത്ത പ്രതീക്ഷകളെയും അവർ നിരാശപ്പെടുത്തി.\nവെബ്‌സൈറ്റ് വിൽപ്പനയോ ലീഡുകളോ ഫലവത്താകാത്തപ്പോൾ, കമ്പനികൾ പലപ്പോഴും അവയിലേക്ക് വിരൽ ചൂണ്ടുന്നു ഓൺലൈൻ മാർക്കറ്റിംഗ് വില്ലനായി സംരംഭങ്ങൾ. നിങ്ങളുടെ ഓൺലൈൻ കാമ്പെയ്‌നുകൾക്ക് അവരുടെ ടാർഗെറ്റുകളെ മറികടക്കാൻ കഴിയും… എന്നാൽ ബാക്ക് എന്റിൽ മോശമായ എക്സിക്യൂഷൻ കാരണം ഇപ്പോഴും പരാജയപ്പെടുന്നു.\nപണമടച്ചുള്ള തിരയൽ ഉപയോഗിച്ച് പരിവർത്തനങ്ങൾ നേടുന്നതിനുള്ള 10 ഘട്ടങ്ങൾ ഇതാ\nനിങ്ങൾക്ക് ഒരു ഉണ്ടെന്ന് ഉറപ്പാക്കുക അനലിറ്റിക്സ് സ്ഥലത്ത് പരിഹാരം (അത് ഉപയോഗിക്കുക).\nപ്രവർത്തനക്ഷമമാക്കുക ഗോൾ ട്രാക്കിംഗ് (ഇ-കൊമേഴ്‌സ് ട്രാക്കിംഗ് എന്നും അറിയപ്പെടുന്നു). നിങ്ങൾ ലക്ഷ്യങ്ങൾ ട്രാക്കുചെയ്യുകയാണെങ്കിൽ, ട്രാക്കുചെയ്‌ത ഓരോ ലക്ഷ്യത്തിനും ഒരു മൂല്യം നൽകുക.\nസജീവമാക്കുക ഗോൾ പരിവർത്തന ഫണലുകൾ ഓരോന്നിനും അളന്നു. ഉറവിടം, കാമ്പെയ്‌ൻ, പരസ്യം, കീവേഡ്, മറ്റേതെങ്കിലും അളവ് എന്നിവ ഉപയോഗിച്ച് പ്രകടനം നിരീക്ഷിക്കുക.\nAdWords, പരസ്യ കേന്ദ്രം അല്ലെങ്കിൽ മറ്റ് അക്കൗണ്ടുകൾക്കുള്ളിൽ, അത് ഉറപ്പാക്കുക പരിവർത്തന ട്രാക്കിംഗ് ഓണാണ്, ശരിയായി പ്രവർത്തിക്കുന്നു.\nപതിവായി പ്രകടനം വിശകലനം ചെയ്യുക അളവുകൾ, നിങ്ങളുടെ അക്ക within ണ്ടുകളിൽ മാത്രമല്ല\nഉൾപ്പെടെയുള്ള അധിക കെപി‌എകൾ അളക്കുക ബ oun ൺസ് നിരക്കുകൾ, ഓരോ സന്ദർശനത്തിനും ശരാശരി പേജുകൾ, സൈറ്റിലെ ശരാശരി സമയം ഓരോ കാമ്പെയ്‌ൻ ഘടകത്തിനും. നിങ്ങളുടെ സൈറ്റിലോ ലാൻഡിംഗ് പേജിലോ ഉള്ള മോശം ഉള്ളടക്കം കാമ്പെയ്‌നുകളെ പ്രതികൂലമായി ബാധിക്കും.\nപരിശോധിക്കുക ചെക്ക് out ട്ട് പ്രക്രിയ വ്യക്തിപരമായി അല്ലെങ്കിൽ മറ്റൊരാളായി പ്രവർത്തിക്കുകaരഹസ്യ ഷോപ്പർ ബുദ്ധിമുട്ടുകൾ കണ്ടെത്തുന്നതിന്.\nനിങ്ങളുടെ കഴിവ് പരിശോധിക്കുക ആവശ്യമുള്ള പ്രവർത്തനങ്ങൾ പൂർത്തിയാക്കുക (നിങ്ങൾക്ക് ഒരു ഓൺലൈൻ ഓർഡർ വിജയകരമായി പൂർത്തിയാക്കാനോ ഒരു കാറ്റലോഗ് / ബ്രോഷർ മുതലായവ അഭ്യർത്ഥിക്കാനോ കഴിയും). ഇത് ഒരു അർത്ഥത്തിൽ നിന്ന് മാത്രമല്ല ഇത് പ്രവർത്തിക്കുന്നുണ്ടോ? കാഴ്ചപ്പാട്, എന്നാൽ ശരിയാക്കാനോ മെച്ചപ്പെടുത്താനോ കഴിയുന്ന ഉപയോക്തൃ അനുഭവം / ഉപയോഗക്ഷമത പ്രശ്നങ്ങൾ തിരിച്ചറിയാൻ നിങ്ങളെ സഹായിക്കുന്നു.\nനിങ്ങളുടെ അടുത്ത നിരക്ക്aവഴി നീങ്ങുന്ന സാധ്യതകളെ ആശ്രയിക്കുന്നുവെങ്കിൽ പരിപോഷണ പരിപാടി, ഉദാ. ഇമെയിൽ അല്ലെങ്കിൽ ഫോൺ, ഇതും വിശകലനം ചെയ്യുക. വീണ്ടും, നിങ്ങൾ എത്ര ലീഡുകൾ സൃഷ്ടിക്കുന്നു എന്നല്ല, അവ ഉപയോഗിച്ച് നിങ്ങൾ ചെയ്യുന്നതെന്താണ്.\nനിങ്ങളുടെ ഡാറ്റാ സെറ്റുകൾ മാത്രം വിലയിരുത്തിയാൽ നിങ്ങളുടെ കാമ്പെയ്‌നുകൾ എത്ര മോശമായി പ്രവർത്തിക്കുന്നുവെന്ന് നിങ്ങൾ കരുതുന്നുവെന്നതിനെക്കുറിച്ചുള്ള തെറ്റായ നിഗമനങ്ങളിൽ എത്തിച്ചേരാം നിങ്ങളുടെ സൈറ്റ് പരിശോധിക്കുന്നു ഒരു പതിവ്.\nവിജയത്തിന്റെ വില ശാശ്വത ജാഗ്രതയാണ്. കാര്യങ്ങൾ പ്രവർത്തിക്കുന്നുവെന്ന് ഉറപ്പാക്കുക! നിങ്ങളുടെ വെബ്‌സൈറ്റ് നിങ്ങളുടെ ബിസിനസ്സിന്റെ ഭാഗമാണ്, അതിൽ നിന്ന് വേർതിരിക്കരുത്. എങ്കിൽ ലീഡ് തലമുറ പ്രധാനമാണ്, നിങ്ങളുടെ ലീഡുകളുടെ എണ്ണം ട്രാക്കുചെയ്യുന്നത് നിർത്തരുത്, പക്ഷേ നിരീക്ഷിക്കുക ഫലങ്ങൾ. ചില സാഹചര്യങ്ങളിൽ, മെച്ചപ്പെടുത്തൽ അഭികാമ്യമാണ് / അത്യാവശ്യമാണ്, നിങ്ങളുടെ ഓൺലൈൻ നിർവ്വഹണം പ്രശ്നമാകാം. അനുമാനങ്ങൾ നടത്തരുത്.\nടാഗുകൾ: പരസ്യ കേന്ദ്രംവേഡ്സോപരിവർത്തന ഫണലുകൾഇകൊമേഴ്‌സ് ട്രാക്കിംഗ്ഗോൾ പരിവർത്തന ഫണലുകൾഗോൾ ട്രാക്കിംഗ്kpisലീഡ് തലമുറലീഡ് വോളിയംമാർക്കറ്റിംഗ് മെച്ചപ്പെടുത്തൽപണമടച്ചുള്ള തിരയൽപണമടച്ചുള്ള തിരയൽ ഒപ്റ്റിമൈസേഷൻപ്രകടന അളവുകൾppcppc അക്കൗണ്ടുകൾ\nഫെബ്രുവരി 8, 2011 ന് 1:17 PM\nമികച്ച ലേഖനം. “നിങ്ങൾ മെച്ചപ്പെടുത്താൻ താൽ‌പ്പര്യപ്പെടുന്നവ ട്രാക്കുചെയ്യുക”\nമാർ 26, 2014- ൽ 11: 40 PM\nഎന്റെ പ്രാദേശിക ബിസിനായി ഡേ-പാർട്ടിംഗ് എന്ന് വിളിക്കുന്ന ഒരു ടിപ്പ് ഇതാ. ഞങ്ങൾ വളരെയധികം പണം ലാഭിച്ചുവെങ്കിലും ദിവസത്തിലെ ബിസിനസ്സ് സമയങ്ങളിൽ മാത്രം ദൃശ്യമാകുന്നതിനായി ഞങ്ങളുടെ പരസ്യങ്ങൾ ഷെഡ്യൂൾ ചെയ്യുന്നു. ദിവസത്തിൽ മണിക്കൂറിനുള്ളിൽ സി‌പി‌സിയും പരിവർത്തനത്തിനുള്ള ചെലവും വിശകലനം ചെയ്യാൻ നിങ്ങളെ അനുവദിക്കുന്ന ഒരു റിപ്പോർട്ട് (അളവുകൾ ടാബിന് കീഴിൽ) ഉണ്ടെന്ന് ഞാൻ ess ഹിക്കുന്നു, അതിനാൽ നിങ്ങൾക്ക് തിരക്കേറിയ സമയങ്ങളിൽ പരസ്യം ചെയ്യാൻ കഴിയും. ആ സമയത്ത് ഞങ്ങളുടെ എതിരാളികളെ പുറത്താക്കുന്നതിന് ആ തിരക്കേറിയ സമയങ്ങളിൽ ഞങ്ങളുടെ ബിഡ് വർദ്ധിപ്പിക്കുന്ന ഒരു പ്രക്രിയ ഞങ്ങൾ ആരംഭിച്ചു, ഇത് കൂടുതൽ ടാർഗെറ്റുചെയ്‌തതുമുതൽ ഇത് ചെയ്യുന്നതിലൂടെ മൊത്തത്തിലുള്ള ചിലവ് കുറയ്ക്കുന്നതിന് ഞങ്ങൾ അവസാനിച്ചു. നിങ്ങൾ‌ക്ക് എന്റെ സുഹൃത്ത് സൈമൺ ഞങ്ങളുടെ Adwords അക്ക manage ണ്ട് മാനേജുചെയ്യുന്നു, നിങ്ങൾ‌ക്ക് അവനുമായി സംസാരിക്കാൻ താൽ‌പ്പര്യമുണ്ടെങ്കിൽ അവന് ഇമെയിൽ അയയ്‌ക്കുക simon.b@resultsdriven.org അല്ലെങ്കിൽ 302-401-4478. ഡീൻ ജാക്സനുമായുള്ള നിങ്ങളുടെ സുഹൃത്തുക്കളോട് അവനോട് പറയുക.


തല്ലാവാസിനെതിരെ 158 റണ്‍സ് നേടി സൂക്ക്സ്, റോസ്ടണ് ചേസിന് അര്‍ദ്ധ ശതകം | Fanport | CPL News Malayalam\nSunday, Jan 24, 2021 08:48 PM\nHome Cricket CPL തല്ലാവാസിനെതിരെ 158 റണ്‍സ് നേടി സൂക്ക്സ്, റോസ്ടണ് ചേസിന് അര്‍ദ്ധ ശതകം\nതല്ലാവാസിനെതിരെ 158 റണ്‍സ് നേടി സൂക്ക്സ്, റോസ്ടണ് ചേസിന് അര്‍ദ്ധ ശതകം\nAugust 19, 2020 - 9:07 PM\nകരീബിയന് പ്രീമിയര് ലീഗിന്റെ മൂന്നാം മത്സരത്തില് മികച്ച സ്കോര് നേടി സെയിന്റ് ലൂസിയ സൂക്ക്സ്.7വിക്കറ്റ് നഷ്ടത്തില് 158 റണ്‍സാണ് ആദ്യം ബാറ്റ് ചെയ്ത സൂക്ക്സ് നേടിയത്. ഇന്നത്തെ മത്സരത്തില് ടോസ് നേടി ജമൈക്ക സൂക്ക്സിനോട് ബാറ്റിംഗിന് ആവശ്യപ്പെടുകയായിരുന്നു. തുടക്കത്തിലെ രണ്ട് വിക്കറ്റുകള് ജമൈക്കയുടെ വീരസാമി പെരുമാള് വീഴ്ത്തുകയായിരുന്നു.6പന്തില് 17 റണ്‍സുമായി അപകടകാരിയായി മാറുകയായിരുന്നു മാര്‍ക്ക് ദേയാലിന്റെ വിക്കറ്റും ഇതില് പെടുന്നു.\nറഖീം കോണ്‍വാല്(9) പുറത്തായതും പെരുമാളിന്റെ ഓവറിലായിരുന്നു. മാര്‍ക്ക് ദേയാല് പെരുമാളിനെ രണ്ട് സിക്സര് പറത്തിയ ശേഷമാണ് വിക്കറ്റ് നല്‍കി മടങ്ങിയത്. 22 റണ്‍സ് നേടിയ ആന്‍ഡ്രേ ഫ്ലെച്ചറിന്റെ വിക്കറ്റ് ആന്‍ഡ്രേ റസ്സലിന് ലഭിച്ച. പെരുമാള് എറിഞ്ഞ ആദ്യ ഓവറില് തന്നെ ഫ്ലെച്ചര് ഒരു ക്യാച്ച് നല്‍കിയെങ്കിലും റസ്സല് അത് കൈവിട്ടിരുന്നു.\nപിന്നീട് റോസ്ടണ് ചേസ്-നജീബുള്ള സദ്രാന് കൂട്ടുകെട്ട് സെയിന്റ് ലൂസിയ സൂക്ക്സിനെ മുന്നോട്ട് നയിക്കുകയായിരുന്നു. നാലാം വിക്കറ്റില് 52 റണ്‍സ് നേടിയ കൂട്ടുകെട്ട് പിരിഞ്ഞത് 25 റണ്‍സ് നേടിയ നജീബുള്ള സദ്രാനെ സന്ദീപ് ലാമിച്ചാനെ പുറത്താക്കിയപ്പോളാണ്.\n13 റണ്‍സ് നേടിയ മുഹമ്മദ് നബിയെയും 52 റണ്‍സ് നേടിയ റോസ്ടണ് ചേസിനെയും മുജീബുര് റഹ്മാന് ആണ് പുറത്താക്കിയത്. വീരസാമി പെരുമാളും മുജീബ് ഉര് റഹ്മാനും രണ്ട് വീതം വിക്കറ്റ് നേടിയപ്പോള് ആന്‍ഡ്രേ റസ്സലിന് ഒരു വിക്കറ്റ് ലഭിച്ചു.\nPrevious articleവനിതാ ചാമ്പ്യൻസ് ലീഗ്, ക്വാർട്ടർ മത്സരങ്ങൾക്ക് രണ്ട് ദിവസം കൂടെ\nNext articleതല്ലാവാസിനെ വിജയത്തിലേക്ക് നയിച്ച് ഗ്ലെന് ഫിലിപ്പ്സും ആസിഫ് അലിയും


തങ്ങൾക്കുള്ളവയിൽ സന്തോഷം കണ്ടെത്താൻ കുട്ടികളെ എങ്ങനെ പഠിപ്പിക്കാം? | Catholic Church News Malayalam\nHome Articles തങ്ങൾക്കുള്ളവയിൽ സന്തോഷം കണ്ടെത്താൻ കുട്ടികളെ എങ്ങനെ പഠിപ്പിക്കാം?\nതങ്ങൾക്കുള്ളവയിൽ സന്തോഷം കണ്ടെത്താൻ കുട്ടികളെ എങ്ങനെ പഠിപ്പിക്കാം?\nനമ്മുടെ ഓരോരുത്തരുടെയും ജീവിതത്തിലെ സന്തോഷത്തിന്റെ താക്കോൽ നമ്മുടെ കയ്യിൽ തന്നെയാണ്. ഈ ഒരു വലിയ സത്യം ഓരോരുത്തരുടെയും ജീവിതത്തെ ധന്യമാക്കുന്ന പ്രധാനപ്പെട്ട ഘടകമാണ്. അത് എത്രയും കുറഞ്ഞ പ്രായത്തിൽ നാം മനസിലാക്കുന്നോ അത്രയും, ജീവിതം മനോഹരമാക്കുവാൻ നമുക്ക് കഴിയും. അതിൽ പ്രധാനപ്പെട്ടതാണ് നമുക്കുള്ള കാര്യങ്ങളിൽ സന്തോഷം കണ്ടെത്തുക എന്നുള്ളത്. നമ്മുടെ നന്മകളിലും മേന്മകളിലും സന്തോഷം കണ്ടെത്തണമെങ്കിൽ അതിനുള്ള പരിശീലനം ചെറുപ്പം മുതൽ തുടങ്ങണം. അതായത് മുതിർന്നവർ കൊച്ചുകുട്ടികൾക്ക് ഈ വിധം പരിശീലനം നൽകിയാൽ മാത്രമേ സന്തോഷവും സംതൃപ്തിയും നിറഞ്ഞ ഒരു തലമുറയെ വാർത്തെടുക്കുവാൻ കഴിയുകയുള്ളൂ. നമ്മുടെ വീട്ടിലെ ചെറിയ കുട്ടികൾക്ക് സന്തോഷം കരഗതമാക്കുവാനുള്ള ഈ രഹസ്യം സ്വായത്തമാക്കുവാൻ പരിശീലനം നൽകുന്നതിന് സഹായിക്കുന്ന ഏതാനും മാർഗ്ഗങ്ങൾ ചുവടെ ചേർക്കുന്നു…\n1. കുഞ്ഞുങ്ങളിലെ നന്മകൾ കണ്ടെത്തുവാൻ പ്രോത്സാഹിപ്പിക്കാം\nനമുക്കുഉള്ള കാര്യങ്ങളിൽ സന്തോഷം കണ്ടെത്തണമെന്ന് കുഞ്ഞുങ്ങളെ പഠിപ്പിക്കുന്നതിനു മുൻപായി എന്താണ് അവർക്കുള്ളത് എന്ന് അവരെ ബോധ്യപ്പെടുത്തേണ്ടതുണ്ട്. കുഞ്ഞുങ്ങളുടെ നല്ല കഴിവുകൾ, അവരിലെ നന്മകളും മേന്മകളും, അവരുടെ സാഹചര്യങ്ങൾ, അവർക്കു ലഭിക്കുന്ന നല്ല സ്നേഹം ഇതൊക്കെ തിരിച്ചറിഞ്ഞ് ബോധ്യപ്പെടുവാൻ കുട്ടികളെ ആദ്യം സഹായിക്കണം. എങ്കിൽ മാത്രമേ തങ്ങളുടെ ജീവിതത്തിലെ അനുഗ്രഹങ്ങളും നേട്ടങ്ങളും അവർ തിരിച്ചറിയുകയും സ്വയം മതിപ്പുള്ളവരാകുകയും ചെയ്യുകയുള്ളൂ. അതിന് മാതാപിതാക്കളുടെ സ്‌നേഹപൂർവ്വമായ ഇടപെടലും പെരുമാറ്റവും ആവശ്യമാണ്.\n2. കുറ്റപ്പെടുത്തലും താരതമ്യപ്പെടുത്താലും ഒഴിവാക്കാം\nകുട്ടികളെ കുറ്റപ്പെടുത്തുന്നതും മറ്റുള്ളവരുമായി താരതമ്യപ്പെടുത്തുന്നതും പലപ്പോഴും മാതാപിതാക്കൾ ചെയ്യുന്ന ഒന്നാണ്. എന്നാൽ അത് ഒരിക്കലും ഗുണം ചെയ്യില്ല. മറ്റുള്ളവരുമായി താരതമ്യപ്പെടുത്തുകയും നിരന്തരം കുറ്റപ്പെടുത്തുകയും ചെയ്താൽ അത് അവരിലെ നഷ്ടബോധത്തെ ഉണർത്തും. തങ്ങളെ ഒന്നിനും കഴിവില്ലാത്തവരായി അവര് സ്വയം കാണും. ഇത് കടുത്ത നിരാശയിലേയ്ക്ക് കുട്ടികളെ തള്ളിവിടുകയും എല്ലാത്തിൽ നിന്നും ഒഴിഞ്ഞുമാറി ജീവിക്കുവാൻ കാരണമാവുകയും ചെയ്യും. ഇങ്ങനെയുള്ള കുട്ടികൾ ജീവിതത്തിൽ ഒരിക്കലും സന്തോഷത്തോടെ ആയിരിക്കില്ല. അതിനാൽ ചെറിയ കാര്യങ്ങൾ ആയിരുന്നാൽപോലും കുട്ടികളെ പ്രോത്സാഹിപ്പിക്കുകയും അവരെ പ്രചോദിപ്പിക്കുകയും ചെയ്യുവാൻ മാതാപിതാക്കൾ ശ്രദ്ധിക്കണം.\n3. നന്ദി പറയുവാൻ ശീലിപ്പിക്കാം\nനമുക്ക് നൽകപ്പെട്ട ഓരോ ചെറിയ അനുഗ്രഹത്തിനുപോലും ദൈവത്തിന്നു നന്ദി പറയുവാൻ കുഞ്ഞുങ്ങളെ പരിശീലിപ്പിക്കാം. അങ്ങനെ ചെയുമ്പോൾ അത് കുഞ്ഞുങ്ങളിൽ, തങ്ങൾക്കു ലഭിച്ച അനുഗ്രഹങ്ങളെക്കുറിച്ചുള്ള സ്മരണകൾ ഉളവാക്കും. അപ്പോൾ ജീവിതം പോസിറ്റീവും സന്തോഷപ്രദവുമായി മാറും.\n4. സംതൃപ്തരാകുവാൻ പഠിപ്പിക്കാം\nപലപ്പോഴും പല ആളുകളും അവർക്കു കിട്ടിയ കാര്യങ്ങളിൽ സംതൃപ്തരാകുവാൻ ശ്രമിക്കാറില്ല. അടുത്തുള്ള ആൾക്ക് ഒപ്പമെത്തുവാനുള്ള ഓട്ടത്തിലാണ് ഒട്ടുമിക്ക ആളുകളും. ഇങ്ങനെയുള്ള ഓട്ടം ജീവിതത്തിൽ ആകുലതകൾ വർദ്ധിപ്പിക്കുവാൻ മാത്രമേ കാരണമാകൂ.\nഎന്നാൽ മറ്റുള്ളവരുടെ ജീവിതത്തിലെ നേട്ടങ്ങളുമായി താരതമ്യം ചെയ്യാതെ ഒരു നിമിഷമെങ്കിലും നമുക്ക് സ്വസ്ഥമായി ഇരിക്കുവാൻ അവസരം ലഭിച്ചാൽ അതിൽ സംതൃപ്തി കണ്ടെത്തുവാൻ കഴിയുന്ന മനോഭാവം ചെറുപ്പം മുതൽ കുട്ടികളിൽ വളർത്തുവാൻ മാതാപിതാക്കൾ ശ്രമിക്കണം. അങ്ങനെ ചെയ്താൽ അത് അവരുടെ ജീവിതത്തെ ആശങ്കകളിൽപെട്ട് ഉഴലുന്നവരാകാതെ ഉള്ളതുകൊണ്ട് സന്തോഷത്തോടെ ജീവിക്കുവാൻ പ്രേരിപ്പിക്കും.